text:
滙豐銀行喺上個禮拜四出嘅盈利警告,令全世界嘅財經口水佬,都喺周末紛紛討論呢單嘢.孫柏文喺上個禮拜五都話過,滙豐出警告係因為花旗國業務出事,因為滙豐美國業務專攻低下階層,樓市升時,佢哋就算收入唔夠畀供款,都可以做二按攞錢還,所以就製造咗歌舞昇平嘅假象,而市一跌就出現壞賬.
喺我哋特區裏面嘅財經口水佬,好多都話繼續對滙豐有信心,最多都係話要等到3月滙豐出業績嘅時候,知道滙豐要對呆壞賬做幾多撥備,跟住就可以入市買滙豐.
不過,外國嘅財經口水佬就冇咁友善,而最唔客氣嘅口水佬,就肯定係嗰啲同我一樣,睇淡花旗國樓市嘅花旗國財經口水佬.如果要我分析佢哋評論滙豐嘅語氣,我諗最接近嘅繙譯就係「滙豐硬膠!」孫柏文作為一個「飲香港水,流香港血」嘅特區人,喺呢個周末睇到呢啲咁嘅評論,心確實有啲酸.理由係滙豐嘅英文名HSBC嘅H始終都係Hong Kong.
不 過,班花旗國口水佬最唔客氣嘅地方,就係連HSBC呢四個英文字母都攞出來玩,話舉行「誰人能夠最抵死演繹HSBC呢四個英文字母?」比賽.搞手係一位作 者,佢喺自己嗰篇分析滙豐嘅文章題目,話HSBC等如Hey Sucker Banking Corporation(羊牯你好銀行).
撥備越多越好見 到心雖然酸,不過,滙豐都真係要檢討吓自己.首先,冇理由放債出去畀啲唔應該置業嘅人去買啲唔值嘅樓 Helped Stupids Buy Crap.呢班人好多都係希望可以用更加高嘅價錢賣番層樓出去Hoping Somebody's a Bigger Chump.
現在,樓市開始下跌,仲要唔係軟着陸 Housing Stabilization Becomes Crash,令滙豐要收番啲樓Homes Shall Be Confiscated,不過可能資不抵債 Holding Shitloads of Bad Collateral.當然,孫柏文比起呢啲口水佬樂觀得多,因為滙豐管理層對 樓房市場大跌身經百戰,淨係喺特區「八萬五」之下都經驗豐富 Have Seen Buildings Collapse.
不過,溫馨提示滙豐,3月出業績嘅時候要一次過為花旗國業務做撥備,越保守越好(即係撥備越多越好),最好就係連最睇淡美樓市嘅人(好 似我呢類人)都覺得撥備撥得太誇張,咁因為市場覺得冇需要再擔心美樓市,滙豐股價就會到谷底,可以開始上升.不過如果喺3月之後,滙豐又要再出嚟為花旗國 業務出集團盈利警告,咁滙豐股價都會好難翻生,到時候做股東就會好慘Hapless Shareholders Burnt Completely!


c: text/html

text:
點 知,上個禮拜深圳市出現罕有嘅示威集會,因為呢班「無良師生SACOM」成功令Disney威迫租用Disney品牌嘅公司從一間叫做「煌星輕工製造廠」 嘅代工廠抽起定單.呢間廠一冇定單,就執笠.呢間廠執笠,就令工廠嘅民工即刻失業.呢班民工被「無良師生SACOM」奪去就業機會之後,即時上街示威,抗 議一班豐衣足食嘅大學師生剝削佢哋生存同工作權.
孫柏文仲 要收到匿名信,內容訴說︰「點解呢班無良師生,唔肯接受我哋要求有特長工作嘅時間?我哋係以計件的方式計算工資,多勞多得.我原本係工廠裏面最勤力嘅民 工,差點兒就可以儲夠錢,新年之後無需要再南下搵工,點知,老闆話有壓力唔可以喺周末開工,所以新年之後又要再次南下.現在,就連份工都冇埋,孫柏文先生,你可否幫幫我哋用隻金手指去篤醒佢哋,佢哋為咗安撫自己係中產嘅罪咎感而引發嘅行動,係會害死人!」
其實,如果呢班大學師生真係想提高民工嘅生活質素,令民工有更加好嘅薪酬待遇.佢哋應該盡量想辦法,做企業家去製造一啲全世界都要嘅商品,到時就會有千千萬萬嘅企業家同一時間去招聘民工.呢班企業家,為求要搶民工去幫佢哋生產就會自自然然提高薪酬待遇.19世紀嘅英國係咁,20世紀初嘅美國係咁,20世紀末 嘅香港係咁.不過,創業始終好難,唱「老鼠愛大米」始終都會易好多!

robotstxt: allowed

filter: keep


text:
廿四孝爸媽惟有安排兩日一夜嘅歡樂谷之旅, 既滿足我可以去水上樂園玩又有得住酒店啦!
食過早餐就搭B3巴士到深圳灣過關, 再轉90號公巴到世界之窗站. 落車先去酒店check in, 今次我哋住城市客棧歡樂谷店.
攞到房就放低行李換衫出發去歡樂谷玩水, 好開心呀, 就算浸到手指"巢皮"我都唔捨得走呢! 玩到差不多六點才上水, 攪到很多其他機動遊戲都無得玩添.
好彩仲有幾個機動未關, 可以比我玩完排隊又玩咋. (夜晚無咩人玩機動)
真係快樂不知時日過, 玩到簡直唔識肚餓 (食完早餐後, 中間只食了媽媽預先帶的乾糧咋), 玩到九點, 真係要走喇. 如果再唔走食店都關門就大劑了! 拿拿林行過益田廣場, 去咗金牌小龍食晚餐, 好在去到九點半, 人哋十點關門呢!
食飽返酒店梳洗, 瞓返個好覺!
第二朝瞓到十點半鐘, 爸媽話帶我去食buffet. 我哋check out後又過返益田廣場, 今次去四海一家, 地方好大啊! 又有好多嘢食, 我哋由11:40食到14:30先走, 超滿足呢!
跟住就去咗wallmart超市行, 呢間wallmart好大, 又多玩具比我試玩, 好開心! 又玩咗個幾兩個鐘.
臨走仲買咗奧爾良烤雞返屋企當晚餐添. 兩日一夜之旅要結束了. 爸媽話過我乖會再帶我嚟玩架, bye bye喇, 下次見!


text:
一款名為Candy Crush Saga嘅遊戲最近喺facebook大熱,無數網民日以繼夜,夜以繼日咁玩,出門用手機玩,返到屋企就用電腦玩,過關升呢緊要過食飯,甚至畀錢買時間.佢哋每過到一關就即刻分享炫耀,過唔到關就慘過生意失敗,要公開跪求過關秘訣.
簡單啲嚟講,Candy Crush Saga係串連方格上嘅糖果得分.喺現實生活中,呢幾年香港都玩緊呢個遊戲,crush嘅意思係擠壓,亦都可以解作一堆逼埋晒嘅人群,Saga就係長篇冒險故事咁解;不過香港玩緊嘅唔係Candy Crush,而係Mainland Crush.
玩家每年幾萬人計
Mainland Crush Saga嘅玩家嚟自內地,佢哋爭奪嘅唔係糖果,而係床位,奶粉同學位.呢班為數每年幾萬人嘅玩家,先殺到香港搶奪醫院產房床位,BB出世之後,就再嚟香港各大藥房掃奶粉,BB再長大一啲,就聯群結隊跨越深圳河爭學位,咁仲唔係一大堆人史詩式嘅長篇故事?
花巨資買床位移民
遊戲同現實何其相似?買到奶粉嘅內地人會喺網上炫耀戰利品,而為咗過關來港產子升呢,呢班玩家會不惜花巨資買床位,甚至投資移民.
所以吳爽強烈推介各位父母鼓勵子女得閒玩吓Candy Crush,等佢哋自細習慣咗呢種殘酷嘅資源爭奪遊戲,否則大個仔就會執輸㗎喇.
吳爽


text:
2015年1月30日 星期五
媽媽之以錢傷人又傷己 (下)
20 則留言:
你好型,比我真係唔夠你咁"狠"!十萬真係唔少數目.回覆刪除
有時都唔明啲老人家,係咪真係咁樣先肯聽啲後生講野,之前講係咪真係唔可以明呢?
不過錢冇咗可以再搵過,而家兩姊妹可以一齊生活成長都已經可以彌補到!
有姐姐未必會差,睇彩數~ 希望你樣樣都順利啦回覆
係,10萬真係好赤,但無辦法,租屋都去咗5萬,還好上次手術有保險claim,不過都叫洗咗一大筆啦~刪除
係,錢無咗再搵,其實一切都係想以兩姊妹行先,而且我搬去元朗都係遲早既事,今年唔搬,兩年後我都要搬,因為到時就要舖路比Little C讀小學.所以呢啲錢都係要洗,只係租屋洗定夠錢買樓洗
但老公都講得啱,唔知信言出世後會點,所以現階段都係留咗舊錢係身緊要啲
有時長輩的決定真係好影響D 後生, 但佢地根本唔知道. 佢地係要到件事發展到冇得返轉頭先黎話變,有時真係..... 煩煩!回覆刪除
我贊同你最後做法! 唔好再俾佢地揀回覆
係,佢哋唔明係唔緊要,最緊要大家坐低傾,而唔係一嘢就呢樣唔得,果樣唔得,咁點傾落去呢?刪除
無錯,呢次我係要比佢知莊同閒,我唔會比空間又轉,所以一定要比返個經驗佢兩母子學
老人家相處真係好難, 我自己會讓下步... 不過到D 堅持位呢, 我就唔會讓啦~ 依家你快手決定哂, 等佢地唔駛左諗右諗... FOLLOW指示就算!回覆刪除回覆
同意係要讓下步,所以我覺得讀半日係讓步比佢,只係既然問到出口,真係沉唔住氣點都講返出嚟.... hahahah刪除
無錯,我唔會比佢哋揀,好在我99唔算係果啲好多嘢講既人,基本上佢係好比空間我哋,只係今次佢啲招太狠,狠到我真係不得不出手
咁而家其實最後個Plan 係點? 湊兩個真係要唸多好多野, 但為左一啖氣, 要請姐姐又搬屋好似仲唔抵~~~回覆刪除回覆
唔係為咗一啖氣架,條數我自己計過都有so.因為我一早已經預咗2年後要搬去元朗,為咗Little C升小學舖路,行111策略,所以今日搬咗,叫咗早啲名正言順係可以行111囉~刪除
至於個plan會唔會請姐姐我都仲諗緊,但個話事權目前係我度,總好過之後又呢樣唔得果樣唔得時先話請姐姐
咁快諗定111計劃,勁!!回覆刪除
無野比佢兩姊妹一齊生活更重要,支持你既做法.回覆
因為做嘢關係係舊年聽咗小學點揀,所以聽完咁多校長講就知Little C要先搞掂先得~刪除
無辦法,唔111實在太唔穩陣,所以一早諗定咗~
我覺得湊兩個點都係辛苦,可以的話請定姐姐慢慢train到佢一個搞掂兩個,到時老人家有咩唔對路都仲有姐姐頂住,至少姐姐嘅話事權喺自己到嘛,不過你呢個十萬蚊嘅以本傷人都好甘呀﹗回覆刪除回覆
認真嚟講都唔駛用十萬傷佢,不過都用咗五萬啦.....刪除
決定左就好, 雖然十萬蚊好甘, 不過斬釘截鐵係好事, 好過俾99牽住鼻子走, 到時佢一下話搞唔掂唔湊是但一個你仲煩, 始終一個湊兩個會好辛苦, 何況老人家, 請姐姐都係遲早既事啦, 不如早D請好過!回覆刪除
BTW, 咩係111??回覆
呢個教訓好貴呀! 兩姊妹如果唔係一齊湊,都唔知生黎做咩...咁依家即係會請姐姐?回覆刪除回覆


text:
首先第一件玩具就係玩車仔, 陶寶b好叻仔咁將啲人仔一個個放入車內, 可能因為家中都有一架差不多既玩具車, 所以陶寶b好熟練咁玩. 之後就玩切生果玩具, 雖然家中都有類似玩具, 不過陶寶B未係好識模仿切生果呢個動作, 不過老師俾隻水杯玩具佢時, 老師問佢點玩, 陶寶B就想用隻杯仔嚟扮飲水. 最後就係木板Puzzle, 陶寶B唔識配對, 不過佢就會好有系統咁將一塊塊既puzzle攞出嚟放埋一邊, 之後又放番去另一邊. 整個面試既氣氛好輕鬆, 而陶寶B都好個人發揮(即係玩玩吓玩具就左望右望四圍望), 老師嘗試叫陶寶B將手上既物件交給莎拉, 結果當然係無理會都呢個指令呢. 雖然未知今次面試結果如何, 但係莎拉覺得陶寶B既表現一次比一次好, 雖然唔係啲咩大進步, 但係在莎拉心中見到每一少步既改進已經好恩為架啦.
2014/05/21
第三場面試
2013/12/14
又嚟面試啦, 今早呢個面試係早上9:30, 所以食飽奶奶就出發去啦. 今次去既都係保護兒童協會附屬幼兒園, 所以佢收生既數目都係好少, 因此都係果句"參與吓玩吓當熱身". 去到reception報到後, 老師就直接帶去課室interview啦(今次咁快既?! 熱身warm up都唔使), 可能因為早呀, 所以可能唔使等就可以interview! 老師沒有特別問一啲特設問題, 主要都係俾啲玩具俾陶寶b玩睇吓佢既表現. 咁陶寶b玩過咩呢?!
首先第一件玩具就係玩車仔, 陶寶b好叻仔咁將啲人仔一個個放入車內, 可能因為家中都有一架差不多既玩具車, 所以陶寶b好熟練咁玩. 之後就玩切生果玩具, 雖然家中都有類似玩具, 不過陶寶B未係好識模仿切生果呢個動作, 不過老師俾隻水杯玩具佢時, 老師問佢點玩, 陶寶B就想用隻杯仔嚟扮飲水. 最後就係木板Puzzle, 陶寶B唔識配對, 不過佢就會好有系統咁將一塊塊既puzzle攞出嚟放埋一邊, 之後又放番去另一邊. 整個面試既氣氛好輕鬆, 而陶寶B都好個人發揮(即係玩玩吓玩具就左望右望四圍望), 老師嘗試叫陶寶B將手上既物件交給莎拉, 結果當然係無理會都呢個指令呢. 雖然未知今次面試結果如何, 但係莎拉覺得陶寶B既表現一次比一次好, 雖然唔係啲咩大進步, 但係在莎拉心中見到每一少步既改進已經好恩為架啦.
後記: 今次既面試結果係FAIL, 不過其實心裡都有數, 唔緊要啦, 當玩吓呢
Subscribe to: Post Comments (Atom)


text:
Day one
我地食韓國火鍋 豚肉火鍋 ....
有金菇有豚肉仲有好多韓國餐前小食
食飽飽 就去附近嘅水果販賣檔買士多啤梨
媽咪偷偷買左一盒哄我開心呀 哇 d士多啤梨好大粒架
留返酒店先慢慢嘆
食完lunch就出發去滑雪渡假村lu
今晚我地會喺嗰度訓一晚 第二朝就可以去滑雪咯
我地住嘅滑雪渡假村係韓國最新最靚嘅滑雪渡假村
好有歐洲風情啊
好野 我地有第一間酒店住咯
一去到房間 原來今晚要訓他他咪
原來地板舖左暖氣管 所以訓地下都唔怕凍 入到屋就要除左鞋啊
真係一個好得意嘅體驗呀 地板真係暖笠笠呢
休息一陣
我地又出發咯
我地去Ocean 700呀
一個好好玩水上樂園
裡面好多野玩呀
仲有埋溫泉浸tim 媽咪玩呢度同長隆一樣有好多滑水梯玩 仲好乾淨tim
有獨立lockers鎖鞋嘅 亦都有獨立衣櫃 全部都用一條key鎖好晒
之後仲可以用條key喺場裡面消費
爸爸同媽咪佢地第一時間睇中左大喇叭
成日想去長隆玩呢樣野 估唔到喺韓國有得玩!
媽咪玩完出嚟 話原來好鬼驚架 最驚係個水泡好似就嚟反咁
嚇到人個心跳左出嚟 一味話驚 一味衝左上去玩多兩次
呢條穿牆滑水梯 得媽咪冇玩到 因為玩完大喇叭之後未回魂
佢地話呢條SLIDE都好好玩喎
但係大喇叭仲驚過呢條...
佢地去玩滑水梯咁我玩咩呢?
我梗係唔會企喺度等佢地咁傻啦
我同公公婆喺兒童天地玩slide同水槍呀 好開心 d水好暖好舒服
最後 我地都忍唔住去租左浮衣玩wave pool同Lazy pool呀!
原來wave pool好勁架 我見聰少同爸爸都玩到被浪衝到飲晒水
yeee同媽咪玩左唔夠兩下就比浪捲返上去
之後去左玩lazy pool
lazy pool即係一條有浪推下推下嘅一條水道 呢個真係好好好好玩架
我地四個大人加埋我 一齊喺度浮下浮下 又比推向前 Lazy pool 好好玩!
好玩還好玩 我地stay左四個幾鐘 係時候要走喇
大家都大滿足地離開
望下個滑雪場 好靚呀
呢度d人都好鐘意夜晚先嚟滑雪架 又難怪嘅 個景真係好正
我地企喺度都吸引住 唔想走
期待聽日嚟滑雪玩雪...


text:
今日大年初一
阿ti祝你身體健康 龍馬精神 心想事成
一早就接過tiba tima嘅利是 阿ti聲聲向父母祝賀
阿ti : 我祝媽咪龍馬精神 學業進步呀!
tima更正 : 龍馬精神祝男仔會好d呀 祝媽咪身體健康啦
阿ti : 我祝爸爸好偉大...
tima笑到趴晒地 佢唱緊嗰首 我愛我的爸爸 爸爸很偉大...
呢套華服好靚呀 TIMA揀左好耐先揀到 全港得一套係呢個碼架
呵呵呵 包喺出面搵唔到! Yeah~
後面咁多盒糖果 全部都喺年初一送晒出去咯 勁呀!
阿ti個樣好眼訓咁 但一出街就好精神架 嘻嘻!
第一站去同爺爺嫲嫲拜年先 每年嫲嫲都煲定靚粥等我地!
第三張嫲嫲屋企全家福喇 感恩!
去完爺爺嫲嫲度 我地一車人去九龍城 太婆度咯
阿Ti離遠見到yeee就癲晒跑過去 哈哈
tima好細個都住過呢度半年 算係住過屋邨架!
細個tima成日喺露台玩 依家到阿ti喺度玩 爭二十幾年 地方一d都冇變
轉個頭去到大埔喇 去另一個太婆屋企 真係開心
tima覺得好感恩好幸福 年初一仲有咁多長輩等我地去拜年
好珍惜呢幾年新年 阿ti可以同太公太婆過新年
喺大埔太婆屋企 大家傾下食下 好快兩個鐘
囡囡咁快變到咁大個 tima好傻咁諗 嗰日嗰個bb唔見左嘅?
趁依家仲比人抱 就好抱多d影下相 第日冇得咁抱咯
完晒拜年事宜 我地去左ti婆屋企食飯 仲有情人節旦糕
我地呢三pair真係好搞鬼 同個旦糕都影一餐
年初一快樂完到情人節浪漫下
冇花收 冇禮物 冇人餵野食都覺得好浪漫 哈哈
以前未結婚好著重花同禮物 依家唔洗年年有 間唔中有驚喜好夠喇!
哈哈 去到呢度 得阿TI冇得同旦糕合照
冇情人嘅情人節 唔知阿TI開唔開心 en唔enjoy呢?
再一次祝賀大家健康開心 笑口常開 搵多d!!!


text:
傍晚我帶阿B落街買野食和行下,回到家一陣阿婆就話〝想洗米,但無水,滴下都無〞,我心諗緊係比人閂左水制喇!若果係制水又點會即刻無水,最多都係慢D啫!或者有水滴下滴下,又點會即刻無晒水呢!
於是我叫對面屋問下有冇水,對面屋半奄門聽唔到,老豆就出去睇下個水制,真係比人閂左,我知老豆實有去閂隔離屋水制,所以就開佢有冇?然後叫佢開返,其實咁做冇咩為呢?雖然,我都懷疑係佢地做既!不過,我絕對唔會去報仇.
點解老豆有咁既行為?而我有咁既懷疑?一切答案就在下面.
頭先落街買左串燒賣坐低比阿B吃,頭一轉見到有3母子,然後又轉回頭,腦海中這3張臉孔好熟,吖~好似係住係隔離屋,雖然,我居住舊屋邨,但有好多舊鄰居已遷走,佢地係阿B出世一個月到搬來,而且很少碰面,所以不太認得.其後佢地坐左係隔離檯,佢3歲既細仔個波碌左出去都唔執返,等到有個1-2歲小妹妹執起一陣,佢細仔〝二話不說〞就拎回,小妹妹個婆婆都有講下野,小朋友唔識,大人都識回應下,但什麼都冇回應,婆婆,小妹妹只好沒趣的走.
阿B食完我就去買雞脾和燒賣回家一齊吃,就見到佢地起身走,之後我帶阿B去坐車車,見佢地係我前方遠處,之後阿B坐車時,佢地就係我對面岸,坐完就回家.
娣婦已回到家,不過,講緊電話,我地擾攘左一陣,先見到佢地返,點解我咁留意佢地返,因為我覺得佢地應該早過我返到.然後不斷聽到好有節拍拍籃球聲,都拍左好耐就入屋,跟住阿婆就話〝無水〞,老豆開返水制後,隔離屋阿媽就急急腳回家,平時佢行得斯斯然架嘛!何解突然行得咁快呢?照件事咁睇係咪好明顯先?不過,我不會一口咬定是他們,因為我無証據.可能佢地覺得我頭先望一望佢地個樣寸掛!
之前都試過水喉既水突然係一滴一滴地滴下來,之後自行去開返大個水制咪無事囉!
我與娣婦講出此事時,娣婦話頭先講電話時,見到有個人影昅昅下,然後佢地就返喇!
我住舊式長型屋邨,所以我這邊得4戶人住,4戶內得返我與對面屋係舊鄰居.這家人一家4口~爸爸,媽媽和2個仔,但媽媽只是與她家對面的鄰居和我阿媽傾計,都有同娣婦講過2次野,其次就係與邨內的大陸人溝通.住我對面的都話佢地這家寸唔理采人.
有次我回來在電梯口見到佢地3個,跟係見到有個男人由我屋的方向行出來,大家擦身而過後個男人同佢地講野,咁應該係佢地爸爸,但當時可能佢覺得好寸,因為由我家方向有個陌生男人行出來,我更係面無表情喇!我唔出聲時有人話過我寸架!有時可能呢D唔會就出事,我好想與他們一家和好相處,但我睇都好難.
阿B剛出院不久,佢地搬來,有一晚7,8點佢地搬野,裝修,但係正阿B房外,,好嘈架嘛!肥仔咪叫佢地去返自己果邊整,佢地又奇怪唔係自己果邊整,要係人地屋整既?
之後有一次我抱住阿B係屋外行,見到佢帶住個細仔由上層行落嚟!咁我望住佢個仔就同阿B講〝哥哥丫!〞,佢地一D反應都冇〝直行直過〞,小朋友唔識大人都識應酬下丫!
有一次我坐電梯回家,我企係門口旁的角位,門前企左個小朋友,這個小朋友每隔一陣就對我〝上下打量〞,然後一齊出電梯,並行同一方向,我才知係隔壁屋個大仔,佢讀小學架喇!
這家的小朋友會好大聲講野,叫囂,不論出門口或回來都係一樣,有時會企係到講或嘈添!尤其是細果個,所以好多時都嘈醒左阿B,因此老豆就唔鍾意勒!不過,我話小朋友係咁架喇!遲D阿B可能仲勁!
而家老豆見此就會係屋內鬧出去或者自己又嗌,佢一嗌細路就收聲,我怕佢嚇親個細路咋!
我同阿媽講,阿媽就鬧老豆〝冤冤相報可時了〞,做咩去閂人地水喉啫!跟住又話老豆好似星期日咁!我係廚房都聽到D事發經過,小朋友係出面嘈,跟住老豆就訓係床大嗌一聲〝噓〞,老豆張床係大門口旁,小朋友阿媽話〝唔好嘈,BB訓緊覺〞,於是小朋友就昅下,我阿媽話〝BB唔係到丫!〞,小朋友就行去電梯口同小朋友老豆講〝BB唔係到丫〞.之後阿媽話老公做咩同小朋友鬥氣啫!
不過,我地小時間係電梯口玩嘈得滯,實有其中一家人(成條行)開門鬧人架!試過有人成盆水潑出嚟!攪到地下濕晒!呢D就係我小時候嘈的對代,而家都唔會有呢D野,因為隔離鄰舍多數少見,感情都冇咁好,以前左鄰右舍會互相幫助,而家冇呢支歌仔唱喇!


text:
7 May 2008
尋日見到阿B瘦到得骨,入院磅已瘦左幾磅喇!出院要養返肥佢先得.尋晚太攰食完飯就訓,但係12點9時咳醒左(老公話我知),連剛訓著的老公都比我弄醒,老公問我係咪發燒,我話好熱感覺好似有D燒,之後開冷氣,老公給左我一杯暖水,我飲完就睡.夜晚老公話今朝5點幾又再咳,不過我係冇醒過,所以我一D印象都冇.今日痰有血絲,而鼻都有血,我諗係整傷左.
今朝8點肥仔打嚟問我野,問到我個人醒晒,以為訓唔返喇!點知係床典下就訓左,到十點幾樓下唔知邊到練舞獅好大聲嘈醒左我.
我打比娣婦問下阿B點樣?尋晚我走後阿B就吊完鹽水,之後週圍走到11點幾就訓,今朝7點幾叫佢起身食奶,之後又訓.又問下對面床個小妹妹點?佢做左腦掃瞄冇事.娣婦話我病今晚佢繼續照顧阿B,我冇事可以照顧阿B,大家係到爭辯一論,娣婦話下星期返早夜晚唔可以照顧阿B,然後佢話同肥仔商議下,我聽到咁就唯有等消息.
隔左一陣與阿嫂通電問下阿B而家點?阿B成日訓,唔訓就扭計,又同阿嫂講左與娣婦既對話,佢地要相討後才有結果.醫生巡房後話阿B出多過入,所以一陣要再吊鹽水.
下午12點幾問阿嫂要唔要買野比佢地食,阿嫂話肥仔肚痛一陣去急症室厠所順便買埋.
下午1點幾肥仔來電:「幫我地買野食,頭先去完厠所,阿嫂來電佢電話都冇聽就趕回去.」,一入到去就見到阿B床有臭臭,於是我去梳洗.
下午2點幾跟住肥阿哥來電問屋企樓下醫生診症時間,出門口前後就打比阿嫂問吃咩?佢地食〝麥麥〞,阿嫂話肥阿哥尋日忍唔到口食左海鮮,所以眼又腫左.
我去買〝麥麥〞前去左A-1買曲奇比對面床小妹妹,因為佢尋日被迫絕食好慘,而且做左掃瞄又冇事,咪買野氹下佢囉!
我去到打比阿嫂話我到左,由於阿B訓左肥仔出嚟食先,之後再打比阿嫂話我走又叫佢幫我比曲奇小妹妹,阿嫂左幾次我係咪走?咁樣我等埋你地食完先,我同阿嫂傾左一陣,肥阿哥叫阿嫂影相比佢睇,於是我就叫阿嫂過D相比我勒!這部係吊鹽水機.
隻手仲瘀過尋日.
阿嫂話頭先肥仔去左痾臭時,阿B又痾左,但痾得好勁,佢件衫,褲和床都有,換片時可能唔為意阿B隻手塊板沾有少少臭臭,於是就叫護士換,護士係有換,但亦都換來一句〝尋日都同姑媽講左小心D架喇!唔係小朋友就會辛苦架勒!〞,我聽完都罄罄地,小朋友好難控制到,唔好話細路丫!你大人唔舒服都好難控制到喇!都痴痴地既.
我同阿嫂講尋日阿媽拍玻璃叫護士事件,阿嫂話掛唔之得護士叫佢地唔好拍玻璃叫護士,而另一個又話唔好拍玻璃尋日你地屋企人拍玻璃叫護士,駛唔駛講咁多次丫!其他野又唔見咁好提咁多次!
星期一,我已不太滿意護士的態度,佢地話佢地做到麻木晒!係咁就唔好做喇!尋日又護士態度又係咁,佢地唔想做就唔好做喇!一D愛心都冇!都唔敬業樂業既!不過,有一個阿嬸好好,佢有禮貌又會同你講笑架!今日又係咁樣,唔通係我對佢地有偏見.
我諗住離開醫院後問下肥阿哥要唔要買野食?阿嫂走前都叫我問下肥阿哥要唔要買野食,問左幾次都話唔駛,最後我話阿嫂要九,十點先返喎!佢就叫我買〝乾炒牛河〞茶餐,沿途都諗住去完肥阿哥到就回家執阿B既玩具去掉,點知睇錶都差唔多5點,所以買完野食比肥阿哥就回老公家,我都等左好耐先有車.
傍晚6點幾阿嫂來電阿B明天可能可以出院,而明天肥仔會請假與我一齊照顧阿B.到晚上十點幾阿嫂再來電頭先肥仔計過冇假,而肥阿哥明天下午2點至晚上9點可以去醫院幫手,所以計劃有變,明天肥仔唔去,而我一個人照顧阿B,再等到2點肥阿哥就會到.阿嫂話若果明12點前可以出院咁就可以打比佢,佢係公司外出1小時幫我手,佢公司與醫院路程坐的士只需幾分鐘,咁明天就咁決定喇!


text:
由於艾菲娘家突然發生咗D事,再加上米高公司又來peak season連續兩星期都無假放,搞到艾菲呢幾日唔係兩頭撲,就係屋企用一日做晒幾日嘅家務,好多嘢想blog都有心無力,就連最想blog嘅Blog Blog BB Picnic都要拖到宜家先有時間寫,唉...早知就寫咗呢篇先回顧其他假期嘅節目啦﹗
話說復活節假前,收到妹豬媽同小檬媽嘅邀請出來玩,雖然當日係燒腩仔公公生日,艾菲應承咗早D返娘家同佢慶祝,不過難得有機會畀燒腩仔同其他小朋友玩, 艾菲寧願辛苦D走兩場都想出來同大家一齊玩呀,而且野餐地點佐敦谷離艾菲屋企好近,去完玩仲有時間畀小朋友返屋企休息吓先趕下場,真係超perfect呀﹗
當日朝早落咗場雨,好彩大家都堅持繼續出來玩,亦可能因為呢場雨,公園無之前放假去時咁墟冚,至少我哋都搵到個好闊落嘅位坐,仲有位畀小朋友踢吓波吹吓泡泡,而我哋早咗到就先帶燒腩仔去遊樂場warm up吓.
艾菲想畀燒腩仔試玩呢個韆鞦好耐,難得呢日唔使點排隊就捉咗佢上去坐,但就點都估唔到坐咗落去之後係連樣都見唔到囉...再睇返先知呢個韆鞦原來係for 5歲以上嘅小朋友,well...5歲小朋友都已經可以自己坐普通韆鞦啦,仲要整住呢個盔甲來做咩?
見燒腩仔都開始進入狀態,我哋就帶返佢去草地到同大家玩,平日係屋企都有踢開波嘅佢,見到波即雙眼發光咁走埋去踢,後來小寶都join埋一齊玩,不過佢拎起個波時唔小心整污糟咗燒腩仔塊面,小寶媽即刻好細心咁幫燒腩仔抹返乾淨,其實小寶媽唔講粗心大意嘅艾菲都完全無留意添(大家睇艾菲仲顧住影相就知啦,嘻...),可能我哋都一早預咗佢會玩到好污糟,所以真係覺得無乜所謂,小寶媽你唔使覺得唔好意思㗎﹗
踢完波同其他小朋友一齊玩吹泡泡,但唔知點解燒腩仔同tarebaby玩玩吓忽然企係到發呆,而小豆媽就好有心思咁帶咗D波來扭波波劍畀大家玩,最讚係小豆真係好乖咁幫手做人肉速遞,將D波逐個送到各個小朋友嘅手上.
之前幾次出來玩,燒腩仔都未係好識同其他小朋友交流,到今次真係大個仔咗啦,叫佢同小檬一齊拎住貼紙搭膊頭影相又肯(多謝小檬媽送出嘅靚靚貼紙﹗),叫佢謝謝小豆借個波佢玩都有講,Like!
同大家一齊玩玩吓,忽然爬咗上中間個渠蓋位好開心咁唱歌喎,如果佢好大聲咁唱嘅話,成件事一定會變得好技安囉﹗kakaka...
襯佢哋肚餓,捉齊佢哋埋來影個大合照先﹗
開餐啦﹗(張相係食到一半艾菲先得閒影)我哋每人負責整D嘢食,結果就成為好豐富嘅一餐﹗至於波哥個人雖然來唔到,但波媽整嘅muffin好快已經畀小朋友們掃晒﹗
食飽飽就去咗join車迷組一齊玩車,特別嗚謝豬脾借出佢心愛嘅車畀燒腩仔一齊玩﹗
豬脾媽好努力咁吹泡泡畀小朋友玩,燒腩仔一直都交唔到戲,最後只係畀到呢個「你當我是浮誇吧...」over晒嘅表情,即係你睇吓隔離小檬同肚B幾咁自然呢.
之後就由小檬媽充當幼稚園老師,趕鴨仔咁捉佢哋排隊玩,不過燒腩仔唔多合作第一時間走咗去.>.<
然後佢哋明明玩緊泡泡,唔知點解忽然又成班走晒去遊樂場玩,睇見佢哋一個跟一個咁排隊玩呢個滑梯真係好得意,燒腩仔仲玩玩吓學小B同小檬咁坐係樓梯到等我哋同佢影相添,肚B媽見到即刻叫肚B坐低,大家出來玩咗咁多次,今次終於同到肚B影張靚靚合照啦﹗YEAH!
燒腩仔:我今日玩得好開心呀﹗大家下次再出來一齊玩吖﹗
我哋係遊樂場玩咗陣,燒腩仔開始無電就走先啦﹗見到佢玩得咁開心,又無乜點扭計發作(只係睇見大人食嘢時嘈住要食但畀佢又唔食呢吓有D玩嘢囉),艾菲都玩得好盡慶,返到屋企時幾乎要同佢一齊瞓晏覺叉吓電先可以趕下場呀﹗


text:
復活節假期第一日,我地去咗海洋公園
對上一次係超級熱嘅夏天淨係同小檬去,
今次就帶埋妹妹啦!
食完早餐就出發~
媽咪將日本嘅戰利品著哂上身~
兩個背囊仔size啱啱好
妹妹呢條tee裙著起好啱身,cute~
小檬Tee加襪仔都係
天氣雖然唔係好熱,
不過妹妹都係紮起啲頭髮好啲.
不停郁,啲頭髮不停跌...
原來好難紮=__=
唔理喇, 全部夾起晒就算~
大約11點去到要排車龍,好在都仲有位拍,
不過爸爸已經拍到架車好遠,
好在我地落車先, 坐喺到等吓爸爸
小檬你會唔會坐得太串?
妹妹剛眠咗一眠,醒咗有啲呆
呢隻肥肥哋嘅snoopy 親戚就啱哂為食嘅妹妹
必影門口位
呢個小妹呢..一放低就走佬
小妹都有自己行,不過唔多..因為好慢=____=
鳴謝哥哥波鞋仔
妹妹一放佢影相就走佬,唔抱住影唔到
哥哥而家就叻喇~
先到熊貓館
小妹又走佬
兩隻熊貓都瞓咗教
唯有走去睇小熊貓
見到喇...好清楚哩??
唔好睇錯小朋友個背囊呀
繼續天然呆
總算見到熊貓,我教小檬佢地食緊竹呀..
跟住小檬問咁點解妹妹啲粥白色嘅?
哈哈...
我即刻糾正係竹葉,妹妹果啲係白粥
妹妹都算係咁,有啲驚,不過都冇喊
之後就坐喺d露天檯到開餐
食完跟住就排隊睇新嘅澳洲館
要等45mins..
行吓等吓,時間都算好快過
入到去喇,要保持安靜
袋鼠都冇跳嚟跳去.
今日樹熊冇郁呀..一堆毛巾咁
(咁啱我屋企有條咁嘅顏色大毛巾,所以覺得好似)
媽咪呢隻好近呀
爸爸你做咩面容扭曲?
eeeeee......
遊客都好合作,會保持安靜
原來呢日其中一條纜車線維修,要單線行使,
超多人等搭纜車呀.
所以我地都冇搭,慳返啲時間.
影咗當搭咗,第一嚟嘅妹妹應該未識失望
到咗海洋劇場
我地早左少少到,啲小朋友都瞓左一吓,音樂一起,
佢地就自動彈起身.
有少少太陽,攪到佢兩個個樣好好笑
啱啱醒,好得意
開始喇
妹妹未識表達,不過就係咁指住啲海豚跳嚟跳去
跳吓跳吓,游吓游吓..
海洋劇場就完.
我深信以前嘅海洋劇場係好睇啲嘅.
返去睇雀鳥劇場...
我都嘅鍾意睇,啲雀仔又可以近啲接近我地.
妹妹豬都會叫bird,bird
臨尾比錢錢鸚鵡,小檬就好叻,妹妹就唔敢,C都攬住我
連砵砵小火車都要排
同爸爸玩得幾開心
情人即係情人
今次一人一個位喇
妹妹豬好開心,雖然都有起左一吓身
不過都算肯坐架喇
跟住就旋轉木馬,初頭估妹妹唔肯坐架.點知又肯喎..
小檬就話下次唔使爸爸扶要自己坐
第時兩個自己玩,我就同爸爸去拍拖
小檬仲想睇威威戲場~不過已經過咗時,
唯有影咗當睇咗啦
最後睇埋水族館就走~
湊住兩個去,冇想像中咁辛苦,
小檬就識自己行,自己啲水呀..外套,
餐具都自己孭住,
可以話係幫到手.
妹妹雖然識行,不過未穩,又細粒,
好難全程拖住佢,所以都以抱為主.
孭帶/車仔冇帶(帶咗都係用嚟推野妹妹唔係好肯坐,)
hip seat 冇買,
主力我同爸爸兩個輪流抱,
姐姐都有去,孭妹妹袋啲物品
姐姐都prefer自己孭多個推架車.
都有間中幫吓手抱妹妹
年咭到6月到期,我地去咗4次,已經回本.
遲啲應該都會續


text:
有件事覺得個畫面好搞笑,但係其實唔應該笑既...話說有一日我同爸B係屋企等妹妮去完playroom返黎屋企.聽到樓下有細路聲我地望落樓,果然見到妹妮呀.點知呢個鳥瞰式既情影出現 : 妹妮狀似叉住腰咁雙手向後,上身傾前向對面馬路既朋友仔大叫:我都唔鐘意同你地玩呀,全部呀! 然後即時雙手蹺埋個頭另向另一邊.之後可能D朋友仔已經入𨋢見無人啋佢就另番個頭向馬路.當時我覺得個場面好搞笑,不過爸B話妹妮咁惡係好唔啱架.妹妮返到黎我地梗係問佢做咩啦.佢話朋友仔Jana同Isabell話佢曳曳,但佢都無曳喎.Yaya就話佢地係playroom玩玩下可能閙交妹妮已經蹺住手走埋一邊,人地tum佢佢都唔啋人在先.一輪輔導之後...
第二朝我地問妹妮放學仲去唔去playroom呀?佢話 : yes yes...(一秒之後)NO NO
我話朋友仔成日都會閙交架,不過you don't remember it overnight.妹妮卻話 :but I still remember (真係吹漲!)
你係會記得,不過唔好記住咪得囉!
之後Yaya話如果Derrek唔同你玩會點呀? 妹妮話:會say sorry,再叫佢一齊玩啦!
於是佢終於明白講和呢個道理,話會同Jana 同Isabell 講 sorry.
後來下午放學Yaya話妹妮好識do係D好適當既時候走埋去同人地和好,好快又一齊玩過!
呢個女隻腳唔知係咪有牙架!著左對鞋都唔夠一年就踢到爛晒,仲甩晒皮!都唔知佢點著?!見到咁就算啱著都換過對比佢啦.呢對鞋仔好靚架,我地舊年7月去北海道旅行時買架,一口氣買兩對,呢對已經係第二對了.香港都唔見D咁靚既款...於是有日因為要用sogo coupon去sogo換左對黑鞋比佢,個樣係鈍D不過勝在個鞋底好軟,妹妮話著左好舒服.第一次試著時仲話自己係著左高踭鞋潻.
以前妹妮都係廳張畫畫枱做功課,不過爸B話唔夠‘正經’, 於是搬番入書枱做啦
又好似係專心D咁噃!


text:
2015年12月27日 星期日
聖誔節去真.馬鞍山!
馬鞍山係人都知係邊,但真係上馬鞍山頂的話,其實真係唔算普通線,今日又比人抽左去玩!
首先係恆安村或耀安村落車(城隧轉40X,耀安邨落).落左車之後向後行就有隧道係公路下低穿過去接番馬鞍山村路,上斜一直行到馬鞍山燒烤場.
其實呢段路係可以飛,因為都要晒45分鐘上斜,同埋係有村巴NR84(係馬鞍山站或耀安可上車,只係因為我遲到追唔到)
見到燒烤場轉左就見到大大條家樂徑.
沿徑上至涼亭.
有告示牌叫你係左邊上去.
左邊一直都睇到馬鞍山景色.
行多陣就見到吊手岩指示牌話你知你行岩.
放正位拍,係90度跳上去,其實對於高登仔黎講絕對唔難.
呢邊應該係烏溪沙.
上到其中一個崖位.
呢條路一直都會有指示牌叫你小心D.
其實爬黎爬去都幾好玩.
附上懶人蠅一條.
之後就係爆林段
個天其實想點?12月都咁鬼熱.
上到山GE風景!
呢道其實天氣唔好或者大霧都真係幾易出事,所以天氣唔好都唔好拎命博.
過完馬鞍山從另一邊落番黎,會駁番麥徑!
駁番麥徑是旦走啦,其實落水浪窩定西貢都係差唔多兩粒鐘,所以無咩所謂.
我選擇左落水浪窩
落到山岩岩好天黑!
是日行程
其實一落山就已經變左郊遊,所以都係上山最辛苦!
如有任何疑問可電郵:chiukit2001@gmail.com或PM我
2015年12月21日 星期一
聖誔買咩做禮物好?
聖誔節又到,好多人都會交換禮物,今次只係俾多個選擇你.其實小朋友交換禮物反而易,人大左再買D唔實用禮物大家都諗不如唔好交啦,拎到返去都無用,所以都係建議買番D實用性為主GE野好.其中一樣選擇係去買ZALORA買聖誕網上購物,一入到主頁就會有100蚊送番俾你.
只要輸入EMAIL就有得拎.
無主見唔緊要,一入到去就有好多個主題,咁送禮區就可以慢慢選.
其實入面有D野係唔貴,可以買黎做交換禮物,最後希望大家聖誔玩得開開心心啦!
如有任何疑問可電郵:chiukit2001@gmail.com或PM我
2015年12月6日 星期日
冰火之行~大霧先上大霧山
今日見到多雲,個FD又放飛機,即刻搭車上大霧山就係博大霧,體驗另一番風味.
因為係元朗,所以搭54到上村轉51(另外一個比較方便方法就係荃灣西或荃灣地鐵站上51,係郊野公園站落車,應該全世界都係呢個站落)
落左車向住呢個方向行一分鐘就到入口.今次因為得一個人,唔直接行晒成段麥理浩徑8段(大帽山至鉛礦坳),只係行少少就落番川龍.
沿車路直上.
唯一補給點同廁所位~大帽山士多.
何謂冰火?就係行緊上山,我個身入面出晒汗,出面勁大風又吹到頭都痛,我頂帽都被吹甩兩次.
成條路上山頂都係平路,今日個景就係睇霧.
自拍一張,無落雨,但成頭,成身,所有野都濕晒.
呢道已經係正常人行正常路去到最高處(大帽山係唔可以去最高處)
之後調番轉落山,過左呢道閘就唔可以俾車上去.
有D唔夠喉見川龍都快又係落山,諗住跑落去,但之後係堅後悔.
沿路會經過青年旅館(認真咁山卡啦搵鬼去咩!)
一開始都係車路,到左青年旅館之後就變樓梯同小路.呢個時候落勁大雨,搞到我係咁跑落山.
前面就係青年旅館.
跑左十幾分鐘終於細雨左,不過D路濕左都唔係易行.
落到底就接番車路.
終於見到個亭可以避下雨,仲見班中童上山諗住露營.
行多兩分里就入左川龍,好好奇點解係個交通不便地方都做到燒烤場生意.
行多十分鐘就到村口,完成今次旅程.走個時可搭小巴80或巴士51落山.
是次行程紀錄.時間:3小時
補送被霧包圍GE大帽山.
注意事項:
1.平日唯一上大帽山交通工具51係一個鐘一班,請係出發前事先開定九巴APPS睇定開出時間
2.大霧時方向難認,如第一次行請行大車路上頂,如不沿路落山,最快出口會去到一個亭,之後左邊有路落梧洞寨瀑布,起碼4小時
如有任何疑問可電郵:chiukit2001@gmail.com或PM我
訂閱: 文章 (Atom)


text:
2016年7月17日星期日
牛筋腩飯
牛筋成日缺貨,見到就要入多幾盒,放响冰格,以便不時之需.
某日,牛筋腩毒癮發作,典床典蓆,立刻煮返餐嚟解毒.
王子都好此物,所以一次過,炆咗2kg牛筋腩.
小菜園嘅沙律菜開始老啦,摘埋最後嘅成熟沙律菜當生菜食,腩汁郊外油菜,我至like呢.
真係好似平時行過,粉麵店飄出來嘅香氣啊...
29 則留言:
嘩....2kg,可以食幾餐,回覆刪除
妳地真喺極好牛筋腩,
喺咪用傳統柱侯醬炆煮,
見啲色水好似,好吸引♡♡回覆
因為呢樣嘢都幾嘥時間,我通常一次會整多啲入冰格.刪除
我用咗自己釀製嘅味噌炆煮呢.
好有香港風情回覆刪除
我雖然唔好牛,但鍾意食牛筋日腩回覆刪除
我都好喜歡食, 不過自己整次次吾夠淋, 可能要買個壓力煲幫手.回覆刪除回覆
如果用明火炆吓焗吓,真係要幾個鐘先得刪除
牛筋炆得好靚,老DAD厭我炆太耐,不成型.回覆刪除回覆
我都試過炆耐咗,會腍pat pat刪除
你講牛筋,我也想起香噴噴的牛雜…回覆刪除
牛筋腩我要走筋.回覆刪除回覆
ok,你果碟淨腩刪除
牛筋是我的至愛!回覆刪除回覆
好似話食牛筋有益過食肉好多刪除
我都係平時唔多食牛,但間中會食牛筋河回覆刪除回覆
點解唔多食牛嘅?刪除
我都好鍾意牛筋腩,如果加啲支竹,嘩回覆刪除回覆
wa 2kg!要炆幾耐?!回覆刪除回覆
如果用明火炆吓焗吓,真係要幾個鐘先得,我用壓力煲,就快好多囉刪除
我好鐘意食牛筋,牛腩就麻麻地呢回覆刪除回覆
我覺得兩樣一齊炆係最好食㗎刪除
牛筋腩毒癮.....我做緊 mask 都忍唔住笑左出來....我的毒癮都好深下!!! 好想食!!!回覆刪除回覆
哈哈,其實唔止我有,王子都有,有幾個月買唔到牛筋,佢成日問住要我去check有無返貨,好煩呢刪除
嘩~十幾年冇食過了!回覆刪除回覆
係咪因為皮膚問題?刪除


text: 今年4月,「高登女神」謝安琪(Kay)完成兩場紅館演唱會後,宣佈停工一年,暫別樂壇,專心做張繼聰太太,張瞻媽媽,同準備隨時再「造人」.Kay BB休養生息4個月以嚟,不時被發現發福唔少,近日更有雜誌偷影Kay BB嘅暫休生活,仲話佢腰圓背厚,好大機會係養肥身體,等住生B.噚日下晝1點鐘左右,《蘋果》成功捕獲Kay BB嘅影蹤,張繼聰揸住架Tesla電車載住Kay BB由比華利山嘅屋企出去大埔墟,佢哋泊低車後,着住白tee襯紮辮頭嘅張繼聰,兜去司機位另一邊開門畀老婆落車,仲扶住對方,好鬼gentleman!Kay BB噚日着住白色鬆身連身裙加平底鞋,走簡約pure風.張繼聰同老婆全程十指緊扣,沿路有唔少人認出佢哋,嗌得出佢哋個名——係真係嗌謝安琪同張繼聰,而唔係謝安琪個老公!佢哋一路行一路向打招呼嘅人微笑同揮手,十足十王子公主出巡咁嘅款,真心nice!話時話今次人妻Kay呢個look真係孕味極濃!之後張繼聰同Kay BB先去咗嗰區好著名嘅麵檔蔡潤記醫肚,食咗半個鐘到,佢哋走嗰陣再遇集郵人士,滿足完對方之後,佢哋就揸車到大埔超級城某超巿,入去掃貨.同樣地,有唔少人認出佢哋兩個,見佢哋都係友善微笑回應.超巿內全程由Kay BB推住購物車,到埋單嗰陣,張繼聰拎出自備嘅環保袋幫手裝走啲戰利品,眼見都係啲薯片,熊仔餅等零食,足足裝滿兩大袋.有冇咁擦得,冇法Kay BB一個人食兩個人嘅嘢,唔買多啲點得呀!Man爆嘅張繼聰單膊孭起兩袋戰利品,再騰出另一邊手拖實Kay BB離開,十足十受保護動物咁,今次張瞻好有機會做哥哥!張繼聰被問到老婆係咪大肚?幾時公佈喜訊?佢以短訊回覆:「Sorry ah , 冇嘢宣佈.」追問kay唔係大肚?還是未係時候公佈?阿聰:「真係冇咩可以講,多謝關心.」問到Kay最近好嗎?阿聰謂:「She is good , thanks」


text:
今年暫時為印尼Arema(阿雷馬)喺亞協盃射入3球嘅Cristian Gonzáles(干沙利斯),係印尼當地著名嘅球員,司職前鋒嘅佢喺喺印尼聯賽征戰咗10幾年,總共已經射入咗百幾球,呢位37歲嘅大叔絕對係近代印尼足球界嘅重要人物,對亞洲足球有興趣嘅你,一定要認識吓呢位大叔.
干沙利斯喺烏拉圭蒙特維多出生,1994-1996年代表過烏拉圭U20國家隊,同期戰友有Álvaro Recoba(列高巴),不過當時出任攻擊中場嘅干沙利斯就冇列高巴咁好彩,最初只能喺烏拉圭甲組球隊Sud América(美洲南基)做大後備,2000年轉會加盟Deportivo Maldonado(拉科魯尼亞馬爾多納多)先有多啲上陣機會,唔少同期戰友已經成為大國腳,甚至成為世界知名球員,但干沙利斯依然係一個喺烏拉圭藉藉無名嘅球員,依然要喺烏拉圭甲,乙組之間浮沉,有段時間,干沙利斯失去動力並沉迷女色,2002年干沙利斯喺烏拉圭認識咗一名能操西班牙語嘅印尼女子,佢對呢位叫Eva嘅大波印尼妹一見鍾情並展開追求,2003年更與Eva一同來到印尼生活,順道揾班落,結果成功加盟一支蘇拉威西球隊PSM Makassar(望加錫),改打前鋒,首個賽季射入27球,協助望加錫奪得亞軍.
但到咗2004年,干沙利斯因為火爆嘅性格累事,佢喺一場比賽完結後打警察而被重罰,受到呢啲不利因素影響呢個賽季干沙利斯嘅表現亦不如理想.2005年,解決咗『打警風暴』嘅干沙利斯加盟另一支東爪哇球隊Persik Kediri(佩斯克),並射入咗25球,協助佩斯克奪冠,經歷咗佢一生第一個聯賽冠軍.2006年,在為佩斯克射入29球.2007年在射入32球,並喺亞冠盃對浦和紅鑽嘅比賽中射入2球.
干沙利斯加盟萬隆嘅歡迎會,有2萬人出席.
干沙利斯喺當時已經成為印尼聯賽當紅人物,但操守非常有問題,喺2006年對PSIS Semarang嘅聯賽中,干沙利斯襲擊對方球員Emanuel de Porras,2007年對Pelita Jaya(佩利達)嘅聯賽中向裁判吐口水,2007年及2008年又衰打人,但判刑卻非常奇怪地輕,究竟可因?自己諗.
2008年,佩斯克因為財政問題而將干沙利斯租借到西爪哇著名大球會Persib Bandung(萬隆),最後正式簽約成萬隆球員,但因為年紀問題,佢嘅入球數目大大減少,不過3年間都為萬隆貢獻咗41個入球,比唔少外援犀利. 由於喺印尼有家庭,而且能夠操一口流利印尼語,加上有一定入球能力,所以早就有人游說干沙利斯入籍印尼,最終喺2010年正式入籍成功,成為史上第一位入籍印尼嘅外援球員,並喺印尼國家隊身上取得11個入球.
2011年,干沙利斯加盟另一支婆羅洲球隊Persisam Putra Samarinda(佩斯森),射入咗18球,2013年以36歲之年轉投大球會Arema(阿雷馬),與巴西前鋒Beto及前港甲外援基夫合組『老人鐵三角』,最後射入咗19球,成為阿雷馬首席射手.
呢位37歲嘅大叔因為一個『情』字誤打誤撞成為印尼足球界火紅人物,為咗融入印尼社會,佢改信伊斯蘭教,最後更放棄烏拉圭國籍,為印尼國家隊上陣,昔日火爆嘅烏拉圭怒漢近年脾氣好咗,雖然年紀大,體能下降,而且身型肥咗好多,但由於印尼聯賽水平唔太高,所以佢依然有貨賣.
干沙利斯唔係一位靈活型嘅前鋒,速度一般,而且冇咩腳法,但勝在把握力強勁,射術幾好,而且會利用肥大嘅身型去搶位及做二傳,雖然只有177cm高,但迎頂功夫依然有,但佢嘅絕技其實係遠射,腳力驚人.
干沙利斯嘅同期戰友列高巴早就成名國際,而干沙利斯卻要到2010年入籍印尼後先有些少國際知名度,不過能夠喺印尼成為當紅球員,曾經年薪高達90萬英鎊,係東南亞高薪球員,而且打過國際級賽事,亞冠亞協都打過,又拍咗好多廣告及客串好多電視劇做埋演員(但完全冇演技),有咁嘅人生都唔錯了!


text:
UEFA係咪歐洲球會杯呢?
2014年10月10日星期五
UEFA Champions League Trophy Tour
UEFA係咪歐洲球會杯呢?
28 則留言:
足球﹖我是門外漢!回覆刪除回覆
我都係門外漢,只係去襯吓熱鬧刪除
第一日就去,關你鬼事咩!係咪又想去𥄫免費嘢XXD回覆刪除回覆
都冇免費嘢o既,令人失望刪除
咁你有冇玩踢波呀?定虛擬球星請你食虛擬波餅?回覆刪除回覆
有叫我玩但係叫唔郁我囉.刪除
- 回覆
球迷可能覺得好睇.刪除
呢個戶外展免費去睇架? 有無售賣紀念品?回覆刪除回覆
免費入場架. 但係冇賣紀念品刪除
試過夾份買個足球喺上面簽自己個大名慶祝同事生日,簽名時我真係覺得自己係大歌星.哈哈!回覆刪除回覆
正呀,好想去睇.回覆刪除
係喎~~~有冇啲咩免費紀念品可以拎下?!!@@回覆刪除回覆
出賣自己個人資料好似會有紀念品(唔知係乜).刪除
我對足球都無興趣回覆刪除
好似唔係咁多人喎,無野派咩?回覆刪除回覆
入邊好多人等同個杯影相架. 另外出賣自己個人資料好似會有紀念品(唔知係乜).刪除
- 回覆
唔係球迷,唔覺有乜好睇.刪除
我既愛隊攞過五次~ 哈哈~回覆刪除回覆
咁係咪叫歐洲球會杯呀?刪除


text:
大約11點左右,已抵達paris既戴高樂機場T1,對於一個從未到過法國既人黎講,依個機場既簡陋性實在令我嚇一跳,首先係出左飛機冇幾耐已有一大堆商鋪,果時仲未出customs架喎,好奇怪,我唔知其他地方係點,但依個都係第一次見,之後冇幾耐黎到customs既counter,簡單而細到呢,簡直係casher一樣,哈哈,佢問左我一兩個問題後就放行,一出到去已經係行李帶,嘩,方便到呢,羅左架行李車後,係人山人海中間企定左個位開始等行李,再次奇怪地行李帶旁邊既玻璃,已經望到出面既人,再望出去不遠已經係機場既街外,心諗係度接機真係一目了然好方便,萬萬想唔到,依個簡陋既戴高樂機場,居然係惡夢既開始
羅完行李行去搭RER出市區,去到車站大堂,一樣的簡陋而人山人海,左行右行,卒之黎到買ticket既機,但發覺度度唔係比coins就係credit card. oh no,我地兩個都冇coins係身而亦冇credit card禁錢既習慣,真係唔知password係咩,所以兩樣都冇得用,周圍亦冇唱錢既地方,問info counter,佢話一係係bank唱外幣一係出番去買野唱錢,因我地已一早唱好晒錢,所以只好行番出去買野食唱coins啦,食左個價值3.6euro既lunch後,卒之唱夠8.4搭車了,加埋研究RER同Metro既路線,卒之攪左粒幾兩粒鐘再開始出去,唉
放低行李後,開始出發,岩岩撞正佢地攪巡視,熱鬧而有趣,去到metro後,開始要買ticket,因唔記得帶metro ticket既record,所以又研究左一輪買咩飛,卒之買錯左全日飛Mobilis,但因為第一日都去好多地方,計落都同10張既carnet差唔多者
因係機場同埋路線方面攪得耐左,行程轉晒,我地首先去左凱旋門呀,香榭麗謝大道呀,巴黎鐵塔等等先,再係日落左右過左去協和廣場,全日天色都係麻麻,天陰多於天晴,基本上對於大部份既景點印象都係一般,只係去到協和廣場見到成個天紅晒,好似火燭咁好過引
幾中意佢地d景點冇遮冇擋,取景容易,Trocadero亦全黑一支燈都冇,咁先可以唔影響到人地睇景既意慾,香港真係要學下人地o剌
夜晚差唔多十一點先番酒店,地鐵好靜儀話有d驚但我覺得都ok丫,好中意法國地鐵既廣告同埋四通八達迷宮一樣既感覺,雖然係烏糟左少少,但總好過乾乾淨淨而全冇特色,哈哈,不過好似佢地會慢慢改變,到時會變晒一樣的燈箱一樣的metro站了,我不大喜歡太trendy反而失去靈魂
夜晚沖完涼食完面後已經12點幾,望出去既感覺依然安靜而良好


text:
第二站 - 奧地利: Hallstatt
係Salzburg留宿一晚之後,我地一大早就準備向Hallstatt小鎮出發,搭車嘅地方係我地第一日落車嘅火車站亦即係一個大型嘅巴士總站,好彩去到仲有少少時間,由於咩都未食過落肚好肚餓,所以即刻9秒9衝左入商場入邊一間supermarket買份三文治.今次去呢個地方係轉車嘅,不過上網見到d相咁吸引冇理由唔去掛.
車票係想上巴士同個車長買嘅,之後就可以自己揀位坐.至於車程幾耐,我就唔太記得啦...雖然架車嘅路線係又上山又落山,不過沿途會見到一個好大好大嘅湖,而且沿路既風景喺香港搭巴士係絕對冇可能會見到架.
到咗總站Bad Ischl 火車站之後,首先去拎訂咗嘅火車票,方法就好似係英國買火車票一樣係部機度打反個reference code㩒返出嚟.過咗大概15分鐘左右,終於到啦.
一落車,後面個雪山好震撼啊,又忍唔住影相,加上架火車遲遲未開走,影落好有懷舊feel.
我地先去位於Obertraun (Hallstatt下一站)既hotel擺低野先.入到房,望住窗外既風景,感覺十分值得,應該用"山水一色"黎形容,個景望極都唔會厭好relaxing!!! 雖然天色就麻麻哋啦,不過呢個景真係冇得頂.間房有兩張床,唯一不足之處就係廁所有點細,身型較大的會難轉身.呢度嘅花園好正,可以望到晒成個風景,完全要係洗哂大家d菲林咁話.
聽hotel d staff講去Hallstatt除咗火車之外,仲可以搭巴士或者行.咁我哋後生細女黎架嘛,梗係揀左...行.我可以包保你地行完之後完全係另一種體驗,感覺呀,好似"人在野".我地係要行開頭一部份既火車路軌同埋之後好多沙石既地,但係我竟然著緊boot去行,我諗我傻左囉.所謂"最重要的不是結果,而是過程",so nevermind la.當日天氣涼浸浸,行起黎一點都唔辛苦架,好似行左30min.好彩嘅係當我地差唔多行到嘅時候,先至有火車經過,證明我地都行幾快.
食飽飽就周圍行下,見到有色彩繽紛既小屋,精品店同天鵝.
沿途見到既大多數都係遊客,反而本地人或者住客就好少.由於山上有一個鹽礦嘅景點 (Salt Mine),所以呢度嘅鹽亦都幾出名.好可惜我地黎既日子,鹽礦同另一個山上可以望哂全部風景既景點都冇開,所以我打算下次再黎過.呢個鹽礦係奧地利係數一數二的,所以一定要參觀,感受下前人係入面既工作環境.
P.S. Hotel附近係無野食賣架,建議住Obertraun既各位先係Hallstatt買個包或者碼頭附近買d熟食,唔係夜晚個餐都唔知你地點算.
另外, 有人會選擇到Hallstatt一日遊, 夜晚就搭反火車去Vienna,我地就想輕鬆d, 所以大家可以根據自己喜好決定點plan.


text:
南瓜湯
雜菜湯
特級煙三文魚露筍蘑菇天使麵 (配蘑菇汁) - 無味 同埋 d 天使麵好乾 @.@
大蝦帶子露筍扁意粉 (配龍蝦汁 ) - 材料都幾多 可惜又係無味道嘅 @@
抹茶特飲
朱古力雪糕 - 溶哂咁嘅 -.-
( 29-JUN-2013 SAT )
今朝約咗 8 卦食早餐 佢居然早過我到餐廳 佢三扒兩撥就食哂碗雞扒腸仔麵 但我果碗麵仲未黎架喎 不過咁都好 我食唔哂餐肉同麵 可以比埋佢 佢一定食 因為佢唔會嘥嘢 如果里奧大人呢方面似佢就好喇 ~
菇場靜啦 無啦啦心情勁低落 見到同事 d 衰樣就得我憎 都唔明點解佢可以成日黑口黑面 樣已經衰架啦 加埋黑口黑面個樣仲衰 ~
放工即走啦 見到里奧大人就最開心架喇 ~
佢話好天 想入大澳 所以坐 E22 去東涌 咁都差唔多 1 個鐘先入到東涌 都已經 2 點半 所以食埋 lunch 先入去 呢間好似叫聚龍燒味餐廳 諗住叫燒味無蝕底啦 點知原來唔好食嘅 ~
食完就去 Outlet 果邊洗手間 經過噴水池 里奧大人就話自己影下相等我 咁我去埋 Taste 買糖 因為勁想食甜嘢呀 之後佢打黎問我喺邊 以為我蕩失路 唔係呀嘛 我自己一個人行多數會認路架噃 ~
去坐 11 號巴士入大澳 曝曬之下等咗 20 分鐘 幾驚中暑呀 ~
( 等車入大澳時 已經差唔多 4 點 lu )
唉 架車 chok 到呢 最慘係落斜嘛 chok 到好似就黎想炒車咁 搞到我有 d 頭暈作嘔 ~
入到大澳已經 4 點幾 好小咁晏入到去 不過好多小食都無咗 真係好在無留肚食嘢咋 唔係餓暈都似 ~
( 我覺得舊雲好似一隻跑緊嘅獅子呀 )
( 龍舟賽完咗就拆嘢 lu )
太熱喇 第一時間買咗支冰涷山楂茶黎飲 我真係無咩心機行 里奧大人見我件衫濕哂 所以叫我去公園坐咗陣 咁真係舒服咗 d 咁啦 ~
( 曬到呢 @@ )
( 都幾多人入大澳 )
( 呢幅牆前面有張長木椅 里奧大人咁啱要整一整部相機 我都承機坐下 實在太熱喇 )
行呀行 但無乜點影 因為真係好熱好熱好熱 ~
( 影完呢張就 mou 低起身見頭暈 @@ )
( 可想而知條河係幾污糟呢 )
( 去到呢度 我真係開始有 d 暈 對眼好似 focus 唔到咁 所以唔再行入去影喇 ~~~~ )
講完頭暈之後 嚇到里奧大人即刻搵地方坐 最慘好多食店都無冷氣 無風又焗喎 感恩記得之前一落車有間食豆腐花嘅舖頭 d 冷氣係最夠凍 所以即訂去喇 ~
( 真係屋黎架 @.@ 點解唔油下去呀 )
( 大澳有好幾間豆腐花店 我間間都伸隻手入去 feel 下冷氣凍唔凍先入 )
食完抖多陣就出市區喇 坐 6 點半班車 出到東涌都差唔多 7 點半 去咗 Taste 買嘢飲 諗住去 Pizza Hut 不過要等好多張枱 所以即轉場去 Delifrance 大把位呀 ~
呢間 Delifrance 真係好大 d 位好闊落 同德福差好遠 同埋最正係好靜 真係食得舒服又開心呢 可惜食物方面就唔得 無厘味道咁呢 ~
食完又坐 E22 番九龍灣 番到屋企都成 10 點半 我同里奧大人講今日坐車坐咗差唔多 4 個鐘 真係好驚 我話呢 10 年唔想再入大澳呀 ~
( 30-JUN-2013 SUN )
oh 終於每月一到 今次遲咗好多 我都預咗會超唔舒服架喇 ~
但其實又唔係話好痛 不過就怨住怨住咁痛 最煩係嘔 我一嘔又會沖熱水涼 里奧大人都話我沖咗好多次涼 真係無 10 次都有 8 次 但次次沖完塋水涼真係舒服好多架喎 ~
今日好好天 可惜我陪唔到里奧大人出街啦 我叫佢自己出 佢又擔心我 其實都唔駛擔心 因為我都係瞓嘅啫 ~
全日無胃口 真係瞓足全日 條腰都硬哂喇 ~
( 1-JUL-2013 MON )
今日七一回歸 又放假一天 我瞓到 1 點添呀 ~
3 號風球 又間唔中落大雨 留喺屋企最好 里奧大人做公司嘢 之後我都叫佢唔好落街食 叫外賣番屋企食好過 ~
我無胃口 所以睇下電視又瞓下 好快又到 7 點幾 我都仲未有胃口 里奧大人就去大快活買焗豬扒飯番屋企食 平時話唔鍾意食飯 但依家又買飯 玩嘢 ~
個肚仲有 d 唔舒服 沖個熱水涼 9 點瞓喇 ~
( 2-JUL-2013 TUE )
今朝 8 點 15 分起身 坐的到菇場附近食早餐先番工呀 ~
好在無嘢做咋 個人仲係好攰 ~
Lunch 食尋日里奧大人買嘅咸卷 再加包朱古力奶 超級飽呀 ~
無啦啦個肚扯住痛 幾經辛苦先等到放工 又要坐的士番屋企喇 唔想等巴士 ~
番到屋企即沖涼 之後灘抖等里奧大人放工 佢 7 點放工 買埋牛肉飯番黎食 我就食咗 dd 牛肉同飯 難得有小小胃口呢 ~
睇下電視 之後又瞓咗半個鐘 醒咗又睇陣電視 所以 10 點半都入房瞓喇 ~


text:
2015/8/1
話說陶寶B由出世到而家都從來未幫襯過髮型屋架, 佢過去既”飯碗頭”都係出自莎拉之手. 不過因為頭髮愈來愈厚了, 加上又要交學生相, 所以係時候出去搵人剪啦.
其實係上個星期六謝菲嗲哋已經單拖試過帶了陶寶B去了試剪架啦, 不過未坐定陶寶B就已經喊了, 所以上次完全係Mission failed.
因為有此經驗, 所以今次就係再次踏足salon前係屋企同陶寶b嚟個心裡輔導, 係屋企同佢玩幫公仔剪頭髮, 等佢打定底.
好啦, 到咗當日行到去salon門口, 陶寶b隻腳就已經踩break, 點都唔肯入去. 咁好啦, 唯有抱佢入去啦. 入到salon首先就坐係謝菲嗲哋大脾上等, 佢一路等一路就叫走, 仲要好似好想喊咁呢. 而莎拉就一路同陶寶B講嘢一路分散佢既注意力, 就係咁坐了10分鐘後就開始放鬆一些, 而期間陶寶B就係度觀察周圍環境.
到了開始準備剪頭髮啦, 陶寶B一見個髮型師行埋嚟就又開始緊張了, 咀臉立即變到又想喊, 攬到莎拉實一實. 好彩莎拉早有準備, 呢個時候就出動秘密武器, 就係迷你TiaTac糖了, 就係呢一小盒糖就安撫陶寶B既情緒. 當髮型師一開始掂陶寶B, 陶寶B又再失控了, 所以莎拉又再出動第二個秘密武器-巴士車仔, 就係呢架巴士車仔加埋盒TiaTac糖, 終於令到陶寶B可以成功剪頭髮之餘仲可以Gel埋個頭添 今次總算Mission complete呀.
Gel埋個頭後立即型仔晒, 沒有了之前個傻豬feel喔, 不過呢個型仔氣質只限於gel頭後出現, 因為一回家洗頭後就又變回傻豬了.


text:
2009年1月23日 星期五
7 week 5 day (adjusted)
今日做第一次私家產檢,因為前幾日好突然入左急症室兼且照過有心跳,所以心情都唔太緊張.同醫生講左前幾日嘅情況,醫生就同我照肚.可能今次係照肚,所以未聽到心跳,老公無得聽!醫生話小b都ok,不過都見到好多隙,即係話個胎囊未係stick得好實,都係要小心喎!好彩都放長假,可以瞓晏d,抖多d!
本身d人都會四星期檢查一次,不過我都太唔stable,醫生要我兩星期返去覆診,唸住慳d都唔得,無法啦!
2009年1月20日 星期二
6 week 6 day
都唔知點解食野差左好多,只不過係6 week,除左早餐同平時差唔多之外,其餘時間都好飽濟,lunch好勉強食到正常,夜晚幾乎係食唔落,食得好少!其實都唔想同同事一齊食,因為我都食唔到飯,只係粉麵係ok,食黎食去都係果一兩間,我又食得勁慢,真係唔好意思要佢地就我!重要呢排成日瞓得好差,成晚要起身去厠所,同埋成日瞓幾個鐘就醒左瞓唔返!兩點幾又有,三點幾又有,四點幾又有,總之就瞓得好差,幾乎七點幾要起身返工嘅時候先至開始瞓到,好辛苦!所以有時心情好down!
今日收工時去洗手間,見啡呀!之前醫生都有講過見紅見啡肚痛超過兩日先要睇醫生,我成日都肚痛,都係啱啱見啡,睇定d先!咁我就走去搭車返屋企,見到老公嘅時候同佢講左,佢就話不如睇醫生,我話咁夜都無得睇,何況屯門都無專科睇,佢話睇普通科喎!我唸住過幾日就有得做第一次產檢,如果無再見啡就等到果日先算!點知返到屋企去洗手間,見重有,老公同奶奶講,大家都唔知點好,老公越唸越緊張,勁要我去睇醫生,後尾check左睇開果個普通科收八點,我地飯都唔食就仆出去睇嘞!入到醫生房,講完d情況俾佢知,佢即刻反問我地,咁你地重等咩?唔快d去急症室嘅?我同老公都呆左一呆,醫生即刻寫紙俾我地入急症,希望唔使等太耐喎!
去到急症室登記分流,真係好快叫左入去,不過原來入到去都重要等叫名.大概等左一個鐘,就到我嘞,醫生問左陣,就話要照一照,咁又去左第二間房,但老公就唔可以入埋黎睇.醫生一照,嘩左一聲,我心都沉埋,唔知佢見到d咩有咁嘅反應.睇左一陣,佢先講話我個B望落唔止6 week咁細,差唔多有8 week喎,原來佢嘩左果一聲係驚訝個B俾佢計出來大而唔係有咩唔妥.之後佢俾我聽左一陣心跳聲,我問佢係我定呀B嘅心跳,醫生話我無儀器聽你心跳喎,呢個係你呀B嘅心跳,我忍住唔好抖氣,聽到d心跳“伏伏”聲,好似喺海度浮沉咁,好攪笑!之後落番床,醫生忽然叫埋老公過來,就話佢望落無咩野,不過我周數都好細,好多時流產都係响12 week前會發生,我肚痛同見啡,呢d就叫先兆性流產,如果真係流產,都無咩可以做,因為係個胎本身嘅問題喎!佢跟住就話佢覺得我無咩野,但係因為我肚痛,佢建議我食止痛藥然後留响度俾佢地觀察,我地問咁要觀察幾耐,佢話個幾鐘,到時唔止痛就要留院.本身我都放心左,但我聽完佢講話留院,我又驚過,傻左望住老公,老公問佢我地可唔可以返屋企休息,真係再痛先返黎入院,佢話唔係唔得,不過要由頭等過,我地唸左陣,都係返屋企,唔想响度等,有事要過返黎都唔遠,touchwood真係要重新等過,我呢d係急症,都唔會等得太耐,唔似平時咁等幾個鐘.醫生好好人咁寫左幾日假我返屋企休息,咁我就因為咁無端端提早放年假,一連十二日咁長呀!
返到屋企食左藥,無咁痛,重有少少啦,不過都好過之前架嘞!
2009年1月17日 星期六
6 week 3day
尋晚真係好累,企左成晚,不過同事好好,完左function要執野,個個都叫我坐低休息吓!
我真係好累,今日差唔多瞓左成日呀!
2009年1月14日 星期三
6 week
之前見Ellen Law話初初有左嘅時候無咩胃口,重累到死!我都唔係好信,點知轉頭到我係咁,重要係只不過踏入6week就咁,好似早左d喎!十六號公司有卡拉OK比賽,雖然通知左上司,應該唔會要我搬搬抬抬,但係始終係我地部門負責搞嘅,都唔會有得坐,成晚都要企,都唔知點算好!
2009年1月6日 星期二
4 week 6 day
忐忑左幾日,今日走左去第二個醫生驗多次!一入醫生房,佢就話我有左喎,之後重自動波寫紙俾我排健康院,我個心都安欒d!早知一早就睇佢啦!
而家就等7或者8week睇婦產科,forum d人話太早睇都照唔到BB心跳,為左唔好“嘥”錢但又想過年前睇左安心d,我就唸住放假前照一次先,不過之前無咩做過research邊個醫生好,都無咩idea,d人又話咁早唔好同人講,怕BB小氣,我地又唔識,最終我都係同左Ellen Law講,佢早我兩個月,我就有人可以跟吓交流吓!另外因為怕食錯野,老公就同奶奶講左,咁大家叫做放心d!
2009年1月1日 星期四
4 week 1day
今日即刻走去醫生度驗孕,唸住攞埋醫生證明交俾公司,點知醫生同我講“你應該有左”,因為醫生嘅tester嘅“+”比較淺色,所以呢個醫生好保守咁講“應該”,佢都無唸住俾咩我,係我問佢攞懷孕證明,因為forum嘅人都話驗到通常醫生就自動會俾,唔係我使咩俾錢佢驗喎,自己都驗到啦!個醫生話佢唔會俾咩證明,因為預產期遲d睇專科醫生會俾,佢話佢會俾番個report我,我咪唸住ok啦!點知姑娘俾份咩野我?原來只係寫住“The pregnancy test for the captioned patient: positive (weakly)”,睇完之後都嬲爆,咁都叫report,咁簡單!重要括住weakly,咁即係點呀,同我無睇佢之前都無分別嘅!
我地唯有唸我地太早驗,係咁架嘞,forum嘅人都有講過太早驗會淺色d!不過因為聖誕果排唔知有左,重飲過酒,咁我又驚驚地囉!
訂閱: 文章 (Atom)


text:
話說我好幸運咁俾人請左返cwb 連卡佛既hugo boss
入去做時已經係on sale 尾聲咁滯
所以只係短短做左一個月
返呢份工真係好倦
企足咁多個鐘腳仔軟之餘 (well, 我執倉時會擔張凳仔出黎坐既哈哈)
仲因為著左對cheap cheap flats 搞到我十隻腳指敏感, 又紅又腫又痕
搞到俾人叫做「香腸腳指」, 大概係脆皮芝士腸d frd -__-
到出blog 之日我d 腳指都仲有印 仲未100% 好返哂呀陰公
轉返黎講下我返工期間d dayoffs 先
通常dayoff 都唔會晌屋企哈哈
今日書展第一日 入去搵下我親愛既jehjeh
話哂我介紹佢去做麻哈哈
順便又幫KK 手做下神秘顧客
上年做過, 今年1D 都唔驚嚕:)
最後只係少少地買左三本書
其實都有備而戰 極速買完就piss
第一日都唔係好多人wor 又~~
夜晚去左男朋友屋企食飯同埋同湳湳玩呵呵
你見到佢真係唔想走架
哈哈我地幫佢紮既辮呀
佢就係咁樣出左成日街無人幫佢除哈哈
晌地鐵搭lift 時有個男人仲問佢係咪妹妹XD
又有一日既dayoff
是晚九龍人之夜去睇transformers (errr 我當晚聲稱我係半個九龍人哈哈)
好耐無同呢班人見面喇!! 一如既往既勁噪同食飯嗌勁多野食囉
呢個亦係我返黎兩個幾月來唯一一次咁多人gathering.......
睇完戲既第二晚收10pm 眼訓到傻.......
但唔可以即刻返屋企
又趕去阿卡既百日宴!! 契媽個孫wor~~ 一定要俾面出席!!
我去到既時候已經上伊面喇
項b 你好~~~重~~~呀~~
100日既阿卡睇落去好似即刻肥左唔少
契姐(應該係契姨) 祝你肥肥白白快高長大聽聽話話<3
隔左兩日放工又無即刻返屋企喇哈哈
去左同中學babies 食飯預祝我隔離果位綠雞生日!!
今日唔齊人呀, 下次再約過:)
第二日request 左放8pm
因為要同男朋友既小同們食飯:D 好彩晌CWB 食唔洗咁趕哈哈
去左FOOD STREET 食EL CID
跟住又一個DAY OFF
契媽約飲茶 又飛左出去啦哈哈
跟手夜晚同男朋友屋企人食飯
佢地預祝我生日呀, 多謝AUNTIE 同UNCLE:)
到生日前一日 阿姐同我講今日LAST DAY
始終連卡佛做完FINAL SALE 我地收左SALE 牌自然少左好多人
雖然都仲係好多同胞們黎買野 不過都靜左好多
就係咁我個SUMMER JOB 就完嚕


text:
09 January 2012
越南,柬埔寨 2011-12-25to2012-01-04 - Part.04(28Dec)
一早4點幾起身confirm收好晒d野就出門口,落到樓下reception就見關晒燈仲有人訓左係度,前一日已通知過佢地我會5點check out,所以就叫醒左個人幫我check out,佢都其實冇咩做過只係收左我條鎖匙同22蚊就再訓過,其實佢可以好似外國果d hostel咁一早收左錢再叫人掉條匙落箱咪算囉,可能要開閘所以要搵人係度掛,真係唔知佢地了
出到去天當然未光,人唔算多但街都叫有d車,係一檔著住學生衫賣緊野既檔口買左個包同咖啡就搵的士搭,可能人真係未訓醒,搵到岩既的士公司因身得美金,所以就問佢幾錢去機場,開頭佢話跟錶但我居然唔理佢再問多次幾多美金,佢隨口話10蚊我見貴就問隔離果架,問完先見佢唔係我要搭既的士公司而且又有一兩個電單車人埋黎係咁煩,所以都係上番我要搭既Vina Taxi,可能其中一個電單車人聽到要10蚊去機場我又ok,我入左車佢仲係度拉住個車門係咁講問我係咪10蚊,我當然唔理佢啦,佢就煩個司機想要錢,個司機唔知同佢up乜又攪左陣,我爭d想落車搭過第2架,最後個司機比左錢佢佢先願放開手,開車到機場見個錶只係10萬幾蚊,咁即係5蚊美金就ok,果刻我先醒起做咩唔跟錶我比美金佢除番越南錢咪得囉,真係傻左入到機場counter都未開,除左比貴左的士錢外仲唔見鬼埋個太陽眼鏡,岩岩買都唔夠一個月最大問題係去到吳哥應該會曬盲,shit
check in完飲左杯咖啡就差唔多上機,去到原來係縲旋掌飛機,怪不知個number咁前啦,不過依隻雖然係縲旋掌但就比我係nepal既大同靚,都叫做有個飛機餐食下
去到siem reap已經10點,個機場比較夏日感覺,搭tuktuk driver安排既車去到gh"Oral D Angkor"10.2一日包早餐,訂時除左平仲諗住近old market方便d但原來都幾入下,好似鄉村既感覺,門口既餐廳簡單但舒服,可能我住4日佢地比左2樓最入面間房比我,太好了可以用個欄杆用黎曬衫曬褲入到房都幾大,放低野就出發去第一站local market,果度係非常地道既market,連英文名都冇但就近national rd 6,所以好遠,本身諗住自己搭tuktuk去點知個tuktuk driver話包我一日(通過電話知本身個司機唔得閑,佢朋友黎車我話聽日先會接我去angkor wat,68蚊包大小吳哥同Beng Mealea,rolous group3日,加下仲包埋第一日free,唔同佢講價果然服務好d),咁我當然就唔會拒絕
用左十幾分鐘車程去到果個local market,果然沙塵滾滾非常熱鬧,可能冇咁出名所以完全唔見遊客,去到首先係出面行,出面既街市都好大下,但個地下就非常爛同濕,周圍係賣魚賣肉賣生果咁,而且個方法都係比較地道就咁放係度賣,d魚冰都冇粒咁熱放係度都唔知會唔會變壞而且所以好多烏蠅,行行下就會見d魚跳左落地係度地下彈彈下咁,仲有耐唔使見d人托住d野賣幾特別,行入少少見到有檔茶檔咁我就坐低要左杯凍咖啡,都要講左幾次佢地先知我嗌咩,而且佢地對我非常好奇而我就同佢地笑下又隨手羅左佢地放台賣既包要黎食,雖然周圍又沙又塵又烏蠅又垃圾咁不過我都唔理咁多照食照飲,哈,比低一蚊美金(睇過1美金=4萬1柬紙)佢地找番d柬埔寨錢比我,幾多唔記得了不過我知佢地收美金所以都冇唱錢只係係香港唱定d一蚊同五蚊細錢要黎用,相當方便
之後入左market入面睇,都好大又係濕晒成地垃圾咁但都算整齊,我覺得街市d人疊野真係有一手,排得好靚,佢地d肉例如羊就成隻切開晒就咁放係度滴晒血水咁睇落好血腥但夠晒raw,哈
因個太陽太曬而且隻腳可能行得太多所以有水pop,所以就係依個地道既街市買下野感覺上比較平d,買左藥水膠布(一時唔記得英文點講畫比佢睇既,哈)仲有買左暈浪丸(係暹粒過金邊諗住搭船睇風景要成6個鐘所以諗起要買藥)依個藥房既老細識講英文所以同佢吹左陣,咁岩佢地食飯我就睇下,佢地係坐係地下食中間有盤野旁邊又有幾盤細既,見佢地多菜問下佢,佢話食菜有益仲問我一唔一齊食,但我之前係依個街市食左好多野又炭燒夾餅又唔知炸咩條又炭燒香蕉仲有冰凍庶粒(依個好好食消暑解渴)實在太飽了,唔係我真係會坐低一齊食感受下地道風味,哈,丫仲有買左帽同太陽油,之前唔記得帶,我咁唔怕曬既人去到siem reap都真係頂唔順佢個大太陽d汗係咁流已唔理由佢流,佢地個冬天都咁熱(30度以上)夏天點去仲要吳哥咁多戶外,想像不能
行左2個幾鐘買晒野就出發去下一站post office,gps搵唔到所以叫司機車我去,佢係siem reap river隔離,一整排樹加上條河雖然d水黃黃地但好乾淨同埋個感覺好寧靜,怪不知有人坐係度休息,去左個post office,冇咩特別而後面又整緊所以冇咩睇影左d相就走叫driver車我番old market就可以了,諗住自己行下
去到old market(Psar Chaa)同bar street差唔多2點,個太陽就黎熱死我,入左去街市睇左陣,佢唔夠之前個market大而且多游客但都其實好大下,行兩行已經頭暈分唔到方向好快就走番出黎諗住第2朝早6點去睇下個熱鬧場面,之後係咁易行下bar street就想番gh,太熱了想沖過涼等太陽落山先再出黎行過,由old market行番gh原來都好死遠,中間經過center market但知道好遊客既地方冇咩特別所以都冇諗住入去睇,行下行下一方面以為自己兜錯路一方面就熱到暈低時卒之搵左間士多咁上下既東西坐下買下野飲,雖然出面馬路大大個太陽又沙塵滾滾但坐係度飲下依度評價幾好既angkor beer都幾唔錯,丫仲見佢地d電單車入油係好簡陋,係士多門口放左一樽樽酒樽既東西開頭唔知係咩後尾見有人停車原來係要黎入油既,怪不知咁多酒樽放係度入面d色又唔多似酒啦,都幾過癮
行到番gh見有少少肚餓就係佢附近搵左間野食(佢隔離係一間類似戲院既東西好多椅但就係用電視播野既唔知係睇碟定要黎睇電視),雖然好地道好簡陋仲有d烏蠅飛飛下但我都唔理嗌左個面食,果度有個小妹妹好好奇咁望住我,我就同佢笑下咁之後就除左對鞋同襪赤腳咁食野,佢見我羅住罐啤酒就比左d冰我,咁我就當然唔客氣要黎用啦理得佢會唔會肚痛啦啤酒夠凍先好飲,佢d麵都幾好食而且老闆娘都算識講幾句英文問我係邊度住又問我邊度黎,我答完佢之後佢話間野多香港人住喎我真係唔知都唔多見過其他住客,anyway食完晒走人時實在太熱我唔想再著番濕晒既襪同熱辣辣既鞋,所以就赤腳咁羅住對鞋行番gh,攪到個老闆娘問我有冇事,我只答佢好熱,哈
沖完涼(發覺成個人曬到紅晒)洗完衫同褲掛好晒後就睇下相見眼訓仲濕住頭咁都訓左陣,諗起可以去河邊睇下日落又或者去咩咩傳統織物研究所(IKTT)睇,所以5點零就出去,行過見到差唔多黃昏個太陽打埋d樹度係河面反映好靚,行前少少又見d比較窮既木屋都係倒影唔錯,見到個太陽落緊山本來想叫車去tonle sap lake睇日落但睇gps離日落都唔夠15分鐘,去到都落左啦所以都係去織物研究所算,其實果度都幾入去到條街唔算多人多車但又未至於太靜去到見黑晒咁原來已經close左,又話至7點既,唉
行番出去中心已經係magic hour再行下搵野食好了,本來諗住去食一間叫socheata既khmer food,但地址唔清楚(見人講間野係冷巷好易行過籠)even mark左係gps行左好多個圈都搵唔到,算了第日問tuktuk driver知唔知間野係邊好了,咁就去左soup dragon食柬式土鍋,一連兩晚打邊爐間野都幾靚下面係bar我問佢有冇野食佢話有先上左樓上,我揀左係露台地方食,中意可以望下野同埋涼少少,個鍋有蛋有牛肉有腐皮咁加上伙記幫我整既辣汁都幾好食,個waiter可能估我唔識食幫我整攪左一大輪有得食整個感覺係比越式好食,個伙記仲問我係咪日本人我答佢唔係再問佢好多日本人黎食咩佢話係,我眼見都有1-2台日本人可能係地球步方依本書既關係掛不過我記得上網都有人提過依間野食土鍋所以就黎左食,價錢唔平成11.5加埋支Cambodia beer(1.5)都真係幾貴,一個人食ed野就冇辦法有得平,另係食果時唔小心比個鍋熱親本來諗住冇咩野點知食完就知痛,問伙記羅藥諗住擦2野依間食火鍋既有湯火膏應該係平常既東西,埋左單等左陣佢先羅支膏黎,原來係新買既我仲問佢幾錢點知佢話由佢,擦左真係冇咁痛不過都唔知會唔會起水pop,算了由佢
見時間尚早行左陣夜市都叫做有d野食賣下又見有一度好熱烈好多人食野既地方但都幾遊客feel應該唔平再行前少少見到night market,有旅遊巴而且知係賣手信既地方所以完全冇興趣再行番bar street有間門口有台望落幾舒服既bar坐低嗌左個fruit mix(2.5)係甜少少但都唔錯,坐坐下望下d waiter同入面既格局清一色男人,感覺可能係gay bar怪不知坐我隔離果3條友講野咁gay啦,不過我當然唔理咁多繼續飲我既野睇我既街同相
坐多陣就要番gh,因條路實在遠同埋行左幾日真係有d倦所以就想叫架電單車番去,點知電單車唔多就搵左架tuktuk(我當然睇過個司機樣先坐)點知條友唔知間野係邊我話係gas station度佢都唔識,另一個就睇左張card片一陣話知點去,我想講我都識路但唔想行咋,問價要2蚊我話要平d最後1.5交易,番到去check左陣email(平時去旅行唔會上網但因要check其他gh既info所以先睇)問埋幾點有早餐食就上房,依度果然夠乾燥d衫乾晒係條褲仲未乾可能成4點先掛又摟得唔夠乾掛,不過又唔係等住著所以由佢係出面算,沖多次涼準備好晒第日用既野11點未夠就上床訓,太曬個人真係好倦

Photo Link <<<<<<<<<<<<<<<
No comments:
Subscribe to: Post Comments (Atom)


text:
2011年7月31日星期日
猶太麵包配蜜糖藍莓忌廉芝士醬 Bagel with Honey & Blueberry Cream Cheese
豆腐忌廉芝士 Tofu Cream Cheese
食譜當中有一個叫做豆腐忌廉芝士,係用豆腐嚟仿製 cream cheese,作者話喺美國一啲專賣 bagel 嘅餐廳都會有齊 "真,假" 兩種 cream cheese 俾客人選擇,而豆腐 cream cheese 亦都頗受歡迎,因為比起真正 cream cheese 健康得多.至於一向唔鍾意食奶類製品嘅我,當然對此好有興趣啦!
呢個豆腐 cream cheese 做法非常簡單,主要材料就只係得豆腐同檸檬汁,之後就可以基於呢個基本嘅豆腐 cream cheese 再加入不同材料,做出不同口味.
薑蔥魚肉腐皮卷
禮拜二出去探伯伯同伯娘時,又試順便去埋「樹記」買嘢,今次買咗鮮腐皮,乾腐皮同枝竹.
今次我醒目喇,問清楚嗰位叔叔點樣保存呢啲豆類製品,佢教我:鮮腐皮放冰格,枝竹就千祈唔好放入櫃,一定要掛起佢,個膠袋仲要唔好紮埋口,要疏氣先至唔會發霉;乾腐皮就放入雪櫃,一個禮拜內食咗佢.完全收到哂喇,希望唔好都係照樣發霉啦,發過霉嘅豆類製品真係炆極都唔腍,煮極都唔爛!
塊乾腐皮咁唔擺得,今晚就即刻用佢嚟整腐皮卷先!
材料:
乾腐皮 2 張
鯪魚肉 半斤
薑
蔥
醃料:
鹽
糖
生抽
紹酒
胡椒粉
調味料:
糖
紹酒
魚露
粟粉
- 薑洗淨切絲;蔥洗乾淨後部份切成蔥花,其餘切段;鯪魚肉用醃料醃好,拌入蔥花.
- 腐皮用濕布抹乾淨,之後切去四周圓邊,再每張剪開 4份.
- 將鯪魚肉平均分成 8份,分別放上腐皮上,包好後用水搽一搽收口位置.
- 腐皮卷收口向下排放碟上,隔水蒸 10 分鐘至熟.
- 另起油鑊,爆香薑蔥,灒酒,之後加入糖同魚露調味.
- 最後用粟粉水埋薄芡,將芡汁淋上腐皮卷上即成.
蒸好之後腐皮變得通透,見到哂裡面啲魚肉,賣相好靚呢!
原本平平無奇嘅魚肉腐皮卷,淋上薑蔥芡汁後,
完全係另一種風味.
Notes:
- 蒸好嘅腐皮卷會有少少黐碟情況出現,可以預先喺碟上薄薄抹一層油.
- 如果鍾意的話,蒸好嘅腐皮卷可以再煎番香脆嚟食.
- 修煎出嚟嘅腐皮邊可以用嚟煲腐竹糖水.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
2011年7月30日星期六
自家製檸檬醬 Homemade Lemon Curd
原來自己整檸檬醬都唔太難,材料簡單,做法容易,鍾意橘類水果嘅我當然要試整啦!不過,除咗檸檬之外,牛油佔嘅比例都唔少,如果我頂唔順的話 ……… 唔緊要,一於將牛油份量縮減,都係接受唔到的話,呢樽醬一定會有人承受嘅!!
2011年7月26日星期二
豉椒味菜蜆肉炒河
係咪見到個標題覺得好出奇呢,居然用蜆肉炒河粉?
事緣係咁嘅,一心打算整鮮魷炒河,點知行勻成個街市都無魷魚賣,得一千零一檔有,但係佢啲魷魚勁靚囉,又大隻又新鮮,我驚秤完之後佢話要收我幾十蚊,唔通到時嫌貴唔要咩!咁咪轉身走入「大昌」睇吓有無急凍魷魚啦,點知都係無,咁見到有急凍蜆肉喎,咪順手攞包囉!
材料:
急凍蜆肉
鹹酸菜
青椒
洋蔥
河粉
紅椒乾
蒜茸
調味料:
鹽
糖
生抽
紹酒
蒜茸豆豉醬
粟粉
麻油
- 蜆肉解凍,洗淨後汆水;鹹酸菜洗淨,切件,用清水浸 10 分鐘,瀝乾後加糖醃
好.
- 青椒洗乾淨後去蒂去瓤,之後切細件;洋蔥去衣,沖洗後切細件.
- 河粉預先用手鬆散開;紅椒乾洗淨切碎.
- 燒熱油,落河粉兜炒,加鹽,糖及生抽調味,兜勻後盛起.
- 再燒熱油,除蜆肉外,將其餘材料全部落鑊爆炒,灒酒.
- 加入豆豉醬及糖,兜勻,用粟粉開水埋芡,之後加入蜆肉煮至滾.
- 熄火後灑上麻油兜勻,將材料舀上河粉上即成.
賣相都唔差 o架!
味道?當然正啦,惹味又醒胃呀!
星期六大暑嗰日因為有隔夜湯飲,所以無買到去濕料煲冬瓜水,
咁今晚就用扁豆,赤小豆嚟煲冬瓜甜粥去濕補數啦!
Notes:
- 蜆肉切勿汆水太耐,否則會將所有鮮味溶於水內,肉質亦會變得太韌.
- 鹹酸菜用清水浸過後可減低鹹味.
亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
全麥豆渣饅頭
農曆新年過後我都無去探過伯伯同伯娘喇,所以我約好咗聽日會上去探佢哋.
自從我開始識得整嘢食之後,每次我都會整啲嘢拎過去俾佢哋試吓,不過始終老人家對西點都唔係太好,記得伯娘曾經問過我攞饅頭食譜叫工人試整,而我自己又好耐都無整饅頭,好,就決定整饅頭啦!不過今次我試咗用老麵嚟整,睇吓成品質地會唔會比直接法有改善,而且仲加咗全麥粉同豆渣一齊整 o添!
老麵
材料:
低筋麵粉 32 克
高筋麵粉 32 克
糖 6 克
即用酵母 1 克
泡打粉 1 克
水 約 28 毫升
- 將所有材料混合搓成麵糰.
- 麵糰滾圓後捏緊收口,放入已灑粉嘅兜內發酵 3 個鐘或以上即可.
主麵糰
材料:
低筋麵粉 100 克
高筋麵粉 100 克
全麥粉 30 克
老麵 100 克
豆渣 30 克
糖 20 克
鹽 1.5 克
水 約 100 毫升
- 老麵預先切細件;其餘材料攪拌均勻.
- 老麵與粉料混合搓成光滑麵糰.
- 麵糰滾圓後放入已灑粉嘅兜內發酵 15 分鐘.
- 用擀麵棍將麵糰擀薄,之後捲成長條形.
- 麵糰平均切開成細麵糰,每個重 30 克,鬆弛 15 分鐘.
- 將麵糰放上已墊牛油紙嘅蒸籠內,隔水蒸 8 - 10 分鐘至熟.
用老麵整真係軟熟好多,不過唔知係咪因為落咗豆渣嘅關係,
入口有少少黏.
又試偷懶,無準確咁量好細麵糰重量,所以大細不一!
Notes: - 如果無全麥粉的話,可用 15 克高筋麵粉加 15 克低筋麵粉代替,亦可直接用 30 克 - 製作老麵亦可將麵糰直接放入雪櫃慢發酵 3 - 5 日,發酵好嘅老麵可以放上冰格儲 - 唔想用老麵整的話,可用直接法製作,食譜請參考《 饅頭 》.
- 如果有中筋麵粉的話,可直接用相同份量取代高,低筋麵粉.
中筋麵粉.
存,到用時預早解凍即可.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
- 如果無全麥粉的話,可用 15 克高筋麵粉加 15 克低筋麵粉代替,亦可直接用 30 克
- 製作老麵亦可將麵糰直接放入雪櫃慢發酵 3 - 5 日,發酵好嘅老麵可以放上冰格儲
- 唔想用老麵整的話,可用直接法製作,食譜請參考《 饅頭 》.
2011年7月25日星期一
紅豆糯米卷
每次喺屯門一間齋舖食嘢時,我都會點豆沙糯米卷嚟食,好鍾意佢嗰種香甜軟糯嘅口感同味道.但其實自己整應該唔會太難,一於試試吧!順便可以清埋盒紅豆餡.
材料:
糯米粉 100 克
澄麵 2 湯匙
糖 30 克
水 180 毫升
紅豆餡 約 100 克
椰絲 適量
- 將麵粉,澄麵,糖同水放入大碗內拌勻.
- 將粉漿倒入已墊牛油紙嘅長形盤內,隔水蒸 10 分鐘,拎出放涼備用.
- 將紅豆餡均勻塗抹喺糯米皮上,之後捲起,再灑上適量椰絲,即可切件享用.
飯後一杯鐵觀音加甜品,好滿足!
低估咗個盤嘅厚度,攪到個糯米皮太厚,難捲之餘又唔靚仔,
下次同等份量分兩次蒸就應該啱啱好喇!
Notes:
- 糯米粉內加入澄麵,可以令到蒸好嘅糯米皮較為挺身之餘,又可增加透明感.
- 紅豆餡可用現成品,亦可用中式豆沙代替.
- 捲糯米皮時幾得戴上即棄膠手套,因為非常黐手.
- 切件時,可先用保鮮紙包住把刀先切,咁就可以避免黐刀. 你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
2011年7月24日星期日
雙重粟米鬆餅 Double Corn Muffin
最近搵到個 muffin 食譜幾得意,係用罐頭忌廉粟米蓉嚟整,不過就唔知味道係甜定鹹.見做法簡單,又喺好奇心嘅驅使下,今日就試整咗喇!
材料:
低筋麵粉 200 克
粟米粉 100 克
泡打粉 1 茶匙
梳打粉 1/4 茶匙
鹽 1/4 茶匙
黑椒粉 少許
糖 2 湯匙
橄欖油 50 毫升
粟米蓉 300 克
雞蛋 2 隻
馬蘇里拉芝士 適量
- 所有粉類過篩 3 次後,將黑椒粉,鹽同糖加入均勻混合,備用.
- 雞蛋拂打成蛋液,將油同粟米蓉加入拌勻.
- 將粟米蛋液倒入粉類材料中,用膠刮快手拌勻.
- 將麵糊倒入紙模內,灑上適量芝士碎.
- 放入已預熱至 180 °C 嘅焗爐內焗約 20 - 25 分鐘至熟.
以上材料份量可做中 size 鬆餅 12 個.
食譜係出自劉明燕嘅《 Homemade 特級甜品 1 》.
都唔識得形容呢個 muffin 係鹹定甜,甜中帶鹹,鹹中又帶甜!
成日都覺得用液體油整嘅 muffin 始終唔及用牛油霜整嘅 muffin 咁鬆身,
唔知定係今次我又偷懶無用電動打蛋器攪拌麵糊而出事呢!?
Notes:
- 原食譜係用自發粉及粟米油 60 毫升.
- 攪拌麵糊時一定要輕手及快手,以免因攪拌過度而產生筋性,影響成品唔夠鬆軟.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
2011年7月18日星期一
紅咖喱雞薄餅 Red Curry Chicken Pizza
又係清貨時間,用埋放喺冰格樽紅咖喱醬,不過又唔想就咁用嚟煮餸咁普通,一於攪攪新意思,用佢嚟整 pizza.
麵糰材料:
高筋麵粉 195 克
水 105 克
即用酵母 2 克
糖 10 克
鹽 2 克
橄欖油 10 克
粟米粉 適量
餡料:
雞扒 1 塊
金不換 適量
紅咖喱醬 適量
粟粉 少許
Mozzerella 芝士 適量
醃料:
鹽
糖
紹酒
胡椒粉
- 除橄欖油同粟米粉外,將所有麵糰材料混合搓至起筋,之後加入橄欖油搓成麵糰. - 枱面灑上乾粉,將麵糰放上,繼續搓揉及摔打成光滑麵糰. - 將麵糰滾圓,放入已灑粉嘅兜內,冚好保鮮紙,發酵 40 分鐘. - 雞扒洗乾淨,去皮,切去多餘脂肪後切粒,用醃料醃好;金不換洗乾淨,備用. - 將麵糰排氣,之後再次滾圓,同樣放入兜內並冚好保鮮紙,鬆弛 20 分鐘. - 燒熱油,爆香咖喱醬,之後加入雞肉略炒至五成熟,盛起. - 咖喱醬留煲內,加入小量水煮開,之後加入粟粉水煮至濃稠. - 麵糰再次排氣,並用擀麵棍擀薄成圓形麵皮. - 雙手拎起麵皮,一邊轉動,一邊將麵皮拉闊,擴大. - 將麵皮放上已掃油及灑上粟米粉嘅烤盤上,然後用手將麵皮向烤盤四周推開. - 喺麵皮最外圍約 1 厘米闊位置掃上橄欖油. - 將咖喱醬放上麵皮中間,然後用匙羹以劃圓圈方式將咖喱醬搽勻.
- 枱面灑上乾粉,將麵糰放上,繼續搓揉及摔打成光滑麵糰.
- 將麵糰滾圓,放入已灑粉嘅兜內,冚好保鮮紙,發酵 40 分鐘.
- 雞扒洗乾淨,去皮,切去多餘脂肪後切粒,用醃料醃好;金不換洗乾淨,備用.
- 將麵糰排氣,之後再次滾圓,同樣放入兜內並冚好保鮮紙,鬆弛 20 分鐘.
- 燒熱油,爆香咖喱醬,之後加入雞肉略炒至五成熟,盛起.
- 咖喱醬留煲內,加入小量水煮開,之後加入粟粉水煮至濃稠.
- 麵糰再次排氣,並用擀麵棍擀薄成圓形麵皮.
- 雙手拎起麵皮,一邊轉動,一邊將麵皮拉闊,擴大.
- 將麵皮放上已掃油及灑上粟米粉嘅烤盤上,然後用手將麵皮向烤盤四周推開.
- 喺麵皮最外圍約 1 厘米闊位置掃上橄欖油.
- 將咖喱醬放上麵皮中間,然後用匙羹以劃圓圈方式將咖喱醬搽勻.
- 放上部份芝士,之後放上其餘餡料,最後再次灑上芝士.
- 將烤盤放入已預熱至 200 °C 嘅焗爐內焗 15 - 20 分鐘即成.
以上材料份量可做直徑 10 吋薄餅一個.
辣辣哋嘅紅咖喱,再加上金不換獨有嘅香氣,
營造出一個東南亞風味 pizza.
食完又辣又濃味嘅 pizza,食番碗冰涼嘅西米綠豆沙,爽呀!!
Notes:
- 於烤盤上灑上粟米粉,除可做到防黏之外,亦可令到批底更加香脆.
- 麵皮邊緣掃油,可以令到薄餅邊香脆,所以切勿將紅咖喱醬搽埋上去.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
印尼沙律配黃薑飯
2011年7月17日星期日
杏仁咖啡曲奇 Almond Coffee Cookie
心血來潮,近排突然好想食咖啡曲奇,今日晏晝等緊麵包發酵時就整咗杏仁咖啡曲奇.
材料: - 杏仁條 放入焗爐內用 140 °C 焗 10 分鐘至顏色金黃及香味出. - 麵粉同可可粉過篩 3 次;咖啡粉用少量熱水溶解. - 固體菜油加入糖霜及鹽,用電動打蛋器打成忌廉狀後,將咖啡溶液逐少加入混合. - 篩入粉類拌勻,加入杏仁條,輕手搓成麵糰. - 將麵糰搓成長條形,用牛油紙包好,放入冰格雪約 1 個鐘至硬身. - 將雪硬麵糰拎出,切成每片厚約 1/2 厘米嘅薄片,放上已鋪牛油紙嘅烤盤上. - 放入已預熱至 190 °C 嘅焗爐內焗約 12 - 15 分鐘至熟. - 出爐後曲奇直接於烤盤上攤凍即可. 以上材料份量可做 6 厘米 X 6 厘米曲奇約 15 塊. 呢個曲奇同之前整嘅咖啡腰果曲奇其實同出一徹,不過今次做法就改成 今次用咗 「UCC 117」咖啡粉嚟整曲奇,咖啡味非常香濃. Notes: - 用固體菜油代替牛油整曲奇,成品會比較鬆脆,但就少咗牛油香味. - 搓麵糰時,若發覺麵糰太乾而難以成糰,可酌量加入水份搓勻. 你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
杏仁條 50 克
低筋麵粉 200 克
可可粉 5 克
即溶咖啡粉 10 克
固體菜油 100 克
糖霜 85 克
鹽 少許
將咖啡溶液加入糖油混合物內,方便過直接篩入粉內,而且因為
用熱水預先開成溶液,咖啡味更加出.
- 盡量以最少嘅熱水將咖啡粉溶解,否則麵糰會因水份過多而難以搓成形.
- 杏仁條 放入焗爐內用 140 °C 焗 10 分鐘至顏色金黃及香味出.
- 麵粉同可可粉過篩 3 次;咖啡粉用少量熱水溶解.
- 固體菜油加入糖霜及鹽,用電動打蛋器打成忌廉狀後,將咖啡溶液逐少加入混合.
- 篩入粉類拌勻,加入杏仁條,輕手搓成麵糰.
- 將麵糰搓成長條形,用牛油紙包好,放入冰格雪約 1 個鐘至硬身.
- 將雪硬麵糰拎出,切成每片厚約 1/2 厘米嘅薄片,放上已鋪牛油紙嘅烤盤上.
- 放入已預熱至 190 °C 嘅焗爐內焗約 12 - 15 分鐘至熟.
- 出爐後曲奇直接於烤盤上攤凍即可.
以上材料份量可做 6 厘米 X 6 厘米曲奇約 15 塊.
呢個曲奇同之前整嘅咖啡腰果曲奇其實同出一徹,不過今次做法就改成
今次用咗 「UCC 117」咖啡粉嚟整曲奇,咖啡味非常香濃.
Notes:
- 用固體菜油代替牛油整曲奇,成品會比較鬆脆,但就少咗牛油香味.
- 搓麵糰時,若發覺麵糰太乾而難以成糰,可酌量加入水份搓勻.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
糖醋排骨
早前喺 Louisa 屋企整過幾次無錫排骨,突然間諗起原來好耐無整糖醋排骨喇,對上一次整已經係 09 年年尾嘅事.本來早排已經想整 o架喇,但係屋企樽鎮江醋用剩好少,肯定唔夠用,就連之前包餃子食時,啲醋都唔夠用,後尾都係用住日式柚子醋頂住先咋,但查實柚子醋只係加入橘子類果汁嘅醬油咋!
早一,兩個星期,Winnie 話想整擔擔麵,但係又唔想為咗用得嗰少少就走去買成支鎮江醋,咁我就同佢講,叫佢幫我買咗之後自己倒起 1/3 嚟用囉,咁就真係一家便宜兩家著喇!皆因喺佢屋企附近間糧油雜貨批發店買嘢真係平好多,所以我每次買嘢之前都必定會叫佢去格價先,一支鎮江醋可以買平過超市幾蚊,雖然只係幾蚊雞,但計番個 percentage 就差距好大喇,差唔多平 25%,因為佢係一間批發之餘,又唔駛好似超市咁要俾上架費嘛!
上次整糖醋排骨係用一字排,今次我就用腩排整,啖啖肉呢!
有過煮無錫排骨嘅經驗,知道落多啲紹酒,煮出嚟嘅排骨會特別香,
所以今次我用少咗水,加多咗紹酒,果然香味比上次濃好多!
咪睇見呢度細細碗,查實已經買咗差唔多 $40 腩排 o架喇!
唉,真係百物騰貴呀!
諗番起第一次整糖醋排骨時,我就深深咁體會到煮餸同整包餅蛋糕好唔同.整包餅蛋糕一定要有準確嘅材料份量比例,跟足方法做,否則好易失敗;相反,煮餸就唔好盡信食譜,因為就算唔跟食譜去做都唔會失敗,最多都係唔好味.第一次整糖醋排骨時就跟足食譜調味料份量去整,煮完出嚟簡直可以話係難食,問題未必出係個食譜度,而係可能各人口味唔同,食譜個調味份量未必會啱自己.
煮餸時最好就係一邊煮,一邊試味,調出最適合自己嘅味道.所以你哋會發覺,我同大家分享嘅包餅蛋糕食譜,一定會法清楚列明材料份量,但餸菜食譜我就只會列出材料及調味料,唔會寫明份量,因為希望大家可以依自己口味調配出最啱心水嘅味道.
想要食譜嘅朋友就參考番《糖醋排骨菜飯》嗰篇 blog 啦!


text:
2014年4月29日星期二
黑芝麻素班戟配藍莓糖漿 Black Sesame Vegan Pancake with Blueberry Syrup
先講句題外話先,回應番之前篇《突如其來的消息》.正話返工前經過「樹記」,真係無做喇,拉哂閘兼掛個牌出嚟寫住「貨品賣清 停止營業」!
好,講番今日嘅嘢喇!因為我一向都唔鍾意食奶類製品,而且我亦有食全素嘅時候,所以我都經常會瀏覽一啲 food substitution 或者 vegan recipe 嘅網頁.最近,我喺 YouTube 度搵到一個日本型仔廚師嘅頻道 Peaceful Cuisine,佢專係教整 vegan food,所謂 vegan food 即係純素食品,唔單只唔用肉類食材,連奶類製品及雞蛋都唔會用,甚至連精製糖,蜂蜜及麩質麵粉都一樣唔會用,因為呢幾樣食材都係唔啱對食物敏感嘅人食,我之前成日提到嘅《不使用砂糖的自然派 sweet 甜點》都係屬於 vegan recipe.
今日係初一,最啱時候去試整吓型仔廚師嘅食譜,我先揀咗個比較易整嘅 vegan pancake,佢原本係用蕎麥粉,我自己就改用低筋粉加全麥粉;再用黑芝麻鈣思寶代替無糖豆漿.跟住再試埋好耐之前睇過 Nigella Lawson 教整嘅 homemade blueberry syrup,呢次就用咗金黃糖漿代替楓糖漿.
突如其來的消息
我呢啲咁晏先瞓醒起身嘅人,平時都無乜可能拎到《頭條日報》,咁啱噚日三,四點鐘去到 Miss 屋企,見到仲有最後一份,拎上手一睇,個頭版就係話「樹記」老闆兩兄弟傾唔掂數,索性將間已有 60 年歷史嘅老舖執咗佢,一拍兩散咁話,最快 5 月 1 號摺埋.反正都已經喺旺角,深水埗區,咁梗係順便走過去入埋貨啦,早幾日先應承咗 Ernest 媽咪話幫佢買嘢!
2014年4月23日星期三
又去「缸瓦佬」入貨
我一個星期只會煮三至四餐飯,每餐份量都係 double 上,一半即食,一半留隔夜,到收工夜返無時間煮飯時都有啖好食嘛.雖然好多人都會覺得食隔夜飯餸無益,但鬼唔知阿媽係女人咩,有邊個唔知新鮮熱辣整好嘅飯餸好食好多喎,夜返都已經夠哂攰兼無時間煮,我總唔信食隔夜飯餸會差得過食罐頭同街外垃圾食物囉!!
要留飯餸,自然會用到好多碗碟同食物盒,有時又要用嚟裝起啲未處理嘅食材,整整吓啲碗碟都唔夠用.早幾日去屋企附近商場間家品店睇過,原來一隻中 size 嘅碟都唔平,閒閒哋都要三,四十蚊隻,而且啲花都唔係咁靚,好鬼死 “娘”!咁啱「AEON」又做會員九折,即刻走去「Living Plaza」度睇,點知原來係無呢個 size 嘅碟賣,真係激鬼死,無平碟買!
咁啱噚日出開旺角,突然醒起 blog 友 Moonmoon 話「缸瓦佬」搬返去旺角,但我又唔記得咗個地址喎,好彩行吓行吓,終於都俾我喺洗衣街搵番佢!
素雞雜菜米紙卷
肉骨茶
2014年4月21日星期一
買到筍嘢
做完阿茂,食過包,飲完咖啡之後,就去咗「AEON」超市入貨,因為紅假呢幾日又做會員九折優惠呀!
次次做會員特價時,最鬼憎就係喺番屯門店買嘢,真係幾乎買乜無乜,好多貨架都係 “吉” 嘅,以為淨係我先至會咁黑仔啦,但其實一路行都不斷聽到其他人話:「唔係嘛,賣到無哂!」喺銅鑼灣店都好少會咁,樣樣想買嘅都買得到.所以其實今晚都唔係有太多收鑊!
老表學整包
2014年4月19日星期六
韓式炸雞伴甜酸辣醬 Yangnyeom Tongdak
雖然《來自星星的你》一早已經播完哂,但係我都係直到近排先有時間開始睇,噚日先啱啱睇完第六集.雖然我只係睇咗 1/3 度,但就發覺套劇情緒起伏好大,初初睇第一集時仲以為呢套係攪笑劇,之後就發覺原來都好多感性位,可能我份人都比較情緒化啩,每次睇嚫個心情都好似坐過山車咁,一陣間笑到拍哂枱,轉過頭又會喊!噚日睇第六集時真係超有感覺,因為朝鮮時代嘅千頌伊做咗我嘅代言人,代我發言!
你話啲韓國人無整容,真係打吓問吓都唔信,同以前啲祖先都完全唔同哂樣,跟日本人一樣,變到眼大鼻高鼻尖瓜子臉,連男仔都係咁,真係靚好多!金秀賢其實都唔算得靚,不過就笑容親切,仲有我最 like 嘅單眼皮.朴海鎮同飾演劉世美個警察阿哥吳尚鎮,個樣就真係靚到完全認唔出係韓國人囉!講開朴海鎮,最近先上 Youtube 睇番上個月尾湖南衛視請朴海鎮做嘉賓嗰集《快樂大本營》,主持人何炅爆料原來輝京一角原本係另一個演員做,朴海鎮係做載經 (節目中都有播佢載經個做形),但因為後來做輝京嗰位演員有事退出劇組,之後就改由朴海鎮做輝京,而載經就由申成祿出演.之前女主持謝娜亦曾經提及過載經一角,但其他人都好似無乜反應,何炅即刻回應話,講載經係無人知,講 "轉戒子" 就係人都知邊個!哈,果然大家即刻有反應!有興趣的話,可以睇番嗰集《快樂大本營》,仲有其他朴海鎮爆料,以及即場整韓式烤肉同考佢演技,朴海鎮超入戲哦!
試做 doughnut
以前未識整麵包嗰陣,去麵包店買麵包時,間中都會買個朱古力 doughnut 食,不過有時會食到好油,嚴重的話重會即係去痾,所以都唔會經常食.
記得好耐之前跟 Louisa 一齊整過一次,非常好食,除咗係因為新鮮即整即食之外,個 texture 都好唔同,而且完全唔會有油膩感覺,比起街賣嗰啲清爽好多,所以我都決定點都要自己試吓整一次!
2014年4月17日星期四
向好方面諗真係有用咩!?
一直以來,呢個世界幾乎都係小數服從多數,一但你係小眾而又唔認同大眾的話,你就係唔啱,你就係有問題,你就係唔正常,你就係反叛!
咁好彩,我喺好多方面都係跌入小眾群內,無論人生,思想,興趣,健康等等,真係五隻手指都數唔哂!我雖然朋友唔多,但我知道身邊大多數嘅朋友都認為我思想唔夠健康,唔夠積極,負面,負能量 …… 一大堆形容詞,久而久之,我都聽到慣哂,無乜感覺.但係其實我都想講,點解唔可以面對現實,硬係要逃避現實呢?
咁好彩,我喺好多方面都係跌入小眾群內,無論人生,思想,興趣,健康等等,真係五隻手指都數唔哂!我雖然朋友唔多,但我知道身邊大多數嘅朋友都認為我思想唔夠健康,唔夠積極,負面,負能量 …… 一大堆形容詞,久而久之,我都聽到慣哂,無乜感覺.但係其實我都想講,點解唔可以面對現實,硬係要逃避現實呢?
西式味道
每次食西式冷盤,沙律,甚至係三文治,都總會食到一種好特別嘅味道,但又總係講唔出係乜嘢味道,直到早排去 ”隧道” 買三文治食,終於都知道嗰種係咩味道喇!
若果大家有買過佢哋嘅三文治食的話,都會知道自己可以揀好多配料,多到有點煩呢!其中一樣配料就係酸菜,當中醃過嘅洋蔥或乾蔥頭,原來就係我一直想知道嘅味道來源,由於中菜好少會用到生洋蔥,所以我對呢隻味道好陌生!
南瓜番薯綠豆湯水
2014年4月14日星期一
娘惹阿紮 Nyonya Archar
嗱嗱嗱,你哋唔好問我咩係阿紮呀,我唔識馬拉文,我都唔知點解,淨係知道好好食㗎咋!
好耐之前 Ernest 媽咪整過一次俾我食,味道超正,酸酸辣辣好開胃,最啱天熱無乜胃口時食.最近打開本娘惹食譜搵靈感時,原來有呢個阿紮食譜,即刻整!
懶得就懶
自從買咗麵包機之後,真係懶得就懶,反正我對食都唔係太講究,所以少咗整包放入爐焗,預校時間等部機整嚿多士出嚟填飽個肚就算!
睇番隨機附送嘅食譜,原來如果由搓麵糰,發酵到烤焗,全程都用機整的話,最好就係跟足隨機食譜材料份量,否則會有失敗情況出現.最近就跟食譜試整咗個米飯麵包.
2014年4月7日星期一
泡菜薯仔煮鯖魚
呢個韓國菜式又係跟 Maangchi 姨學嘅,原本佢係一個 camping stew,所以用咗罐頭魚柳同汁嚟煮,但係我又唔係去路營,又唔知邊度會有佢講嗰兩款罐頭賣,所以我就用上急凍鯖魚柳加清雞湯嚟煮,仲正呀!
因為係 for camping 嘅關係,所以做法唔會太複雜,原本做法真係好簡單,一鑊熟攪掂,但係自己喺廚房煮的話,可以做好少少,咁多樣材料都用唔同時間去煮熟,煮腍,一鑊熟的話,肯定有啲會煮過龍或煮得太腍,所以我自己就改咗少少做法及處理步驟.
2014年4月2日星期三
焦糖杏仁猶太麵包 Caramel Almond Bagel
早排喺圖畫館一次過借咗幾本食譜,一本係上次嗰本鹹蛋糕食譜啦,一本係麵包機食譜,而另一本就係 bagel 食譜.
呢本 bagel 食譜分成兩部份,分鹹同甜兩款味道.鹹嘅我都已經整過幾次,今日就試吓整個甜啦!
呢本 bagel 食譜分成兩部份,分鹹同甜兩款味道.鹹嘅我都已經整過幾次,今日就試吓整個甜啦!
訂閱: 文章 (Atom)


text:
2015年12月22日星期二
冬至出品
今日係冬至,我諗好多 blog 友都應該喺廚房忙足一日,準備做節嘅晚飯.我呢,因為得自己一個,所以唔使攪任何嘢,咁啱今日又無工開,但又唔想成日量地同拍烏蠅咁無聊,見呢兩日暖番啲,都係時候搵啲嘢攪吓!
因為聽日會去探媽咪,所以今日就整定啲發糕聽日帶過去,之後仲整咗泡菜㖭,其實啲泡菜都已經食哂好耐㗎喇,不過上次準備整時,發覺包辣椒粉全部變哂一嚿嚿,雖然只係用過好少部份,但都無辦法,變咗都迫住要掉啦!所以唯有等到早兩日出開去尖沙咀時就走去韓國街買過包新嘅,今日就可以整泡菜喇!
2015年12月21日星期一
意式三文治 Panini
記得好耐之前老表同我講過,話佢好鍾意食 panini,當時其實我係完全唔知道係乜,聽都未聽過個名,只係知道係一種麵包,於是就上網搵吓食譜,睇吓係點樣整,點知搵極都搵唔到食譜,心諗,老表妳啲口味都夠哂冷門喎!!
直到最近喺書局度俾我見到本關於 panini 同 open sandwich 嘅食譜書,先知道原來panini 唔係一種麵包,而係意大利一種烤三文治嘅做法,其實用任何款式麵包都可以做到,但意大利傳統係會用 ciabatta 嚟整,只要將麵包切開,放入餡料,之後再放入特整嘅 panini 烤焗機內焗到麵包香脆,外觀會見到烤焗後嘅坑紋,係意式三文治嘅特色.書內仲介紹到唔用 panini 烤焗機都一樣可以做到相同效果,就係利用一隻有坑紋嘅 grill pan,直接上火烤至香脆.睇完之後,我就即刻諗起老友 Louisa 送俾我嘅鑄鐵 grill pan,咁我又有機會玩吓喇,呵呵! :P
2015年12月16日星期三
橙皮紅莓乾 muffin
2015年12月15日星期二
茄醬蕎麥小米雜菜
Biga 麵種 Ciabatta
早前喺網上睇到關注意大利拖鞋包 ciabatta 嘅資料,原來傳統做法係會先整一個長時間發酵嘅麵種,叫做 biga,同上次跟「藍帶」個食譜整嘅 ciabatta 又有少少分別,所以又想試吓整,咁啱我手上又有一個教整 biga 嘅食譜喎,一於參考吓佢再自己改良材料同做法吧!
訂閱: 文章 (Atom)


text:
2015年4月1日 星期三
中坑男神 玩得認真 王敏德:我淨係識揸真飛機! [FACE - 410 - 專訪] 王敏德,MF,
真人騷 中坑男神 玩得認真 王敏德:我淨係識揸真飛機! 49歲的王敏德,被本地起碼七成中坑奉作男神,因為大部份男人希望 40+能擁有的,他都有:後生時靚仔,年長後型棍,拍戲專做警司富商;娶了 90年代超模回家,有兒有女,家庭和睦;有戲拍仲有老闆做,個人服飾品牌繼銅鑼灣門市後,就快在上海開分店;重點是識玩, 15年前玩飛機考獲直升機牌, 7年前夾 band玩到出 EP,失驚無神在隧道口立起巨型海報,話你知 49歲都可以出處男 EP.來到 MW拍照,看到這裡既是店,也是王敏德的個人興趣陳列室,設計成頭等艙一樣的店面,裡面有自家設計的機師褸和烏蠅鏡,有飛機有電單車,有他自己做封面的月刊,還在櫃枱前放了他剛推出的 EP《 Airways of Love》.我問他,近年港佬都潮玩航拍,有冇玩埋一份?他一聽,揦埋口面:「嗰啲 remote control我搞唔掂,唔識玩,我淨係識揸真飛機!」就係咁簡單,其實能把興趣發揚光大變成生意,因為王敏德一向玩得認真:直升機牌唔係玩,他用了十年時間儲飛行小時,最近終於被正式聘用,成為商用直升機機師;出 EP亦唔係玩,佢隊十五人 big band已經成立七年,出碟前一早周圍飛接緊商演.一個星期得七天,王敏德要保證有一天家庭日,一天履行機師合約飛上天,每週三至五晚同 band友練團,還要定期和生意拍檔開會巡鋪,表面看起來瀟灑又好玩,其實做王敏德,從來唔係講玩. 出碟前每年接三十場商演 點解會出碟?我諗好多人都鍾意唱歌,所以呢個世界有卡拉 ok,不過可以出碟,就唔係人人做得到.其實我 93年都喺泰國出過碟,但係當時太多戲拍,我唔想喺唱歌度浪費時間.但係我對音樂好有興趣, 08年開始同朋友一齊玩,以前叫 Michael Wong Big Band,𠵱家叫 Michael Wong Rhythm& Blue,好多人請我哋去私人 party表演,所以我嘅音樂事業早過呢一隻碟,一直都做緊.啲私人表演有冇酬勞?有㗎,不過 big band至少十幾個人,有 Saxophone,有小號有鼓,仲有伴唱,酬勞計落唔係多,但係每年都起碼有二,三十個表演,我一早有音樂事業.我哋飛新加坡,大陸,澳門接 show,聽晚都有個表演喺君悅,係舊客.俾人惡搞新歌 MV,你又會唔嬲嘅?美國個個出名嘅歌手 MV都俾人惡搞過,我唔嬲,因為我見到佢哋真係好比心機拍,你要對一樣嘢有興趣至會擺咁多時間落去玩,佢哋無錢,但係每個鏡頭都諗過點拍,我覺得值得尊敬.反而係我睇番自己嗰首,仲唔好意思.我同老婆成日都係搭嗰架小巴落銅鑼灣,我唔知公司已經出咗首 MV仲喺嗰架小巴播,成架車啲人我都識,個個望住係有啲尷尬. 點解你會有時間做到咁多樣嘢?呢啲又唔係朝九晚五,聽晚唱完,下個騷係十日之後,好多時會同隊 band週圍飛,走好多個城市,其實好好玩,仲有好多時間剩.通常我都會保證 weekend係 family day,但係聽日出騷, Janet(太太馬詩慧)同 Kyla(長女王曼喜)又會同我一齊去,係我同個客要求,所以又可以同屋企人一齊.咁幾時練 band?個個星期都要練,出騷前會再綵排.琴日我哋練完三個鐘,又開會,開完 band嘅會議再同生意拍檔開.因為唱歌嗰度,我哋有個新嘅女仔會加入,想俾啲機會新人,鋪頭今年又會喺上海開分店,好多嘢要傾.不過我係一個藝人,我所有嘅事業,行到今日,都係由藝人開始,有戲接我都一定會接,今個星期日仲要揸直升機,唔係玩嗰啲,唔係拍戲,係真係做嘢.揸直升機做咩?我同一間直升機公司簽咗合約,做 part time機師,直升機有任務有人租,就會搵我去揸.我係一個機師,公司叫到我返去至知嗰日係咩任務,可能係去半島酒店接人,可能係荷里活租嚟拍戲,唔知㗎. 咁以後星期日都會好忙?未知係唔係個個星期日都有任務,但係呢個機會我等咗好多年. 98年我同 Janet講想去加拿大考直升機牌時,大女都係得四,五歲.點解咁講?呢個係俾自己嘅一個目標,就係得到一個商業機師牌照.考機師牌,有啲人係想參加飛行會,有啲人係想有專業資格可以做嘢.揸架飛機週圍玩週圍飛係幾好,但係我覺得用個牌嚟做嘢,特別啲.佢唔係我嘅興趣,而係一個挑戰.上個星期我至同間直升機公司簽約,行到呢個位置,用咗我十五年!好似我出 EP一樣,好多人以為我貪得意就出隻,其實我出呢隻碟之前,玩咗七年 band.唔容易㗎,唔係請咗我就俾架飛機我舞,公司嚟咗部新機 MD902,我都訓練咗幾次至有得出任務. 揸直升機唔係興趣 點解咁鍾意飛機?唔知呢,就係鍾意!我細個第一次搭飛機,係七,八歲由美國飛返嚟香港探婆婆,我仲記得嗰架係 747,我已經覺得好靚,好大,好似一間大屋.跟住我爸爸安排我哋上第二層入機師室,爸爸唔係機師,但嗰個年代機長對小朋友好 nice,仲請我坐機師位.以前我唔識飛行原理,覺得一架飛機可以帶住我哋飛十五個鐘呢件事好神奇,但係我𠵱家識啲科技同原理,覺得對飛機更有興趣.小時候嘅志願,到 49歲時終於達成,係唔係好滿足?我見到機會就會去做,其實又冇睇自己𠵱家幾多歲,幾多歲至可以達到.反而係睇報紙,好似之前兩個 27歲嘅國泰機師撞車死,好可惜.因為我知道佢哋努力咗幾耐至行到呢一步,尤其係國泰,對機師要求好高,過去五至七年有幾辛苦工作,啱啱開始做機師就……夏里遜福又係撞機!Harrison Ford is ok, he made a good landing!我睇啲相同啲現場環境,嗰個哥爾夫球場我都去玩過,架機咁樣都 landing到,仲要係完整嘅添,冇人受傷佢又未死,其實 Harrison Ford已經做得好好.成日睇完報紙,見到咁多意外,我都覺得我好 lucky. 大女好彩喺香港 come out 你以前係唔係咁?唔怕死?個個後生都鍾意冒險,我以前揸電單車都係揸得好快,我試過行……哈哈……都係唔好講,總之就係好快好快,危險嘅快.我成日週圍同人鬥快,試過一次,同另一個電單車司機鍊車,由九龍鬥到香港,出隧道時想贏,就喺架巴士碌側邊俾油過……𠵱家諗番起,真係好 stupid.每個後生都有呢個唔怕死嘅階段.係,我啲仔女都係.前幾個月我哋返美國過聖誕,細女喺美國讀書,佢啱啱 16歲已經揸到車,講好咗兩架車一前一後一齊去食飯,佢轉個頭已經快到唔見咗人.其實佢都未過個道路速度限制,我都即刻鬧佢.我好嬲,其實我咁嬲,係因為我擔心.我知,我後生都快過,但係作為爸爸,我一定要講,起碼佢哋想快嘅時候,會諗一諗爸爸講過啲乜.兩個女一個仔,邊個性格最似你?我諗係細女,幾幽默,幾 funny,會 get到我嘅笑話,我都喺佢身上見到有 passion. 大把騷接 個人品牌《蘋果日報》圖片 恩愛 23年 《蘋果日報》圖片 型棍機師 每個父母都想支持兒女每個決定,但係當大女真係同你講佢係 lesbian時,容唔容易接受?我成日問我自己一個問題,做父母,我係俾佢哋自己選擇,定係逼佢哋做選擇.我嘅仔女係好負責任嘅人,我知道佢哋有諗清楚揀條咩路行,我諗就算自己唔喺度,我都對佢哋好放心.大女已經係大人,如果佢天生係咁,佢有佢嘅選擇.我對任何選擇嘅人都唔會歧視,尤其,嗰個係我個女.我覺得好好彩,我哋生喺一個自由社會,佢係我個女,唔係生喺其他國家同屋企.你諗下,六十年前黑人連巴士都唔可以坐,其實人類進步得好慢,就係因為歧視令我哋進步得慢.個個都羨慕你,應該有嘅乜都有,你仲有咩想做未做到?好可惜,我諗每個演員都想有個 hit film,就好似每個歌手都想有一首 hit song,我做咗咁多年都仲未得到,所以再忙再多嘢做,有戲拍我都一定會接.開鋪夾 band都係用 Michael Wong做品牌,你覺得你嘅名代表乜嘢? Sell乜嘢?係 passion,對生活有熱情嘅 life style.我啱啱開始呢個生意,明白要時間去 build up,但係我最終希望可以做到 MW會係全世界都識嘅香港牌子.點解香港對你意義咁大? '93《危情》 '94《飛虎雄師》 '98《野獸刑警》 '09《竊聽風雲》 '14《 Z風暴》 因為我得到嘅所有嘢都係香港俾我,拍電影嘅機會喺香港得到,我喺香港住咗超過三十年,我嘅屋企喺呢度,仔女喺香港出世.我有得揀,但係我揀咗喺香港養大我嘅仔女,我唔係香港出世,但係我係香港人, don't call me鬼佬……哈哈,呢句係《飛虎》嘅對白. Don't call me……鬼佬 老老實實,王敏德的訪問,全程有七成係用英文答,而中文嗰 part,十個字有七個音歪歪哋,「 Don't call me鬼佬」,其實有啲難度.不過專一顧家廿三年如一日,不論飛機還是音樂都玩得認真有態度,不管年齡多少只朝着目標努力,還有對待大女兒出櫃的態度,王敏德型在內裡.型佬兩個字,名不虛傳.


text:
喺電視新聞睇到,班嘍囉都不知幾好身手,個個好似識輕功咁飛身上台,撲向突首.不過好奇怪,平時最出位嘅長毛竟然冇乜行動.鬼咩,條友馱住個大肚腩,點玩飛身啫.但係最估唔到嘅反而係曾局長,咪睇佢奀挑鬼命,居然可以攔截到一個嘍囉,真係勇到無倫.而嗰班豬科特警,話就話係精英中嘅精英,點知就影都唔見,俾局長一個人攞晒威.
咁易俾人埋到身,明顯喺保安上有好大嘅漏洞.如果班友有武器,甚至身上綁咗炸彈,真係十個突首都唔夠死啦.好在班友只係博出位,根本就冇諗過要為公義而犧牲.我甚至懷疑連佢地自己都計算錯誤,完全冇預計到可以埋到突首身.
突首當然唔會放過呢個反擊機會,事後高調譴責班友嘅暴力行為.好明顯,班友今次係玩大咗.事實上,由瀉民連自己提供嘅錄影片段見到,班友預先準備嘅武器只係一個飯盒.哈哈,唔知係咪粟米斑塊飯呢?而咁就證明班友並唔係想對突首或隨行嘅高官造成實質傷害,而只係想搞到佢地一身都係啫.
唔理班友嘅原意係點,導致他人身體受傷就一定係衰咗.不過逃君行竟然話係突首小事化大,企圖轉移視線.真係唔知條友想點,如果佢係想走番條比較理性嘅路線,就唔應該包庇呢傷人嘅暴力行為.一係就死撐到底,話而家係官迫民反,係突首自己攞嚟衰.條友唔敢正面回應,完全唔係瀉民連嘅一貫作風.自從癲狗退黨之後,瀉民連嘅聲勢一瀉千里,真係一狗不如一狗,遲早實聽摺埋!


text:
天下奇女子真係多不勝數,之前先提過兩位賣肉益街坊嘅光豬姐姐,今日...咪住,又講錯嘢嘞!嗰兩位光豬姐姐係本住無私奉獻精神,將啲肉照同廣大網民分享,絕對分文不收.咁又點可以話係「賣肉」呢,我要喺度為上面嘅不當用詞嚴正道歉!
其實今日要講嘅係另一位奇女子,不過大家有冇覺得奇怪,點解今次用嘅相都係以裸男做主角呢?而且以本人一向寬鬆嘅尺度,又點解要喺啲裸男嘅兩點打星星呢?答案好搞笑,因為講嘅雖然係奇女子,但係就同裸男有莫大關係.而我又怕有啲類似本文女主角嘅人盲舂舂入咗嚟,睇到啲相會覺得唔舒服,走去告我性騷擾.係咪覺得難以置信呢?我只可以話,天下之大,真係無奇不有囉!
可能大家都仲會有啲印象,曾經有位奇女子告一個賣菜佬性騷擾佢,原因係對方竟然喺街市唔著上衫,打出兩點.呢位阿嬸又告埋某物業管理公司,因為佢地容許啲男人喺屋苑球場赤膊打波.佢仲離譜到用爆樽方式,懲罰一個打大赤肋晨運嘅阿伯添.雖然啲訴訟全部被判敗訴,不過有關當事人就已經俾佢煩到想死咁滯.至於個阿伯,好彩人地唔追究啫,否則佢監都隨時有得坐.
如果佢係住喺我對面樓就大鑊喇,我實俾佢告到甩褲啫.雖然我唔會打大赤肋落街,不過喺屋企就慣咗唔著上衫(冬天當然除外啦),對面樓應該會見到,不過如果要睇到兩點就要出動望遠鏡囉.不過阿嬸話:「市容整潔,由我做起」,佢會出動埋望遠鏡監察住附近有冇男人露兩點,真係一啲都唔出奇.
其實阿嬸都好辛苦啫,佢咁易俾人性騷擾,莫講話沙灘泳池球場呢啲地方唔去得,就算係睇電視報紙雜誌都隨時會中招啦.唔知佢有冇諗過呢,既然改變唔到周圍嘅環境,不如就改變自己去適應環境,咁樣日子會好過啲囉.
講真,我就覺得根本係佢自己有問題.如果唔係心裏面有淫邪之念,又點會見到男人兩點就聯想到性方面呢?事實上,人人都會有唔同嘅性趣,有人會被美腿吸引,有人會為媚眼著迷.如果見親可以勾起性趣嘅嘢都興奮,咁就真係要日日閉關唔出街先得嘞.
其實只要心無邪念,就算坐懷都可以不亂.話說啱啱出嚟做嘢冇幾耐,撞啱「蜜桃成熟時」番做,就同幾個同事走去睇.之前已經聽人講過,呢套唔係一般鹹片.果然,睇完之後完全唔覺得鹹,根本就係一套豆芽夢式嘅青春片,都不知幾純情.女主角嘅肉體就好似過眼雲煙咁,一啲印象都冇留低,記得嘅就只有愛琴海.當然啦,如果抱住嘢嘅心態去睇,呢套戲又真係一部鹹片嚟囉.
講開又講,其實有好多嘢都係咁.如果心裏面存在住某啲主觀偏見,眼中睇到嘅嘢,每一樣都會變成支持自己想法嘅有力佐證.舉個例,而家唔可以立亂講「阿差」同「賓賓」,因為會俾人話種族歧視.事實係,如果有人覺得被歧視,就算人地點講,佢地都會認為帶有歧視成分.甚至你望一眼,都話係歧視嘅目光.唔望咩,啲人又會話你當佢地透明,都係歧視.但係睇吓啲鬼,人地又邊有覺得「gweilo」係帶有歧視嘅叫法呢?!
不過人就係咁架喇,硬係鍾意同自己過唔去.一句講晒:天下本無事,庸人自擾之!


text:
網誌日期:2007-12-28
尋日去左沙田BBQ,同場仲有阿孫佢地,雖然唔分開坐,不過佢地人多,好多時都太迫,所以都會過黎我地呢邊燒野食,我一去到見到Paula就坐埋一齊傾計傾左好耐!我地講起阿天响平安夜求婚成功,9月結婚,又講起佢地依家既工作氣氛,都幾感觸!
佢地d野食"正"過我地好多,有好多海鮮,大大隻花蝦,花蛤,我都"癡"左d,我成晚燒左幾轉雞翼,但係食得2隻,因為比亞孫食晒!而阿Ling就成晚四圍"餵"我地食野!
食完野就玩交換禮物,我抽到Flora買既叮噹公仔,佢自己好鐘意個公仔因為個公仔會有音樂同埋會郁既,我都覺得好得意,我同Flora去BBQ之前去左尖咀shopping買抽獎禮物,過程都好辛苦!!!我地Target係LV銀包加一份平d既獎品,去到LV好多好多人!!!大排長龍!!於是去左Gucci,無咁多人排隊,入到去其實都好多人吓,好辛苦先買到一個銀包,我地實在太辛苦,又累又熱又口渴,於是去左Starbuck 坐,一齊share左份波菜雞肉卷,飲左杯鮮奶綠茶,坐左陣,我帶Flora買Agnes b朱古力,佢唔知Agnes b有朱古力賣,佢話不如買盒做抽獎禮物,因為有一款禮盒裝入面有條鍊,我又買左一盒之前買過既朱古力,個sales 姐姐送左本記事簿比我,好開心!跟住我地無乜時間,唯有匆匆忙忙咁買左隻手錶算喇,嗰幾個鐘同Flora不停傾計,都同佢幾好傾.


text:
02.11.2005 (星期三) 睛
第五天:
白い恋人工廠 --> 札幌自遊行
住宿: 東橫Inn北口
今日係跟團嘅最後一日,集合時間無前個幾日咁早.間酒店提供嘅早餐無前個兩日嘅酒店咁正,叫做標準咁啦.食完早餐係大堂到集合,因為我哋會 Stay Behind 嘅關係,旅行社嘅領隊就建議我哋將件行李放係酒店到 Keep 住,呢個提議又唔錯喎,所以我哋就採納o左.今日得一個行程就係參觀白い恋人嘅工廠,間工廠位置係札幌士附近.去到嘅時候間嘢好似係啱啱開門,我哋係第一批人到場參觀,入到去睇下,d 裝修都幾特別,話時話一間製餅廠可以咁出名同比旅行團參觀都幾犀利o下,唔知香港嘅嘉X會唔會學下呢間製餅工場咁呢,攪返d 團收下入場費.參觀完之後,個領隊教我哋搭巴士返去札幌市中心,佢話個個巴士站任何一架車都可以去返札幌,於是乎我哋係是但上o左一架巴士.日本 d 巴士好似香港 d 旅遊巴咁,都幾豪華下.基本上我哋唔知點樣俾車費,所以就排係最後睇下d日本人點俾錢,見到佢部份人手持一d類似香港嘅八達通或者儲值咭之類嘅東西.見到佢哋上車會係車門附近拎張咭仔,我諗係確認你係邊到上車,基本上我哋都唔知要搭幾耐先有至落車,都係睇下附近嘅環境,係咁睇下個地圖同埋落車嘅站名.好在之前好似有d印象經過落車嘅地方,同埋又有一大堆人係個個站落車,我哋咪又一齊近住落囉,之後就搵地方食飯,之前第一日係札幌附近行過,係間 Robinson百貨公司嘅地庫有幾間食肆d嘢好似幾好味咁,所以就去呢到食啦 ! 我哋揀o左間食迴轉壽司嘅食肆名叫"魚一心",等緊d迴轉壽司轉出來嘅時候,見到坐係我哋隔離嘅日本人叫o左唔知咩湯(後來知道原來係三文魚湯),咁我哋就同個待應手指指話要呢個湯.日本d迴轉壽司到幾好味,最好食就係帶子壽司,件帶子重要大個件飯架,好恐怖呀.食完午餐就要去自悠行第一個景點,札幌電視塔,上去睇下大通公園同埋札幌嘅建築物,呢個塔原來都幾高下架,之前睇佢哋嘅網頁見到有Coupon ,不過過期嘅 !! 不過係北海道每間酒店都會有呢d景點入場費嘅優惠卷拎,重有d觀光刊物都會有架.睇o左一陣影o左d相之後就走人,去睇第二個景點時計台,呢個地方有個台 Set 好o左俾人影相,d日本人真係幾攪鬼,呢個景點我哋無入到去睇,因為又係要俾入張費用架.睇完時計台就順路去睇埋北海道舊本廳舍(簡稱北海道廳),呢個建築物都幾靚,同埋係被個公園圍住都唔錯,外表係巴洛克式紅磚建築,睇落好有歐洲式建築物Feel,我哋入去簡單咁睇下就去前日住個間京王プラザホテル札幌酒店拎返件寄存嘅行李,間酒店原來都幾近JR札幌站,步行都係10分鐘之內,個JR-Tower就係JR札幌站,APIADOME,Sapporo-ESTA,PASEO,Stellar Place,大丸札幌店同埋個地下商場重要連住Loft,札幌東急同埋西武,係一個要行一日都行唔晒嘅地方,但係又都幾方便下.我哋今晚要下榻嘅地方就係東橫Inn北口,呢間可以話係一間幾多香港人住嘅酒店,我都覺得係.因為非常之適合香港住,有得上網,洗衫,乾衣,朝早重有簡單嘅飯團加湯飲食,位置重幾方便添呀,最重要係價錢係非常合理.附近重有兩間LAWSON便利店添呀.入到酒店去 Check in 時,個Counter嘅接待員 Check 完資料後就問我要咩禮物,因為我係係網上預約,佢哋有手巾仔,襪同埋電話繩揀,咁我哋就揀o左手巾仔.之前係網上面睇過話入會佢哋個4&5 CLUB,不過要俾JPY$500入會費,整完之後就上去房到放低件行李,再休息一陣就出發去行下附近嘅Shopping Mall,順便搵埋間租車公司 Tocoo Car Rental,之前係網上面搵過,呢間租車係最平,間公司係札幌站南口行過去5分鐘就到.見到佢哋未閂門就行入去問問,我哋架車就準備好,聽日就可以拎.跟住我哋就行去PASEO嘅地下食店到食o左個晚餐,跟住行o左一Stellar Place就返酒店休息,準備聽日嘅駕車之旅.


text:
今次繼續講魔法油,上一次講左d油製造左出黎要考慮佢掂唔掂,點功效要點製造出黎又或者點加持法.今日就以我自己既眼光黎去探討魔法油既法術運行.
當然要有下一步係假設左枝油係有料到,如果唔係已經可以唔駛點講,雖然我覺得單單係上一篇講既已經好值得質疑.
首先,油係Mass Production大量製作,對象係廣大客戶而不是度身訂造,所以係目標針對上會比較廣泛,唔同一般做儀式既法術可以好指明個願望係點,所以因為許願既清晰度有所不同而發揮到既功效程度都有唔同,當然如果有法師再幫個客用油黎落法係另一回事,但哩個已經涉及法師度身訂造既層面了.
雖然魔法油有好多種,好多隻色,好多唔同功效;但係其實講到尾主要都係兩樣野,亦都係作為占卜師聽得最好多既熱門問題,我諗聰明既你地應該已經估到啦,估到未?仲未估到?講出黎大家都實會同意,就係感情同錢.普遍大家都係煩哩d,咁同Work唔Work有咩關係呢?通聽得比較多都會覺得用係金錢既魔法油會比較有效,感情好似差咁d.主要原因好簡單,因為金錢可以淨係使用者自己既事,必須要影響到既人比較少.而感情話明係感情就一定要至少有兩個人先有感情哩件事啦,有d可能係增加追求者,又或者令分左手既另一半回心轉意等等之類,就會牽涉到第三者既自由意志,就咁樣既魔法油係改變唔到,如果買枝油自己查咁簡單就可以好似落降頭咁就真係好恐怖;第二就係人與人之間既係需要講緣份,亦都會有業力既關係;如果緣份已盡格硬黎既話一係無效一係搞d唔知咩出黎,對大家都唔好;如果有業力牽涉就又要再睇係咩情況,如果今世大家既業係注定對方恨你或者令你唔開心係你欠佢既,魔法油唔會幫到.係法術層面上要做亦要好大工程,亦唔建議,無謂錯完又錯愈搞愈麻煩盞最後累左大家.
相對金錢而言,感情所涉及到既因素係複雜好多好多,所以好自然因為上述原因好易令到感情既魔法油唔太有效;當然我冇試過冇親身經驗可以分享到大家(同時我諗我都冇咁既需要同唔會用到,所以應該冇機會同大家分享XD),但邏輯上同以我認知既情況會係咁.
最後另外一個因素其實係使用者既心態,如果本身信念強的話有可能明明枝油無乜料都變得效果明顯,因為哩個已經係涉及到使用者本身既信念去推動個法術;如果個使用者完全唔信或抱負面心態已經會令個法大打折扣.去到哩到,喂!可能有讀者已經覺得做乜咁似吸引力法則,你講哂啦哩d進可攻退可守既言論;其實,所謂既吸引力法則或者信念既力量係魔法最初階最基本既理論,當然係哩樣野上面仲有好多因素,正如好似上面提過既自由意志同業力之類.配合魔法油公司既Marketing攻勢如果佢地既廣告同口卑本身已經好好,令使用者信心大d已經有相輔相乘既功效,但係當然,其實都只係少少.
講左咁耐講到呢到,魔法油好似唔掂多過掂喎,其實都唔係既,只係哩樣野其實應該由個魔法師自己用草藥或者香薰然後自己整同調教,按照對應既配方整好之後,再專為件事或者客人既特定指明用途黎施法就會OK好多了;但記得做哩d之前個法師應該都要同做其他法術一樣,先占卜左做唔做得,會唔會有業力既問題先.
對於魔法油小弟既評價同睇法就大概係咁,如果大家有咩意見又或者有咩睇法,歡迎係到留言交流.^^


text:
今日主打有兩個景點,(1)南雄[帽子峰林場景區],觀賞「黃金海洋」1200多棵葉子變黃咗嘅銀杏樹;(2)贛州[梅關古道景區],喺梅嶺雄關,脚踏贛,粵兩省.
食飽上車離開乳源往南雄.
中途停服務區小休.
好快就到咗南雄喇!
沿途都見到好多銀杏樹.
竹林.
到咗「帽子峰景區」喇.
一落車,導遊講咗幾點集合同埋食午飯地點之後,D團友就瘋狂拍照,我都唔執輸,同大人週圍揾景拍照.
呢條街兩旁屋前都種有銀杏樹,喺呢個季節D銀杏葉子變黃,咁就吸引咗好多國內外嘅遊客到黎觀賞.
影咗一陣先醒起由落車行過黎D風景都唔錯喎,咁又同大人行番轉頭揾景.
到此一遊.
小橋,流水,兩樣都有.
跟住再行番入去再影過.
住家式嘅店舖,除咗有當山土產外,仲有自家制嘅腊味出售.
D風景真係靚到我同大入都要話「爺」!
倒影銀杏.
D銀杏黄葉落咗地上,形成咗條黃金大道.
上到呢度菜就出事喇,大人知道我鐘意食扣肉,想話夾D冇咁肥嘅比我,點知夾極都夾唔起,我就話唔好摷到碟餸亂哂喇,我自己夾得喇!可能當時我嘅語氣重咗D,大人即刻黑哂面,咁你自己夾喇~跟住一路都冇食飯,仲冇出過聲添,我知今次我死定囉!
紫淮山.
原裝未煮嘅紫淮山
食飽上番車離開南雄前往贛州,大人一路都唔彩我.
到咗贛州梅關古道景區,一落車大人就自己行咗上去先,我唯有用自拍棒玩自拍.
當時驛站嘅位置.
過千年嘅楓樹.
一路沿著呢條梅關古道往上行.
慢慢行咗大約九個字就上到黎可以脚踏「贛,粵」兩省嘅梅嶺雄關喇!
行完梅關古道,上車往東山正覺寺參觀.
去到發覺呢間正覺寺喺度為修緊,咁我地謂有喺外面影吓呢座魁星塔就算囉!
上車番韶關.
又到晚飯時間,今餐係叫做「韶城三區八縣特色宴」.
大人一路都仲係冇彩過我.
揔湯比佢又唔要.
夾餸比佢又話唔駛!
卒之到呢味蒸水旦大人先至食咗D.
呢味釀東江豆腐都有食.
食飽飽上番車就番酒店喇.
今晚入住呢間係五星標準嘅「韶關碧桂園鳳凰城酒店」.
平時同大人入住咁靚嘅酒店,佢實會叫我同佢影吓相嘅,但係呢次佢粒聲唔出,攞咗房間就拖住行理番房,我就梗係死狗咁跟住喇.
番到房我都唔敢出聲,整好哂D野,冲好涼,飲埋杯奶茶,電視都唔敢睇就上床休息喇~
聽日會去韶關地標「風采樓」遊覽,同埋去參觀「辛亥革命博物館」跟住就番香港,希望聽朝大人嬲完喇.


text:
前個星期返香港時, 就決定整啲嘢嚟氹吓我姨甥和姨甥女.
佢哋睇我blog睇中strawberry panna cotta, 咁易既當然冇問題啦. 即刻去sweetie 同二記入貨.
姨甥不知幾興奮, 一早打電話問我幾時去佢屋企整, 放學又再打, 我媽咪話如果我嗰日唔整, 佢成晚都唔駛瞓呀.
一次過整夠十二杯, 大人細路都有得食. 成家都食得津津有味哩.
跟住佢哋又响我blog睇中blackberry yogurt mousse cake, 咁又整埋. 呢個餅最啱响香港整, 因為細妹同我媽咪家裏都冇焗爐, 只可以用消化餅底.
揾唔到blackberry, 改用blueberry. 細妹屋企揾乜冇乜, 膠刮? 冇. Mixing bowl? 冇. 電動打蛋器? 冇. 手動打蛋器? 都冇. 好彩仲有支Braun既棒型攪拌器有個ballon whisk attachment, 都打到cream.
唧咀特登去買個, 其實同款咀, 我己經有大細兩個, 不過為咗呢個餅, 都再買多個.
唧袋叫我細佬帶俾我, 餅模叫佢去借返嚟, 裝飾用甜忌廉都叫佢打起埋拎俾我.
左拼右湊下, 就攪咗呢個餅出嚟. 六吋正方形, 餅底厚咗啲, 因為費事剩餅碎.
咁啱有個朋友生日, 整多個四吋圓形送禮, 希望佢鐘意.
返到新加坡, 姐姐見到呢兩張相, 問點解我响香港整既靚過喺呢邊整既? 梗係啦, 一來香港生果平啲, 可以用多啲嚟裝飾, 二來, 有個專業蛋糕師傅(我細佬)從旁指點教路, 當然會靚啲啦.
我姨甥同姨甥女見到個蛋糕幾開心, 仲食咗好多添. 雖然無人生日, 但佢哋都唱完生日歌先切蛋糕, 細路仔都係咁.
食完之後兩個就猛攬住我, "姨媽, 姨媽, 你下次再整嘢俾我食", " 我下次要朱古力味", " 我要....", 氹得我幾開心.


text:
A) 關島行禮
自從幾年前同謝菲去關島旅行後, 我就一直同自己講第時結婚一定要要去關島行禮, 因為可以係藍天白雲, 白色水晶教堂下成婚, 一定好romantic. 但係好可惜, 關島行禮的計劃不能成行, 因為我曾經試探屋企人既口風, 媽咪話咁麻煩, 要啲親戚飛去觀禮, 最好唔好去關島結婚啦! 另外再加上近一兩年, 爸爸身體唔係太好, 唔係太過適合搭飛機, 所以關島結婚既idea一早已經放棄!
B) 酒店夜晚證婚
有啲朋友問我點解唔係酒店夜晚個場證婚, 因為個人真係覺得係酒店夜晚證婚個感覺唔係太好, 因為好怕到時俾我見到有啲賓客唔係太respect個證婚儀式, 我都明白如果夜晚先證婚, 有啲好似強迫啲人睇你地證婚, 所以酒店夜晚證婚一早俾我OUT咗.
C) 婚姻註冊處
之後諗不如去紅棉道婚姻註冊處啦, 個環境都幾靚呀, 但係婚姻註冊處原來星期六下午係唔開(除咗大會堂個間), 所以時間上配合唔到, 又OUT埋! 疊埋心水出去搵其他證婚埸地啦!
D) 伯大尼教堂
伯大尼教堂其實都係心水選擇, 但係發現佢個地點幾唔就腳, 加上價錢都唔平, 所以要OUT!
E) 伊x園, 奇妙恩典, 緣美傳說
因為出門地點係尖沙咀既酒店, 所以最好證婚埸地係附近. 而伊x園早期有啲戶外既證婚場地係尖沙咀及中環, 但係伊x園個口碑真係唔掂, 太多bad comment, 分分鐘你而家book一年後既場, 到時個場都搬走咗. 加上我曾經參加過一次係伊x園既證婚, 個律師完全唔合格, 勁求其, 好似有指槍係佢背脊指住佢迫佢做咁, 所以伊x園OUT埋!
而其他證婚場地例如奇妙恩典及緣美傳說, 因為唔係太鍾意係啲商業大廈, 加上附近無乜地方影相, 所以OUT!
F) 皇家太平洋酒店-薰衣草証婚
之後去過尖沙咀間皇家太平洋酒店(Royal Pacific hotel)睇, 因為佢有個薰衣草証婚套餐, 個場地佈置theme係lavender, 又包每位一杯(最多50位)薰衣草特飲, 好似幾吸引, 但係去到睇個場, 因為係indoor既關係, 個樓底好矮(仲矮過我wedding banquet個場), 場內有柱, 最大問題係個埸實在太細(好似大約可以容納50-60人), 萬一多咗人, 真係無地方企, 加上如果到時多過50人, 酒店係會charge番每位人頭費, 所以我諗諗吓唔得, 分分鐘有機會多過50人, 所以呢個場OUT!
G) 帝京酒店-地中海花園
之後見到帝京酒店八樓有個室外地中海花園, 雖然不能夠去關島結婚, 但係我目標依然想要一個戶外既婚禮, 既然係咁就叫謝菲同我去睇睇啦(因為之前個啲一早已經諗到有可能有問題, 所以都無謂叫佢去). 去到個場, 雖然個景唔係維港海景, 又無poolside, 但周圍都幾空曠, 可以望到獅子山, 個view都唔錯. 雖然佢到時會set 50張椅, 就算真係多於50人都可以有位企. 同埋佢有個地中海theme既小花園, 到時都有位影吓相. 當然美中不足係佢有少少建築物係後面, 有可能行禮影相時會影到, 同埋因為空曠, 所以如果好大風時, 都幾"當"風, 但係以佢個價錢及環境來計, 都可以. 但decoration就唔係包晒, 佢只係包證婚檯既decoration, 所以好可能要啲朋友們幫幫手, 要自己DIY個場. 終於決定咗證婚埸地就係帝京酒店八樓既室外地中海花園. 希望我個選擇無錯啦!!!


text:
Sep 17, 2016 (Saturday)
Jayden 6Y5M4D
Jaylen 1Y5M4D
今日無啦啦又諗下去旅行啲嘢,暑假嘅時候,
同表姐講過吓,
不如聖誕節去一去東京,順便去買福袋.
自從Jayden升咗小學之後,我的確諗少咗旅行啲嘢.
但係,近排又心郁郁,開始諗返旅行!
其實,聖誕個trip仲未confirm 嘅,
我都未諗到去幾多日,同埋帶唔帶粒粒去好.
如果唔帶粒粒去,我又會好掛住佢.
但係如果對住粒粒 ,我哋嘅戰鬥力將會減半,
我哋諗住去排福袋,推住BB車,
會唔會唔係好方便呢?
仲有,話晒12月都係冬天,
我驚凍親粒粒,凍親自己都冇咁麻煩,
如果整病咗粒粒,肯定俾d長輩鬧死我.
我之前同表姐講過,
人生一定要排一次福袋,
希望2017年嘅1月1號,我真係可以係日本排福袋啦!
唔知12月31號,我地喺日本會遇上咩倒數活動呢?
講真,其實唔係話有啲咩特別想買,
只係想買兩個Babymilo福袋比Jayden同粒粒,
其實表姐上年都有去排福袋架,
可惜,啲Babymilo袋俾人買晒.
我自己就冇特別牌子上排,
我志在感受一下排隊買福袋嘅氣氛.
唔知會唔會好辛苦呢?
晨早影一影


text:
小鍋酸辣米線
( 30-APR-2016 SAT )
今朝 7 點 50 分起身 咁喺屋企附近 KFC 食埋早餐先番菇場 好在無遲到 ~
菇場居然忙 不過不在狀態 但點都要做囉 其實咁都好 好過我亂諗嘢 ~
咁我第一時間都同西瓜講定話可能之後有嘢搞 可能要突然請假 之後佢話 d 嘢係會程序搞架 逐樣逐樣咁 有程序架 果下我想話佢 係咪以為我又會詐詐弟弟請假呀 ?! 佢比我感覺好似驚死我請假咁 之後佢話佢媽之前都係佢搞嘅 唔識可以問佢 我一定唔會問佢 一陣同我 count 埋時間話幾多個鐘頭搞掂 唔駛請一日假都似 但其實講真 佢一句話 ok 明白咪得囉 點解講埋呢 d 嘢 令人咁反感呢 ?!
放工同里奧大人一齊去北角 約埋家姐 姐夫食嘢 姐夫鍾意飲茶 我地無咩所謂 咁里奧大人喺 group 話想食泰國嘢 但其實佢整鬼家姐 咁我同家姐又無胃口 所以一路行一路搵 點知一出商場就見到有間泰菜館 邪呀 哈 ~
我同家姐真係無胃口 但點都要搵地方坐家嘛 4 個人食 3 個 tea set 都每樣食剩一半 係好嘥 但真係食唔落 ~
泰式冬蔭功蝦湯金邊粉
香葉肉碎飯加蛋
泰式濕炒海鮮河
食完即走 因為約咗大酒店經理 3 點傾嘢呢 ~
我其實好想基督教儀式 因為我想安安靜靜 但家姐好想道教 咁我都尊重家姐決定 佢好開心呀 仲好多謝我地接受佢要道教儀式 其實儀式唔重要 我最想佢個心舒服 d 啫 但我就唔會參與儀式 咁其實家姐都明白架喇 因為我由信主開始 已經話唔會裝香比爸爸呢 ~
之後經理話無報夢係好喎 代表一路好走 咁家姐最安心 因為佢成日話媽咪無報夢比佢 ~
傾到差唔多 5 點 之後各自走喇 家姐佢地番屋企 我地就出旺角同晴晴拎 tee 再行去佐敦買洗頭水 ~
其實我唔餓 但我都要顧及里奧大人嘛 所以我話佢鍾意食就入去喇 唔駛理我 ~
食完就坐小巴番屋企 之後里奧大人拎埋張中銀信用卡就去衛訊買手機 買咗部 LG V10 原價 $4,100 咁計埋回贈同埋 cash coupon 減咗 $250 都好丫 因為多人 同埋差唔多 10 點 所以都唔過機資料住喇 聽日先搞 ~
咁頭先送咗張德福商場商店 $50 cash coupon 咁周圍睇下嘢 啱就用埋去啦 不過無嘢啱添 ~
沖埋涼就休息喇 之後里奧大人問我鍾唔鍾意部電話 我話你用家嘛 你鍾意就 ok 啦 留番部 G4 我用得架喇 佢話部電話係送比我架 唔怪得啦 成日問我鍾意咩色 又要我揀電話套 仲要係我鍾意嘅款式 又無啦啦 backup 我電話資料落電腦度 我都覺奇怪 你買電話啫 無啦啦又搞埋我部電話都有嘅 原來係送比我嘅 ~
其實我都無心機 唔想講嘢 知道自己全日係縐哂眉 真係笑都唔想笑 同埋好多人講嘢都唔太上心 總知叫我行就行 企就企 唔好要我諗 有 d 嘢直頭好似斷咗片咁 諗番好耐先記得 ~
今晚 11 點幾都眼瞓喇 希望瞓得好啦 依家好怕合埋眼呢 ~


text:
2013年11月19日 星期二
別府 @ 九龍灣( 19-NOV-2013 )
炒野菜
吉列豬扒拉麵 ( 2 辣 ) - 辣呀 今次連家姐都話辣 但上次食 8 辣就一 d 都唔辣 @@
九洲拉麵
三文魚壽司
( 19-NOV-2013 TUE )
尋晚又比隔離單位嘅 bb 喊到我無覺好瞓 佢係出盡力咁喊架 真係勁想叫佢地關窗 不過實無可能啦 所以之後我都要開番冷氣 佢咁喊法真係人都顛 ~
依家都會搽遮暇膏 因為黑眼圈實在太勁 好在我唔係瘦 唔係 d 人以為我吸毒 哈 ~
超勁餓呀 所以食腿蛋治烘底 ~
菇場有嘢做 做完諗住抖 點知又有嘢做 咁又再諗住做完再抖啦 之後又有嘢做 係咪咁邪呀 ~
做到差唔多 lunch time 今日有肉醬意粉 lunch box 咁加咗 tabasco 同埋 d 芝士又溶哂落意粉度 勁好味呀 有芝士真係好味好多呀 ~
本來要去倉執箱 不過勁多嘢做 所以 partner 同其他同事去執 我就係咁繼續做做做呢 ~
做到放工都未完 如果要做哂 咁起碼要 8 點先放得工 所以我會留番聽日做 ~
今晚睇中醫 咁家姐又睇 所以就去排隊先 估唔到差唔多 7 點先有得睇 之後里奧大人打黎話同我食 不過我應承咗家姐喺鰂魚涌食嘛 所以照陪番家姐啦 ~
咁家姐又記錯咗自己黎睇過 所以明明到佢 佢都要去隔離登記 check 嘢先 咁到佢睇果時都已經 7 點半 lu 好在佢唔駛等執藥 唔係仲耐 ~
趕唔切搭巴士 咁就搭地鐵囉 所以又約番里奧大人一齊喺九龍灣食算喇 ~
搭緊地鐵嘅時候 家姐話我眼圈好黑呀 嚇啦 我已經搽咗遮暇膏架噃 我話咁黑係因為比隔離 bb 嘈到無覺好瞓囉 ~
地鐵車程好快 但行嘅路真係好多 上上落落 行路時間可能仲耐過車程 哈 ~
8 點 20 分終於去到別府 咁里奧大人已經攞咗位 因為我地勁餓 所以叫咗里奧大人幫我地 order 三文魚壽司 去到即刻有得食 呵呵 ~
呢兩日特別餓呀 家姐同里奧大人話天氣凍特別易餓 之後家姐無啦啦講冬天食臘腸真係可以食一碗飯 但夏天就真係唔想食臘腸 記得有次自己夏天煮臘腸潤腸飯 仲切粒 所以成碗飯都充滿油份 食到一半已經覺得好滯 有 d 驚呀 ~
家姐格言係食完鹹嘢要食甜嘢 所以又去麥當勞食新地喇 食完就各自歸家喇 ~
雖然番到屋企都 9 點半 不過我都照煲中藥 唔想偷懶 ~
11 點幾瞓喇 今晚堅持要開冷氣 唔係唔掂呀 ~
2 則留言:
黑眼三笠..哈哈哈哈!回覆刪除
哎! 我都好怕瞓覺有聲/有光~好易醒又未必即刻瞓得返
bb喊仲慘~聽阿e講..佢做陪月架ma~話bb日頭比人抱慣
就唔多願瞓床仔~會好扭抱! 不過晚晚都喊..係咪有鬼呀! 哈哈
你家姐有無睇過都記錯既? 哈哈...好在唔駛再等太耐
嘩! 見到三文魚勁想食~好新鮮呀笠!回覆
四笠臨門早啦 又係我呀 係咪超勁開心呀見到我 (shy) ~刪除
我瞓覺都要黑媽媽架 咁先易入睡嘛 我又醒瞓 所以睡眠質素唔好囉 ~
小奧又係話係咪日頭比人抱 所以夜晚又扭人抱呀 煩啦總知 ~
嘩哈哈哈哈 笠呀 我又話佢屋企係咪有鬼呀 無理由成晚喊家嘛
小奧話如果佢屋企有鬼 我地都唔好喎 我話我有神保守所以唔驚 ~
呢個中醫係家姐帶我去睇 唔係佢介紹我去睇呢 不過真係好耐 唔記得唔出奇囉
好在真係唔係再等太耐 唔係就嘥咗時間啦 ~
別府 d 三文魚真係唔錯 講起都想食 哈 ~


text:
Thursday, 14 August 2008
DeConick: The Thirteenth Apostle
April, D. DeConick, The Thirteenth Apostle: What the Gospel of Judas Really Says (London: Continuum, 2007).
呢本係最近我覺得最鍾意睇, 亦係非常重要o既一本書. 作者 DeConick 係 Rice U. o既聖經研究學者, 專長係新約聖經以外o既福音書, 如 Gospel of Thomas. 呢本書有乜咁重要呢?
話說幾年前, National Geographic 話發現咗 Gospel of Judas, 當時有出電視節目, 而家都仲應該有得 BT 返, 亦出咗本 critical edition, 當中有猶大福音o既 Coptic 原文, 同埋英文翻譯. 根據呢本英文翻譯, 猶大福音係公元第二世紀一本好有趣o既書: 猶大唔係壞人, 唔係叛徒; 相反, 佢係英雄, 耶穌門徒之中只有佢一個知道耶穌o既計劃, 而所謂"出賣"耶穌, 其實係幫耶穌逃離冇用o既肉身進入永恆, 係猶大o既英雄事蹟之一. 但係當 DeConick 自己仔細讀過猶大福音之後, 佢發現猶大福音根本就唔係咁: 猶大依然係壞人, 係叛徒, 耶穌亦有鬧佢. 而 National Geographic o個本書會搞出個咁o既猶大係因為英文翻譯有幾處重要o既地方都翻譯得好差. 所以佢就出咗呢本書仔, 將來佢仲會出一本比較 technical, 俾學者睇o既版本.
呢本書頭一半, 主要係講早期教會背景, 講到o係第二世紀, 其實教會入面有好多鬼打鬼o既不同支派, 包括現代人最熟悉o既使徒教會啦, 相信新舊約聖經其實有兩個神o既 Marcionite 啦, 重視聖經靈上身o既 Montanism 啦, 仲有好複雜o既 gnosticism. 而 gnosticism 中, 又有分 Valentinian, Basilidian, 同 Sethian. 佢講咁多背景, 係因為o係本書o既第二部份, 佢打算展示其實猶大福音係典型o既 Sethian 著作, 冇 National Geographic 講到咁神奇.
至於本書後半, 就係全書戲肉. 呢度講到現有o既 critical edition 出錯o既地方, 非常精彩, 提出強力而合理o既挑戰. 舉其中一個例子:
National Geographic 翻譯:
And when Jesus heard this, he laughed and said to him, You thirteenth spirit, why do you try so hard?
DeConick 翻譯:
When Jesus heard this, he laughed. He said to him, Why do you compete with them, O Thirteenth Demon?
根據 NG o既翻譯, 耶穌稱呼猶大為 spirit, 視佢為比一般人類更高一等. 但係呢隻字, o係 Coptic 入面其實係 daimon, 最順o既翻譯係 demon, 魔鬼. 唔使識 Coptic, 識英文都睇得出.
書中仲有講到其他有趣例子, 有興趣o既應該要睇睇. 總結, 呢本書易睇, 適合非學者睇. 但亦係學者必讀, 因為佢指出好多猶大福音 critical edition 好多大錯o既地方, 係重要o既學術貢獻.
Posted by Howtindog at 05:02
0 comments:
Subscribe to: Post Comments (Atom)


text:
今日星期六Hysan有搖鈴表演
朝早帶咗佢去睇完中華白海豚
下晝嚟咗Mega Box同其他同學仔一齊玩搖鈴!
我哋用咗差唔多1個鐘頭就由東涌MTR到九龍灣
我見時間尚早所以去咗排Shuttle Bus
點知....等咗半個鐘不突止
上咗車之後諗住好快到
點知架車經過Mega Box之後繼續前進(以前係直達)
去到差唔多牛頭角
入去啟德郵輪碼頭個條路口先U Turn
足足用多咗半個鐘先可以落車
好在都仲係4點準時去到
因為老師們仲喺度準備 Set 場
所以同小朋友一齊坐一齊玩
Hysan個搖鈴表演係差唔多最尾先出場
所以坐喺度欣賞吓其他小朋友表演
真係咩樂器都有!
原來老師都有落場
佢好利害咩都識...玩陶笛
Hysan 睇到一個表演既樂器同佢既好相似
不過呢個唔係「搖」的, 係用「按」的
之後又到老師出場啦
佢吹 Titanic 喎! 勁
後面既小朋友只係臨記喺度扮浪花!
好啦好啦, 就到佢出場啦
帶住頂金色閃閃既帽!
見到佢哋幾個喺度等, 好得意!
表演緊都要望我.....
專心D啦
表演得好好! 每個音都記得
(當然老師係佢面前提示佢....好難唔記得)
芊芊覺得好悶
一路嚷著要離開
睇埋哥哥表演先至走啦
每個小朋友表演完都有一張證書派發
證明佢有表演過...(滴汗)
最後嚟番張大合照
場面超級混亂!
表演完畢, 既然一場嚟到
我哋就上去 Mega Box L5 睇吓佢個 Frozen 展覽先!
一眼睇哂就係得咁多嘢!
最特別已經係呢個 Snowman Mountain!
雖然佢仲有個3D館
但係成$160蚊入場
Sorry...我唔會嘥呢 D 錢
Let it GO!!!
呀劍評分: 5分
呀劍評語: 山長水遠入嚟睇佢個3分鐘既表演...好值得囉!


text:
考完試之後1直未停過 ...好忙 好充實
尋日大伙兒去左garnett屋企打牌,玩 但欠缺大華
好鬼悶 不過係咁打nds同嵐嵐談心 好好笑
玩到11點幾就走 ..chung快d買wii就好lu
今日同天麗出去 買了好多野 行了很多地方
終於去了h&m囉 d野真係好平 but都好難揀
買左2副同款唔同色sunglasses 總算買到心頭好
買埋條優閒裙 拎埋去thailand著囉
行埋置地個lv行李展 好靚啊d行李箱
明明話唔買衫但都買左件roxy,波點衫,外套同條褲
係g.o.d.買左條好舒服既短褲 買埋沙灘褲同其他林岑野
哈 買哂所需野囉 夜晚去左食越南野
2個人點左好多野 好飽 好滿足
雖然價錢比尋日餐pizza平 但食既野係豐富好多
下次1定會再去 嘩哈哈哈哈
係利舞台個邊原來有幾間蠻有情調既酒bar
同天麗遲d要去啊!!哈哈 等tiffany返黎亦可以1去 正
最後行埋無野睇既time plus
係g.o.d.喪笑囉 同天麗1齊好癲啊 重搞到好羅
哈哈哈 不過開心死.
1個sms.好開心.
我會小心玩.玩開心
明天我會在泰國 5天後再見
不用掛心,等我返黎再同你地玩
等我手信
陽光與海灘 i'm coming!!yeahyeahyeah


text:
前日車爸爸放假本來好開心嘅可惜前一晚我下盤唔爭氣又痛仲痛到拐吓拐吓嚇到車媽媽巳經夠扁嘅鼻哥窿都冇肉好彩經過一晚休息第二朝已唔痛車爸媽竟然煮咖哩蟹加蜆慶祝喎我梗係冇份食啦明明慶祝我好返竟然冇份食真離普不過佢了哋都煮咗雞肉比我食OK啦條氣順番DD甘多啦
08 7月, 2013
過份
前日車爸爸放假本來好開心嘅可惜前一晚我下盤唔爭氣又痛仲痛到拐吓拐吓嚇到車媽媽巳經夠扁嘅鼻哥窿都冇肉好彩經過一晚休息第二朝已唔痛車爸媽竟然煮咖哩蟹加蜆慶祝喎我梗係冇份食啦明明慶祝我好返竟然冇份食真離普不過佢了哋都煮咗雞肉比我食OK啦條氣順番DD甘多啦
07 7月, 2013
上海之夜
呢排天氣熱勁唔想食飯點算唯有食麵啦就嚟個上海之夜吧,自家制担担麵加醉雞點睇呢
06 7月, 2013
牛骨
早兩日車媽媽見牛肉檔有靚牛骨即買,須然我得番兩隻大牙但都要好好保存吓去下牙石,車媽媽話支牛骨好似武林聖火令甘真好想像力haha~~~
04 7月, 2013
懶餐
我午餐多數自己一個食喺屋企樓下食嚟食去嗰幾間超悶見到blog友仔介紹呢隻叻沙即食麵貝WC有得賣$21.8一個甘大個女都未食過$20幾蚊嘅即食麵,食過之後覺得好叻沙湯超濃稠麵質剛好自己加幾粒帶子做餸甘就解決咗午餐OK吖
03 7月, 2013
笑騎騎放毒蛇
係哋咪睇我成日笑騎騎甘樣好可愛我喺鏡頭後有時都幾樣衰例如E吓咀甘啦(呢D係護食行為)憋家伙比車爸爸偷影咗個衰相添唉英名盡毁奈何奈何
訂閱: 文章 (Atom)


text:
對拍過唔少激情片嘅 Jeana嚟講,呢個半裸造型可以話駕輕就熟.
真面目
升呢 搬竇轉運 Jeana為名店剝 high咗
向來行性感嘅 Jeana何佩瑜,入行至今都拍過唔少激片,總之除咗 3點乜都可以露!雖然唔憂冇戲拍,不過 Jeana始終想有突破唔使靠剝.
原來 Jeana已經靜雞雞搬入逸濤灣千呎新居,新居仲係風水地!入住冇耐 Jeana就成功接咗個品牌廣告,雖然都係要半裸上陣,不過話晒為名店剝,身價點都 high啲!升咗呢, Jeana都堅持靠自己:「最重要都要努力裝備自己!」
𡃁模出身嘅 Jeana,入行 5年拍過唔少性感電影,賣肉之餘,演技從來唔係討論焦點,想轉型, Jeana亦要諗計改變,最近仲搬到月租三萬多的千呎新居,風水師睇過都大讚好啱佢!
搬千呎大屋
Jeana最近由大角咀舊屋搬到逸濤灣千呎新屋, Jeana坦言風水都係其中考慮因素,說:「我係佛教徒,新屋請過風水師嚟睇,佢哋都話新屋格局對我好好,仲有朋友認識白龍王嘅人(白龍王已於 13年病逝,現時由女兒 Pet接掌),遲啲有可能都會帶我去見佢,聽講佢好犀利,希望有緣見下佢!」搬入風水屋, Jeana說:「作為演員,好多嘢都唔係靠呢啲嘢,佢哋只係輔助,最緊要努力裝備自己!雖然租金係貴咗,因為平時都好少行街買嘢,唔使做嘢就鍾意匿喺屋企.」
搬新屋外, Jeana最近仲接咗個名店品牌廣告,其中一個造型, Jeana要半裸上陣,佢仲話事前做足準備:「印象最深刻係龍紋身的女孩嘅造型,用咗 3個鐘準備,背脊要黐頭髮,前面絕對安全!因為影呢個造型想有啲骨感美,自己事前都好勤力去游水同做運動,只係食米粉同雞胸,少糖少油少鹽!」
Jeana姊妹去晒邊?
𡃁模沒落,好多 Jeana同期出道姊妹都要轉型,當中有唔少例子已經榮升人妻兼媽模身份!
採訪,撰文:娛樂組
攝影:娛樂突發組


text:
護士呢行唔係人人都做得到,尤其神經科經常會對住比較易失禁嘅病人,要成日清理大,小二便,連一啲牛高馬大嘅男仔有時都頂唔順,難得 Alina可以接受到.
U花 U草
20歲靚女學護 做 MODEL養自己
20歲女試過自己一個搬出嚟住,水電媒,屋租,開餐都係自己俾,全靠自己做兼職模特兒賺外快.對於同齡嘅女仔嚟講,練樂儀(Alina)的確叻女,難怪佢都忍唔住讚自己,「我十分欣賞自己可以自給自足,自力更生嘅能力!」
練樂儀 Alina
公大護理學高級文憑 Year 2
facebook:練樂儀
instagram: linlinlittle.jpg
咪以為 Alina係嗰啲唔讀書,淨係靠個樣搵食又無腦嘅 model,事實上佢係好有愛心嘅護士學生,喺公大讀緊護理學高級文憑 Year2嘅 Alina,決心要拎到護士資格,即使𠵱家要日日喺醫院實習對住病人嘅大小二便,佢都冇諗過放棄.
「我𠵱家喺神經科做實習,成日都會見到啲病人因為中咗風或者腦內臚出血,導致活動唔係好自如,手手腳腳又好僵硬,佢哋嘅家人都好難接受,難過同沮喪都在所難免.我見到佢哋唔開心,我自己都會好唔開心.因為曾經一個活動自如嘅屋企人,變到𠵱家崿瞓咗喺床.當我幻想佢就係我屋企人嘅時候,我就想對佢哋好好!所以唔會介意要去幫佢哋換片,難聽啲講抹屎抹尿,因為如果你當佢係你屋企人,你就唔介意做呢啲嘢,亦都唔會覺得護理係一項厭惡性嘅工作!
Alina本身係實習護士,但又同時係兼職模特兒,工作性質截然不同,佢話:「做護士幫到人,好有意義,但同時做 model成日可以接觸新鮮事,好好玩,希望將來可以成為正式護士,又可以得閒放假做下模特兒就最好!」
撰文:葉浩婷
攝影:范仲良
鳴謝: MegaSea Ltd.
形象及化妝: Kika Wong


text:
網上見到在尖風山上可以俯瞰整個匡湖居加埋白沙灣既遊艇.真是美妙的構圖.但路線資料就好唔完整,只係知道路徑頗隠蔽難行.都行咗咁多難行既地方,唔差在又冒多次險.搵唔到前人資料唯有就咁開中原地圖睇吓有冇路,白石窩新村前小小該有個登山口,一於出發.
正,果然有樓梯上山,一路都係啲山墳,似乎啲路係方便俾人拜山.我對呢啲嘢冇乜禁忌,不過…….行行吓竟然係掘頭路.橫掂仲有時間,落翻去搵個第二個路口上先得,正想走之際,見到山墳旁邊有一絲帶,原來後面有一條頗斜既上山小徑.俾草遮晒咁滯,又到勞工手襪出動既時候.啲路都幾斜幾跣,行餐死最高處竟然只係一個電線桿,乜都睇唔到.有好多分义路,但試來試去唔係走翻轉頭就係落山既.真係失敗,行得咁辛苦都係食白果.乜都冇得睇又難行既路啲人上來做乜呢?或者係整電線桿呱?可能太着意登頂,下山時竟然發現有啲位可以見到目標,可惜太多雜草阻住,唔理咁多都影咗啲,再行低啲有個位仲好啲,雖然都係有阻,影唔晒成個匡湖居,就咁手持影幾張就走人.
死火,我發覺我行錯路,好在已經望到路邊既光線,最多爬出去,終於出到去,原來只係前咗一個路口,就在璧屋懲教署旁邊.原來咁近不如翻去影埋夜景先走啦.個位其實好窄,只容納到一個人,而且人同腳架要在非常斜的地方立足.仲有……太陽下山後森林既主人………蚊子出來搵食,唯有全身噴勻蚊拍水,嗱嗱聲影完即閃.個景算唔錯但比較遠,煙霞又大,影完白茫茫一片,執餐死 @@


text:
離開鐵力士雪山
我地落返瑞士嘅琉森
呢度有錶賣 有天鵝玩...
第一站唔買錶住
去探一探獅子先....
就係探一探呢隻"垂死獅子像"
佢係一座負傷獅子雕像 為左紀念一場戰鬥中的760名戰死嘅士兵
獅子真係有一副垂死嘅樣 佢身中左箭架
有d人話佢係全世界最感人嘅石像...
睇完垂死獅子之後
見到呢隻生猛嘅獅子 我扮下佢先 哈哈
又擺晒s牛鈴引我地
死都唔買住 一陣見到嗰d一定平好多啫
去垂死獅子像會經過呢間Old swiss house
好靚啊 瑞士小屋仔
對開仲有得比人洗手定飲水嘅pool
冇人解答到... 係比人飲水丫 定洗手
見到琉森湖喇
湖上面有好多天鵝喺度游水
d天鵝仲追住人地d水上單車游tim
風景真係靚到dum dum聲
呢個咁靚嘅地方就係瑞士喇!
唔理個湖住
因為跟住帶大家去買錶
一睇 哇 全部錶都加晒價喇!
買唔買錶都好
Rolex都一人送一隻好靚嘅spoon比大家
真係幾靚架bor 好好留念同收藏先
daddy揀完錶
到我去玩天鵝喇喂!
佢地真係好靚好優雅
搞到都要擺返個lady pose比媽咪影返張相
初初我係坐喺度睇佢地游水
後嚟見到附近d人引天鵝玩 我想玩呀!
好好彩 有d香港人比左塊麵飽我引d天鵝上岸
但我引左好耐都冇天鵝理我呀
個香港哥哥好好人呀
佢落去岸邊幫我成功引到隻鵝肯上嚟
佢上嚟喇
哥哥叫我唔好直接餵佢 佢地會一口咬落我隻手度
佢教我擺麵飽落大脾
天鵝見到塊麵飽愈行愈近 我有少少驚想起身
但最後都扮鎮定
好驚呀! 現場睇隻天鵝真係好大隻架
佢拍一拍翼 好大聲 媽咪話佢一拍翼可以打到人好痛
oh 佢張大個口 哇 佢個口好大呀
一食就食左我大脾塊飽飽咯
之後仲望住我 我就起身走咯
mami讚我叻女
佢話驚到唔敢行咁近 全程都係嗰個哥哥同daddy睇實我
yeah! 琉森湖全家福一張!
之後我地瞬間看地球
去睇琉森最出名嘅水塔橋或者有d人叫佢做水塔花橋
水塔橋加埋天鵝搖曳 真係仙境啊~
唔好睇mami咁開心 影完相冇耐 佢就去左幫襯rolex洗手間
佢肚痛呀 哈哈 我同daddy就去左嘆果汁同周圍影相
叫得水塔花橋 真係一條花橋來啊
就咁望都未夠浪 現場仲有live band唱歌!
呢d天鵝一見我舉手就以為有野食
游晒埋我身邊
呢間店有得賣水塔橋朱古力同瑞士軍刀朱古力架
除此之外 仲有好多甜點賣呢
有平有貴
平嘅都要一千蚊一個 貴嘅上萬都有
d咕咕鐘好得意
daddy批准我地都買左一個返香港
d聲主咕咕咕咕 好好聽
下面d牛牛 我地都有買
除左牛牛 仲有大量購入牛鈴比人做手信
好靚 雖然貴 但送比人都好值得丫
一大袋牛鈴同紀念品 快d問我地攞啦


text:
今朝練波同阿狼講左今年隊 hall team既問題. 佢係我好要好既朋友, 所以我都唔洗好詳細咁講, 佢都明我想講 d乜. 時間唔多, 可以傾既野唔多. 最後既結論係, 佢覺得我都係應該將自己既技術擺返係第一位啦. 我唔反對. 不過坦白講, 佢若果可以每星期過黎同我練下既話, 我會有多 d心機重整自己既技術既.
教左好幾年波, 慢慢將 Nomad哩隊波擺左係第一位. 每年輸波, 我都覺得自己係未做得夠好. 我唔認為隊波每一個人既體質係差. 頂多係心智唔夠成熟, 將 hall既事務同球隊事務搞得唔清唔楚. 應該總有方法可以幫到佢地練好 d, 可以同其他球隊爭下. 每年我亦都會 self-evaluate一下, 靜靜睇下其他球隊練 d咩, 出去跟人學下野, 睇下書. 每年都會有新既覺悟. 而事實上我認為我每年都做得比上一年好. 球隊既實力, 唔會因為有新人加入而良莠不齊, 仲可以慢慢提昇. 當然仲有唔少問題須要去解決. 不過對比起幾年前, 都算係做得不錯卦.
不過事實上, 我期望可以出現既目標, 始終都達成唔到. 贏 interhall只不過係一個 objective, 唔係我個 aim. 我個 aim係可以幫到一班喜歡打壘球既人建立到一隊波. 一隊屬於佢地自己既球隊, 咁佢地畢左業之後仲可以 regularly咁聚一聚, 亦都可以繼續維持打壘球哩個興趣. 贏 interhall哩個目標係等佢地有目標去練波, 同埋覺得可以因為打壘球而得到認同.
哩個目標講落好似好易, 其實係好難. 歸屬感唔係話我去做 d咩就可以凝聚得到. 縱使我可以幫佢地練得勁 d, 變得好鍾意打波, 佢地係唔投入隊波就係唔會投入落去. 或者我以為個個人都會好似 Sniper既人咁. Nomad 哩隊波表面上有十幾廿個人, 但我感覺上而家好似得返幾個. 我相信我係有一 d要求, 因為長遠 d睇, 要一隊波 keep到既話, 一定既要求係必須既. 所以, 而家我真係好灰心.
由 YK個屆開始, 我期望一隊波係可以有 d系統咁流傳落去. 因為一個教練係冇可能咩起成隊波. 球技, 紀律, 用具, 練習安排以致一般庶務, 唔會係一個教練去理哂. 亦都冇可能要兩個打左一年波既隊長去處理哂所有問題. 球技好既, 去幫球技差既. 年長既, 去管教年幼既. 有經驗既, 去教導冇經驗既. 一個教練都只能夠去指導球技同為各球員安排練習.
兩年前, 球隊唔成氣候, 但有數個有潛質既人, 所以我認為我須要去做多 d, 等球隊可以成形. 個陣亦都期望過多兩年, 人多左, 有潛質既變成有質素既, 咁我就可以變番一個普通既教練. 好似 Sniper咁由球員自己去執掌番隊波. 點知去到今時今日, 我期望既情況未能出現. 大家都係各家自掃門前雪. 真係會為隊波諗既, 真係寥寥可數. 平時冇黎答圾既 Bly, 竟然係比到最多 support我既個個.
我問 Bly, 若果我聽日就死左既話隊波會點. 佢話會一定散. 做大既唔會理, 做細既又未成氣候, 冇人識得點樣去教班細既去打波, 更加唔識教班細既去教 d freshmen. 雖然顯得我好似好重要咁, 但係我一 d都唔開心. Bly一直以黎都想可以以大仙身份去指教 d細, 期望球隊可以自給自足多 d, 每個人為自己諗多 d, 有自覺多 d. 但係大部份既人都係覺得佢戇鳩, 唔聽佢講野. 但係會好似佢咁諗既, 有幾多個??
我真係好倦. 若果隊波係有十個盧裕健加兩個張宗揚, 我都仲可以做多 d野. 但現實真係唔係咁. 我真係覺得而家得返我一個人撐起隊波, 我真係覺得好辛苦. 同埋我覺得兩年前既 Nomad已經冇左, 而家哩隊波好似係重新再黎過咁.
I am in extreme sadness while I realise the extinction of the original Nomad softball team.


text:
哒啦啦啦 哒啦 哒啦 哒啦 G A 哒啦 哒啦 啦啦啦啦 D Bm 啦啦 哒啦 哒啦 哒啦啦啦 G A D 天色是有点暗 气氛是有点蓝 G A 皎洁的月光显得特别亮 D Bm 对白是很简单 像是精致装扮 G A 显得通俗不堪 D 你不必太紧张 诚实会有点难 G A 也许完美对我反而是假象 D Bm 过去我不想谈 有缺憾也无妨 G A 我要你的自然 D 爱要坦荡荡 不要装模作样到天长 G A D Bm 要你很善良 就算对我说谎也温暖 G A Bm 请你坦荡荡 世上没有满分的浪漫 G A D Bm 人们口中说的誓言 真实的可怜 G A 你难道没有被爱背叛的绝望 A 你不必太紧张 诚实会有点难 G A 也许完美对我反而是假象 D Bm 过去我不想谈 有缺憾也无妨 G A 我要你的自然 D 哒啦啦啦 哒啦 哒啦 哒啦 G A 哒啦 哒啦 啦啦啦啦 D Bm 啦啦 哒啦 哒啦 哒啦啦啦 G A D~Bm 哒啦啦啦 哒啦 哒啦 哒啦 G A 哒啦 哒啦 啦啦啦啦 D Bm 啦啦 哒啦 哒啦 哒啦啦啦 G A D 爱要坦荡荡 不要装模作样到天长 G A D Bm 要你很善良 就算对我说谎也温暖 G A Bm 请你坦荡荡 世上没有满分的浪漫 G A D Bm 人们口中说的誓言 真实的可怜 G A 你难道没有被爱背叛的绝望 A 你不必太紧张 诚实会有点难 G A 也许完美对我反而是假象 D Bm 过去我不想谈 有缺憾也无妨 G A 我要你的自然 D 哒啦啦啦 哒啦 哒啦 哒啦 G A 哒啦 哒啦 啦啦啦啦 D Bm 啦啦 哒啦 哒啦 哒啦啦啦 G A D~Bm 哒啦啦啦 哒啦 哒啦 哒啦 G A 哒啦 哒啦 啦啦啦啦 D Bm 啦啦 哒啦 哒啦 哒啦啦啦 G A D 哒啦啦哒啦 哒啦啦哒啦啦 G A D Bm 哒啦啦哒啦 哒啦啦 G A D ~Bm 哒啦啦哒啦 哒啦啦哒啦啦 G A D Bm 哒啦啦哒啦 哒啦啦 G A D
Wednesday, 17 July 2013
爱要坦荡荡
Subscribe to: Post Comments (Atom)


text:
哈哈~ 好難得去完旅行可以咁快出 PO
又要執相又要清舊文…
要讚吓自己呢排真係快手 好叻女
今次呢個泰國團一行八人 4 對情侶
無論分房搭車都好易處理
呢團講左好耐 終於可以成行
Yeah... 曼谷我來也!
呢個套票係我地自己搵 Agent Book 嘅
四日三夜 坐國泰機 早去晚返
機票連酒店每位係 HK$3,570
雖然好早起身有 D 攰
但心情依然興奮
今次我地揀左間啱啱新建成嘅酒店
Movenpick Hotel Bangkok
喺機場搭的士過嚟好快 40-45分鐘就到
咪錶 ฿263 + 服務費 ฿50 + 高速公路費 ฿70
合共 ฿383 (HK$79)
喺 BTS Asok 站附近 由酒店行出去大約 10 分鐘
酒店有 Tuk Tuk 免費車住客出去 BTS 或者 Terminal 21
服務員都好笑容又好禮貌 好讚!
嚟到時 Check in 都好快
大堂都乾淨舒服
訂左比左錢就可以送去 Office 好方便
佢張 Sim 咩機都啱用
7 日任上網 再包 ฿100 通話
上網 OK 架唔慢
嗰 ฿100 通話留嚟緊急時用
不過去到都要去返佢地 dtac 個櫃檯 (฿299)
等職員幫忙開通返張咭 有點麻煩
所以要唔要預先買都無所謂 價錢其實差唔多
大堂都唔算好細
不過就唔知要唔要錢
右邊度門出面有個空間
可以比食煙嘅客人
有得坐又有瓦遮頭 落雨都唔怕


text:
我得寵:陳茵媺特訓呷醋貓
雖然陳茵媺在加拿大生活期間,曾經與貓有過不愉快的經歷,不過緣份這回事實在不是三言兩語可以解釋,想不到因為一次家訪,陳茵媺不但克服了怕貓的心理障礙,更與貓咪結下不解緣,更自創方法,避免牠們打架. 撰文:何慧斯
陳茵媺(Aimee)因為參加香港小姐,06年隻身從加拿大跑到香港,卸任港姐冠軍後,她決定留港發展,向來愛動物的Aimee說:「我本身喺加拿大有養狗,嗰隻狗我由細照顧到大,仲係好辛苦,好努力儲分嘅禮物,我返咗嚟香港,咪由爹哋媽咪照顧,返咗嚟香港成日要開工,加上又一個人住,根本冇時間養狗,本來有人同我講話養貓簡單好多,不過我喺加拿大試過俾貓追咗一條街,見到貓都有啲驚驚哋.」
愛貓April性格嬌嗲黐人,結果令陳茵媺一抱難忘.
April
品種:街貓
年齡:3歲半
性別:雌性
人揀貓貓揀人
後來因為一次的家訪,令Aimee對貓一見鍾情:「有一次喺朋友屋企同貓貓玩咗一陣之後,咪諗住試嚇養貓,不過我都諗咗年幾先去領養,我怕自己領養咗之後,冇時間照顧,冇理由畀番人,呢個係重大決定,照顧寵物係一生嘅事,所以諗得好清楚.」
回想當日與第一隻貓April見面的情形,Aimee至今仍覺得很回味,她笑說:「嗰次係佢揀我而唔係我揀佢,我同朋友一齊去,見到佢個樣好惡,又好瘦,好似隻異形,你知我驚貓,見到都有啲驚驚哋.點知我抱住佢嗰陣佢嗲到不得了,仲好舒服瞇埋對眼瞓覺,我聽講話有其他人試過抱都冇呢個感覺,所以我成日覺得唔單止人揀動物,其實動物都會揀人,因為佢鍾意你,成日黐住你,你先會揀佢.」
獨居的Aimee養貓後生活上有很大的變化,她說:「未養之前返屋企對住啲牆,靜到不得了,但係養咗貓之後,你會覺得屋企好似有人等你,返到屋企又唔會覺得淨係對住四面牆.好似夜晚睇劇本,貓貓都會坐喺度陪住我,養埋第二隻George之後,佢哋半夜三更仲會喺間屋走嚟走去,雖然係好嘈,但係嘈得嚟又會好開心,你會知道原來間屋有人喺度喎.直到養埋第三隻貓Alicia,Alicia有份拍無綫劇《天天天晴》,拍完之後愛上佢,跟住買埋返屋企,雖然係麻煩咗啲,但係去到邊都有energy.」
免打架分房瞓
笑指Aimee應該一早養貓作伴,她笑說:「唔遲喎,初初嚟嗰陣我連自己都照顧唔到,養寵物要啱timing同ready好先得,佢哋連生命都交曬畀你,要用好多時間照顧佢,尤其係George同Alicia加入時,三隻貓成日都打交,April恰Alicia好犀利,可能April同George係街貓,習慣咗爭嘢,平時佢哋好乖好斯文,初初食嘢又爭,爭到連眼都發紅光,我當時都有啲怯.」
Aimee續說:「Alicia仲成日驚到全身濕曬,好似流汗,日日都係咁,跟住我咪分開佢哋喺唔同房瞓,到下晝先放佢哋出嚟玩一陣,玩到咁上下又輪流各自玩,再分開房瞓,呢個步驟要重複做好多次,又要用好多時間同心機,連去街都唔敢玩咁耐,結果用咗好耐時間先可以令屋企環境平靜落嚟,家佢哋相處冇問題.」
貓咪愛玩火
Aimee分享與貓貓相處的搞笑事時說:「佢哋最鍾意偷嘢食,Alicia連香檳都會偷嚟飲,但係佢好易屙,睇醫生都睇咗好多次,反而另外兩隻好strong,醫生話啲名種貓好容易唔舒服,所以要好小心.」
Aimee又說:「George最鍾意玩火,以前我好鍾意點蠟燭,George一見到就會用手撲熄,初初我以為佢知痛玩一,兩次就收手,點知佢繼續玩;April仲試過燒傷pat pat,所以我家都唔敢點蠟燭.」


text:
2012年8月5日
灰熊山谷 X Megabox - 商場內的冒險之旅
香港迪士尼樂園 同購物商場 Megabox 合作,舉辦大規模嘅新園區宣傳活動;商場內更加有不同嘅 灰熊山谷 場景佈置,俾大家體驗關於呢個新園區嘅冒險之旅.不過,相信大家同我一樣,更在意嘅,係宣傳活動中將會送出 灰熊山谷冒險之旅 棋盤遊戲.其實我自己都幾鍾意玩棋,周不時仲會逼爸爸媽媽同我一齊玩棋,今次 香港迪士尼樂園 首次推出棋盤遊戲,雖然係旅行裝,但又點可以錯過呢?
返到屋企,即時拆出黎睇下先!無論係包裝盒,棋盤,定係說明書都設計得好靚架!
盒內仲有一個袋仔用黎裝起所有配件,袋上更加印有 灰熊山谷 吉祥物,Lucky.
不過講起袋,我就覺得之前買返黎,用黎裝金塊朱古力嘅 灰熊山谷 布袋靚啲.
到配件啦,先有一個用黎噴人嘅 噴泉山谷 噴水樽,亦有一座用黎裝起所有金塊嘅小型 灰熊山.
之後就有三粒骰仔,仲有六架礦車做棋子,不過要用膠水先整得實,遲啲先再整啦.
最後就有四款不同嘅遊戲卡,包括 金石欠單,搗蛋卡,灰熊爸爸方向卡 同埋 小熊炸藥卡.
想擁有呢副棋呢,只要響即日至9月16日,響商場內作任何消費,之後去玩虛擬遊戲就得架啦!不過大前提係,要夠快!因為每日限量派100副,派哂就冇,只可以玩遊戲.我星期五嘅時候下午12:45去到,已經得返20副,平日都散貨散得咁快,真係慢少少都唔得!要消費先有,咁我又消咗啲咩費呢?就係想買咗好耐嘅 小飛象 電影影碟啊!響間商店到仲見到有 魔法師米奇 嘅 Fantasia,所以就買埋,不過就搵唔到 小飛俠...
一開始提及到商場佈置咗好多 灰熊山谷 嘅場景裝飾,順便俾大家睇下啦!響平台到設置咗一個小鎮場景響到,除咗售票處,仲有 米奇米妮,噴泉山谷,量金器等嘅佈置.
響 灰熊山 佈景版嘅下面,仲有一支灰熊爸爸好鍾意玩嘅轉向操控桿;我貪得意試過整下佢,係實嘅,如果整到真係可以轉向咁嘅話就好玩啦!XD
同一層仲有一架 一比一 灰熊山極速礦車 嘅模型響到,見到嘅時候即時有一種熟悉嘅感覺.
上多幾職就係玩虛擬遊戲嘅地方,呢個遊戲係模擬礦車行駛嘅過程嘅,都幾像真架!而遊戲區嗰到就有一個好巨型嘅 灰熊山谷 標誌.
另一邊亦有灰熊爸爸轉軌嘅場景,又有礦車,不過就唔係一比一.
上多一層就有西部囚室嘅場景,好多小朋友走入去玩,哈哈!
響商場內仲有派發 灰熊山谷冒險手冊 同埋 灰熊山谷宣傳單張,可以響平台嗰到搵到.
睇完嗰本說明書,副棋睇起上黎都幾好玩,等我搵一日又逼爸爸媽媽同我玩先!A_A
訂閱: 張貼留言 (Atom)


text:
昨天忙咗一日, 今日諗著輕輕鬆鬆, 明天家人嚟, 今日有好多時間預備明天的晚飯.
但有的事係人算不如天算, 點知會發生的咁嘅事.
早上帶Loki去狗公園, 今日無咩人, 只有一隻咖啡色Poodle, 佢狗仔嚟架, 一開始就吠Loki, Loki就梗吠佢啦. Loki一吠佢, 佢就即刻走. 咁我坐低, 型爸就帶Loki去行一圈, 隻Poodle好可愛, 行埋嚟嗲我, 叫我摸佢. 我一摸佢個頭, 佢就成隻挨落我道, 佢真係好乖呀!
呢個時候型爸帶Loki返嚟, Loki見我摸著Poodle, 兩隻狗都無吠喎, 咁型爸咪放Loki行埋的囉. 點知Loki突然衝埋嚟想咬Poodle, 我即時用手一擋, Poodle走開, 但我隻手就即時流血, 仲好痛添.
好多鋪頭都無開, 只有呢間串串貢開
咁串, 就呢間啦.
自家製真味肉燥麵....點知好難食架.
型爸叫咗碟雞扒炒公仔麵, 一睇就知唔係炒啦, 的野真係唔得喎.
仲貼著張紙, 新春每碗麵加HK$5
型爸食唔飽都唔再叫啦.
轉去橫街, 見到有間餃子大王, 之前嚟呢道食試過的汁有小強, 唔敢入去食.
外賣鍋貼啦...
但要鍋貼, 唔係鍋貼, 只係煎餃. 新正頭個個都放假, 但佢地無我放, 見佢地的面口都唔係好好睇, 算啦.
隻手越嚟越痛, 仲腫起上嚟, 要快的去睇醫生啦.


text:
話說早兩日,姨甥女送咗DX記嘅貴價腊鴨肶同鮮膶腸比我,今晚諗住煮飯食,不過噚晚有兩條鱸釣吓,而今日嘅天氣都唔錯,一於乘勝追擊,去釣咗魚先.
擸埋架生落街市執廿零隻蝦,喺街市門口撞見個舊同事民少,傾左幾句就拜拜直跴主場.
落到去見流水未起,咁就喺橋外搏陣先!可能附近有挖泥工程,又嘈喧巴閉,所以呢排喺橋外位未中過魚,我一見起流就即刻搬野入躉位,擺好個陣就等運到;過咗差唔多個幾鐘,沉底同半水兩枝竿郁都未郁過,想話拉番釣鱸果隻蝦上黎,睇洗唔洗換過隻生D嘅落去,點知一攞起枝竿就有魚食餌,督督!!扯咗兩吓,黎料喇~呢個時候,連呼吸都唔敢大力,驚嚇走條魚吖嘛,我集中精神,靜觀其變!條魚又扯咗兩吓,第三吓大力搶餌喇,我一抽竿就快攪咗六七吓,感覺呢條魚都唔細,立刻駛出(凌波微步),向後行兩三步,枝竿頂到行,將條魚由樁柱間拖出黎,條魚出咗黎喇,佢一見光就發力開尾,你知鱸魚嘅爆發力有幾大架喇,呢個動作隨時炸你竿呀!所以我就鬆一鬆手指,比番幾呎佢走吓,如是者上落兩三次,過程都總算順暢,最後上到水面就乖乖咁入我個撈箕度上水喇,條魚睇落起碼三斤喎!扣好魚就換過花咗嘅魚線,挷好勾就落餌繼續.
又過咗一陣,腦海特然程現D香噴噴嘅腊味喎!個肚即刻〝咕咕〞聲,唔係喇,橫掂釣到魚,不如早D走,番屋企煮個腊味飯食吓囉!咁就嗱嗱聲執埋D架生同魚穫,番屋企吔飯喇~
咁早番到屋企,大人仲未瞓,同我影張相先.
依家D鱸魚係好野黎架(我話)!
過磅係三斤十.


text:
上星期五lunch過後,例牌出席八婆同事聯合舉辦嘅「齊齊飲中產咖啡暨講是非大會」…
公司七月起來左好多暑期工,屈指一算,D 暑期工都返左三個星期.呢三個星期不時聽到D 中高層講暑期工壞話,從佢地嘅口吻同表情,可以feel 到講暑期工壞話係有莫明嘅快感.我真的不知道講暑期工壞話有咩著數,可能係傳統,就好似強姦犯坐監例牌要畀其他犯搞一樣.
所謂嘅壞話,都係無無謂謂嘅…
中高層又好似佛地魔咁,真係唔明哈利波特得罪了你甚麼,總之,每15分鐘都要搞一搞D暑期工靚仔靚妹.
→ 個個都MK 仔咁,件恤衫又唔燙下佢;邊有人著西褲著小白襪,佢呀媽有冇教佢架?
→ D女仔D裙短到離哂譜,條眼線畫到雙頭marker咁粗,做暑期工都用coach手袋…
→ 「竟然」夠膽公司時間whatsapp 同飲starbucks 呀
→ email D grammar 錯哂,仲話讀XX大學
→ copy 份野,唔識撳sort先copy ,又唔問…(佢唔知有呢個掣你唔教佢,點問呢?)
畀你喺度做暑期工,係皇恩浩蕩,你夠膽死resign!
我做呢間大公司,請左好多平靚正暑期工.靚仔靚妹為左砌好份CV,就算公司出手再低,都會lur飯應來做,想喺CV寫做過大公司.由於應徵暑期工嘅人好多好多,一個data entry 嘅暑期工位,都會搵到個讀「常春藤大學」嘅人來做.
「齊齊飲中產咖啡暨講是非大會」席間,中層同事K講:「離哂譜,做左3個星期,我個暑期工『竟然』resign 呀!」
我心諗,好出奇呀!係唔係要感恩你畀份暑期工佢做呀?做暑期工又唔係坐監,份工唔合理,唔一定要刑滿先出冊架喎.唔係暑期工唔捱得,而係個暑期工有得選擇「唔捱」,亦冇需要為左你個句「D後生都唔捱得架」而捱.
老屎忽們,請檢討下你地點對暑期工…
1. 唔好將手頭上嘅垃圾畀個暑期工做,再話自己畀機會佢學野…
佔了便宜又賣乖,老屎忽趁有暑期工,畀哂D屎個暑期工做,明明著數左,仲要話畀機會個暑期工學野,真係好仆街.
2. 「唔好畀佢停」
「得閒喺度whatsapp,我唔會畀佢有一分鐘空閒架,佢咁會哂左個暑期,學唔到野」.你返朝9晚6都唔係non-stop 一秒都唔停啦,冇野做,唔好製造D野畀佢做,畀佢抖下都得架下嘛.
3. 食左100啖屎,都畀返啖砂糖佢嗒下
我明暑期工咁短時間,一定係打雜.但佢唔係full paid,佢係好應該「學到D野」去彌補返佢咁低人工架.做左100樣垃圾嘅同時,畀佢發表下idea,畀個機會佢喺份工拎D成功感都好呀.
4. 唔好呼呼喝喝,可以嗎?
野要做足,又唔尊重暑期工.暑期工來幫手,點解唔畀返份尊重幫你手嘅人?點解要視暑期工低人一等?叫暑期工做野,態度好D 啦,下下都呼呼喝喝.
5. 笑甚麼,畜生,你都曾經係暑期工…
由第一日返工開始,就由外到內,由返工到放工不停彈佢有咩唔好.人地似MK 仔咁又點喎?人地化妝化到京劇咁,影響到你咩?人地whatsapp 同飲starbucks,你咪又係,笑甚麼呢?
大家唔好對大公司有太大嘅期望…
對於你來做暑期工,我係表示遺憾.大家唔好對大公司有太多幻想,諗住暑期工可以學到好多野,識到大公司高層,將來會帶挈你.唔會架,你只會深明點畀人搾乾搾淨.
我呀媽D師奶朋友對我好有興趣,應該係對我可唔可以介紹佢個仔女入來做好有興趣.我覺得呢,有意義嘅暑期工體驗係一個package,個package 係包括「搵工同打工」,搵畀你,你點會有一個完整嘅暑期工體驗呢?
早幾日知道有個親戚細路搵到份喺「貢丸」樂園嘅暑期工,佢話見到人玩,自己冇得玩,又曬到仆街.但如果我係細路,我會做「貢丸」暑期工都唔做我公司暑期工,我鐘意同陽光玩遊戲,多過喺公司好似死屍咁,喺凍過殮房嘅office度日.
你對個暑期工唔好,佢最後resign,邊個最開心?
我真係好想同我同事講,「你真係抵L 死」,好地地有個暑期工幫你,做哂平時你唔想做嘅垃圾,仲要對人唔好,搞到佢resign,你要做返哂D 垃圾,聽你不停呻「而家D 後生真係唔捱得」,除左「抵L 死」我真係冇補充.
原文連結


text:
KisaBBB最初以拍打機片為主,問佢覺得自己靚唔靚,佢就話:「如果靚就唔拍打機片淨係影住個 mon,其實我係想學嘢,想學點剪片至拍片.」
爆 Like王
拍片狂笑露大牙肉 KisaBBB:好多人知我白痴嘛!
網絡女神同一般女神係有分別,網絡女神除咗要靚靚哋之外,性格夠爽夠真至係煞食.
KisaBBB乎合晒以上條件,拍片主要 3種類,打機,飲食同日常,最多人 like佢講笑話時露牙肉狂笑十足楊千嬅,拍片短短 1年已有 4萬幾人訂閱,靚女真係着數啲!但你未必估到癲癲喪喪嘅 KisaBBB原來讀緊中大新聞系,曾經諗過做主播,但係連老師都笑佢冇公信力,放棄罷
F:《 FACE》 K: KisaBBB
F:你覺得女仔拍邊啲片最受歡迎?
K:女仔拍啲露多啲,少布啲一定多人睇,樣唔得你都會講下吖!我唔露因為唔夠膽,我自己有條片去沙灘,去沙灘梗係着泳衣,嗰條片特別多人講,個個都係講身材,其實我只係想 share個背景啫!
男仔拍片會蝕底啲,第一係難儲固定嘅 fans,講真除非好靚仔外形好吸引,否則啲人覺得普通嘢啫!我就鍾意一班男仔拍啲好有創意,估你唔到真係拍出嚟嗰啲,要花心機去製作一條片嗰種.
F:網友好關心你同男友分手,你有乜擇偶條件?
K:同佢性格不合,覺得要斬一斬,啲網友問邊度有表格攞嘛,我冇 form㗎!我鍾意啲成熟啲, lead得住我,起碼跟住佢多啲嘢學,一齊進步,唔需要高大靚仔,我從來唔睇外形,順眼得喇!
F:好多網友討論你嘅身材,你會唔會詢眾要求性感啲?
K:善意嘅留言梗係開心,「嘩好瘦呀!」雖然唔係,都有啲攻擊性嘅(留言),「嘩好肥呀!減下肥好矮呀!腳粗呀!腳短呀!」嗰啲呢!睇完有啲嬲嘅!睇下有冇得減囉!減到咪減,減唔到咪算囉!我唔會性感,我份人好奇怪,着衫係有少少保守,喺街人哋望住我好尷尬,特別我會 scan到嗰個人望我邊度嘛!我好憎同埋好唔鍾意,所以不嬲着衫好保守,拍片更加唔會暴露,有時唔覺意露咗丁丁咁多,跟住啲人狂留言,總之我會 keep住𠵱家咁.
F:你讀新聞系係咪想將來做主播?
K:最初梗係想做女主播真㗎!但參觀過有線同其他電視台,發覺主播比想像中正經好嚴肅同埋工作性質嚟嚟去去都係咁,都係坐喺度報新聞之嘛!頂多出去訪問下,好悶!好唔啱我性格,加上𠵱家好多人知 Kisa白痴㗎嘛!佢做女主播喎!你會覺得冇公信力,我啲老師都話:「你唔好呀!」我鍾意啲創作多啲,活潑啲嘅工作,唔使坐喺度咁悶吖!
攝影:鄭明川


text:
2016年9月28日星期三
vienna contemporary
唔係話我好有藝術細胞.
有好多睇見都好笑.乜都可以係藝術.
百家布
Halloween咩!
外賣...
香港好多書店都識整啦.呢個只係掛咗上牆啫嘛.
樹枝
被褥?
好多學生哥都係藝術家啦.
BB蛤乸衣
下面呢個就咁睇唔太特別.
近睇原來係木碎嚟.
大家見唔見中間企咗個人?
我覺得全場最正係呢個韓國作品.
喺本書度鑽咗好多大大細細嘅窿,幾似月球表面.其中一個同一系列作品仲加咗啲人仔.
咁睇唔知乜.
應該係個人像啦.
25 則留言:
最鐘意個張人民幣 ^^回覆刪除
人民幣應該加江青頭, 等佢地奸夫淫婦.回覆刪除
掛上牆都見過喎.
反而鐘意樹枝加埋陰影整個肋骨
米奇手勢係迪迪尼扮卡通人既心聲
韓國作品果d人仔超貴架.回覆
江青未必個個西人都識.刪除
樹枝肋骨恐怖喎.
好 inspire 喎!回覆刪除
叫個清潔工喺中文報紙上拉一瞥屎,起個名 :OhShit
又一傑作.
比較喜歡米奇個張口回覆刪除回覆
打多左個「口」字!刪除
有好多都唔識欣賞.回覆刪除回覆
有啲idea幾好笑㗎.刪除
- 回覆
我只係想去睇吓啲搞笑design,開心吓.刪除
我冇呢啲藝術細胞!回覆刪除回覆
我都冇架. 只係想去睇吓啲搞笑design咋.刪除
呢個都唔算太差,我記得你以前post過一啲,藝術感仲重回覆刪除回覆
藝術感太重嗰啲睇完都唔知自己睇咗乜.刪除
你度啲中餐館嘅外賣盒都係好似第13張咁?回覆刪除
click米奇嗰兩張,如果好快手唔停咁按鍵盤上嘅左箭咀同右箭咀,即係重複不斷咁睇第20同21張,米奇會好似卡通片咁郁,但如果兩張都係同一個精確位置影,會更好 :p回覆
唔係㗎呢個應該係美國藝術家㗎.我呢度炒麵外賣盒差唔多,只係冇個手挽.刪除
kakakak,我真係好似你咁講重複重複咁睇.
個鼓跌出來一地都係果啲係乜?回覆刪除
外賣果盒條係真定假?如果係真麵係咪要日日換先得?
隱形人都正,真人企係度呀?回覆
汽水蓋嚟.刪除
假架!!
我影人哋幅相咋. 佢拍攝嗰陣我估係有個真人企係度囉.
爆到瀉既炒麵,係咪呢種亞洲外賣一定唔好食但大件?回覆刪除回覆
真係唔知個藝術家想表達啲乜.刪除
個樹枝加埋倒影好似胸骨回覆刪除


text:
今個月第一次休連續兩日假期,撞o岩母親節同佛誕.原本計劃到香港度假散心,第一日天氣好差又落雨根本唔適合外遊,第二日天氣出奇地好,但係有狗友阿BOY到我家暫住 (佢主人Calvin去泰國一個星期),只好留o係澳門歡迎佢.Calvin打電話黎話臨出機場前約十一點零帶阿BOY過黎.
今日我放假陪太太去飲早茶,之後去百佳入完貨就趕返屋企等阿BOY.為左阿BOY住得舒服,我o係騎樓圍左鐵絲網,俾佢自由活動.到喇!阿BOYo係個流動房屋度走出黎,可以用兩個感覺去形容:一,佢唔似阿BOY (因為佢頸部以下尾部以上都冇毛);二,佢好似隻營養不良o既非洲野狗,唔係…係似Q版小鹿斑比,總知個樣係好醜同好得意啦.
佢一黎到屋企就o係廚房門口大便 (Calvin同太太都搞到手忙腳亂),真係多得佢唔少喇.Calvin話阿BOY抓傷左條頸,所以冇同佢沖涼好耐喇.我見阿BOY傷口好番就同佢沖涼,佢出奇地乖,沖完涼之後成個生猛晒.
傍晚我同太太準備帶阿BOY去大草原散步同影相,呢個時候阿BOY就o係按摩椅隔離小便,太太例牌要打佢,阿BOY驚到走出騎樓唔肯返黎仲成身都震晒.
到大草原我地影左好多相,太太仲影左幾張代表作“日落”,好靚呀…


text:
劉亞仁今年演出兩套電影,票房大賣躍升一線,回歸電視界演出《六龍飛天》,人氣繼續旺盛,入伍前最後一擊梗係搏到盡.
電視精
次世代一哥 劉亞仁古裝劇賀台慶
最近大台嘅台慶劇有啲口碑,話晒係年度重頭劇,即使靠外援都要做得好好睇睇!韓國方面一樣有台慶劇睇, SBS電視台廿五周年台慶五十集長劇大製作,係由劉亞仁主演嘅《六龍飛天》.開播第一集已經高開 12.3%,比早前大熱嘅《龍八夷》首播成績更加好,男主角劉亞仁愈做愈紅,仲跑贏金秀賢及周元,成為新一代師奶殺手!
鐵血君主愛上民女
以歷史人物做主角嘅韓劇,一年總有幾套.之前有車勝元嘅《華政》,口碑同收視都唔錯,今次《六龍飛天》一樣係講朝鮮皇帝.《六龍飛天》以朝鮮建國初期為背景,男主角劉亞仁飾演朝鮮王朝第一任國王——「鐵血君主」李芳遠,六龍係指以佢為首嘅六位對初期朝鮮建國有貢獻嘅大人物.先講少少歷史背景,李芳遠本來並唔係咁有霸氣,身為高麗諸侯嘅第五個仔,甚至無繼承家業嘅壓力.後來遇上啟蒙導師鄭道傳,漸漸激發起慾望及野心,最後成為朝鮮太宗.齋講如何建國嘅歷史未免太悶,當然唔少得感情線,女主角係申世京飾演嘅民女,自細勇敢堅強,絕對唔容許欺凌弱小,正義感滿瀉.善良窮家女遇上皇室貴族,自然互相吸引走埋一齊,不過正室又點會罷休,當然唔少得爾虞我詐嘅後宮橋段.其實韓國歷史唔似中國咁複雜,來來去去都係嗰幾個歷史偉人,李芳遠喺好多電視劇都出現過,不過起用劉亞仁呢個廿幾歲嘅演員去演繹,主要講年輕時代就比較少見,而且劇中加入故事性情節,唔似一般史劇咁沉悶.結果首播高開 12.3%,播到第八集都仲維持到雙位數,不過五十集長劇係持久戰,後勁先係最重要!
入伍前最後一擊
《六龍飛天》備受注目,最大原因係男主角劉亞仁,呢兩年人氣急升,最近有調查公開名單,新一代韓劇男演員邊個會跑出,十年內主導電視劇界,劉亞仁打低金秀賢,周元,李鍾碩等勁敵,成為冠軍!事實上劉亞仁有別於其他小生,上年嘅《密會》同金喜愛搞不倫戀,今年嘅《燥底師兄生擒富二代》做敗家仔,到今次《六龍飛天》,幾部作品中展現完全唔同嘅演技,早被認定為最具實力嘅年輕男星,雖然下年就要入伍,不過好多業內人士都睇好佢,當兵唔會影響未來發展.女主角申世京同劉亞仁係第二次合作,之前佢哋喺《時尚王》合作,收視一般,之後申世京嘅幾套劇,收視插水,被封為「收視毒藥」,不過經過《六龍飛天》,應該可以除去惡名喇!
撰文:關錦雯


text: 咩叫「同人唔同命」?呢邊黃子恆喺度為「偷食事件」煩緊,另一邊曾經畀人話好似樣嘅袁偉豪就唔同喇!近年被大台捧上位又有港姐女友岑杏賢,仲有傳佢哋談婚論嫁o添!噚日下晝4點左右同袁偉豪同黃智雯就去咗灣仔星街拍劇外景.嗰場戲係講佢哋兩個坐喺路邊食缽仔糕,邊食邊傾咁樣,其實都幾輕鬆,不過唯一嘅問題就係天口興囉!佢哋每拍完一個鏡頭,都會要助手埋去幫佢哋印一印汗同補補妝,而黃智雯又因為係拍食嘢戲,見佢每拍完一cut都會攞塊鏡嚟照一照,好緊張自己嘅儀容.到班crew轉位時,黃智雯同袁偉豪就排戲同放break,仲見到黃智雯急急攞部手提風扇出嚟吹吓散吓熱,仲咗支冰凍嘅水出嚟飲,仲嚟手畀咗支水袁偉豪飲,袁偉豪咁夠膽一支水兩份飲?佢當然唔係「吹喇叭」咁飲,而係搵手指隔住離口咁飲,冇解避嫌吖嘛!嗱嗱嗱!袁偉豪唔止細心呀仲好gentlemen!同學們又到學嘢嘅時間!事關喺黃智雯飲水嘅時候,袁偉豪仲非常之咁gentlemen,怕黃智雯失儀態即刻企起身好man咁大字形擋喺黃智雯前面,免得對方嘅「飲樣」曝光,呢啲咪加分位囉!唔驚黃智雯個拍拖3年嘅珠寶集團高層男友詹文天(Anthony)同自己女友嬲豬,膽大心細又夠gentlemen,呢種男人邊度搵呢!


text:
Saturday, March 28, 2015
Rugby 7
第一次睇rugby 7其實都幾好睇,7分鐘內組織進攻,傳波再組織進攻,個個進撃的巨人咁款埋身肉搏,防守嗰個唔係欖頭就欖腳,進攻嗰個又反身又打關抖務求脫身或將個波交比隊友.如果用籃球或足球角度嗰種身體碰撞已經全部foul out唔洗玩,分分鐘終身停賽.真係痴晒條電線.
我最諗唔明係咁打發無人爆缸,咬柴,內傷,腦震盪之類, 爭完波即刻起身再跑當無件事.籃球足球嗰D成Q日話骨折,十字韌帶撕裂,乜乜乜筋斷咗.學下人啦個個戰狼300咁開完tor乜事都無,正明籃球足球嗰D個個唔係專業演員係乜.但係真係堅,嗰種目標堅定絕處逢生既精神我今次真係體會到,津巴布韋球員足足矮過俄羅斯西班牙D球員成節,腳又短過人但又篇篇跑得快過你,最後贏咗西班牙再贏埋俄羅斯入final, 真係吹脹.其實呢4個月不斷反思,最最最失敗係沒有目標堅定絕處逢生既精神,目光要放大D,仲要身體力行開心面對每天既挑戰!今年冠軍雖然係斐濟,但津巴布韋都唔差呀,起碼有多一個人認識你,加油!
我最諗唔明係咁打發無人爆缸,咬柴,內傷,腦震盪之類, 爭完波即刻起身再跑當無件事.籃球足球嗰D成Q日話骨折,十字韌帶撕裂,乜乜乜筋斷咗.學下人啦個個戰狼300咁開完tor乜事都無,正明籃球足球嗰D個個唔係專業演員係乜.但係真係堅,嗰種目標堅定絕處逢生既精神我今次真係體會到,津巴布韋球員足足矮過俄羅斯西班牙D球員成節,腳又短過人但又篇篇跑得快過你,最後贏咗西班牙再贏埋俄羅斯入final, 真係吹脹.其實呢4個月不斷反思,最最最失敗係沒有目標堅定絕處逢生既精神,目光要放大D,仲要身體力行開心面對每天既挑戰!今年冠軍雖然係斐濟,但津巴布韋都唔差呀,起碼有多一個人認識你,加油!
Posted by S.M. Wong at 5:20 PM No comments:
Thursday, March 19, 2015
最佳男主角
你估仲係18 22咩, 中五嗰陣唱k唱天光等放榜,或者大學嗰時打牌打天光再飲埋個茶都仲得.依家叫我12點後訓都理韮菜佢,轉個頭就訓咗.今晚要做通宵由9點到第二朝6點無他既都係揾食姐!無見卄幾年既小學同學第一次見返竟然係知我無野do介紹份拍戲做場務既工比我,真係唔話得.
一場飛車戲請4,50個場務幫手清場,當中有一半係大學生,其餘就是一些40多歲的中佬.有的開車,有的拍戲老散,當然很少我呢D正值壯年但又失業咁9唔搭8.但真係有無九兩菜啊 ,現今社會係唔係真係咁鬼難撈,嗰晚係weekday,唔係真係無野do都得鬼閒同佢din,但係又真係好多人為兩餐唔訓都要做,究竟做人做到咁為乜呢?究竟仲有幾多人有諗過自己係唔係中意咁做?究竟又有幾多人想走又走唔出呢個殘酷既困局呢?我自己都好心寒自己既將來...
一場飛車戲請4,50個場務幫手清場,當中有一半係大學生,其餘就是一些40多歲的中佬.有的開車,有的拍戲老散,當然很少我呢D正值壯年但又失業咁9唔搭8.但真係有無九兩菜啊 ,現今社會係唔係真係咁鬼難撈,嗰晚係weekday,唔係真係無野do都得鬼閒同佢din,但係又真係好多人為兩餐唔訓都要做,究竟做人做到咁為乜呢?究竟仲有幾多人有諗過自己係唔係中意咁做?究竟又有幾多人想走又走唔出呢個殘酷既困局呢?我自己都好心寒自己既將來...
Posted by S.M. Wong at 4:52 PM 1 comment:
Wednesday, March 11, 2015
地鐵閂門記
曾幾何時搭地鐵邊到會有乜Q安全大使係咁叫你企埋d,就算係繁忙時間幾逼都好,大家都會諗辦法擠D位出來. 唔知係唔係大家生活好左食到唔想郁,又或者睇得太多黃秋生配音嗰個廣告大家都 "企定定係到乜都唔想做" , 次次閂門都大能把爭拗. 原本諗住hea做既安全大使而家真係越來越難做.
今日我搭地鐵都唔係繁忙時間已經好多人,安全大使係咁講企埋d不特止,仲要語重心長好似阿媽教仔咁話好快就到嫁啦, 當個門就閂既時候佢用一個低沉又帶磁性既聲線話 "捱埋佢" .當是我聽到真係想喊出來,大佬呀坐個地鐵姐好似等行刑咁,我知搵食艱難,但冇諗過搭地鐵都咁慘囉.
Posted by S.M. Wong at 4:42 PM 1 comment:
Subscribe to: Posts (Atom)


text:
如果想係bar度坐下飲下酒,又想靜d同朋友吹下水,又可以食好(東)西既話,小編就有個好介紹!
今次要介紹既係充滿七十年代感覺既 “pizza bar" (灣仔駱克道53-55號恆澤商業大廈)係灣仔站C 出口, 行經好多好嘈既bar,步行約4分鐘向住金鐘既方向一直行就會到~
唔好講咁多,拿拿聲入去坐低嗌野食嚕~ (行到落去留意下有一個好懷舊復古既舊唱機)
打開menu,除左好多野食之外,就係好多野食……
小編就推薦大家,嚟到pizza bar,就一定要試下pizza,小編就嗌左海皇星百勝批,個批底加咗啤酒嚟整, 呢種香味係出面食唔到.佢d Pizza比較薄,相比pizza hut既pizza佢足料好多,真係有隻蝦係上面,而唔係得蟹柳個d頹料.而且佢既pizza 有分3個size: Mini, Regular, Family.由小編經驗所得,如果兩條友Mini就夠,帶4個朋友就可以嗌regular (不過都視乎各人胃口而定)
呢個係蜆肉意粉,真係大大碟~
小編估計佢應該用橄欖油炒,所以好香,蜆肉都好足好入味!另外,海鮮意粉辣辣地都唔錯的!
呢個係芝士椰菜焗帶子,食太多肉都係嗌番個菜.D薯容焗得岩岩好,帶子大大粒,連埋d芝士食真係好正!
好喇,泥到酒吧點可以唔飲酒?呢度有齊好多Cocktail 同啤酒(Hoegaarden,Stella Artois,Guinness呀乜乜乜個d),仲有普通檸檬茶都有的.
不過,小編就覺得Pina Colada最好飲最易入口,溝得好夾 (椰子味既酒)(因為係女人所以飲女人酒囉)
呢個係baked Alaska 火焰雪山,食落好似棉花糖咁,又有d酒圍係碟邊,面皮脆脆地,幾特別!(呢個大概200蚊左右,如果有朋友生日都可以一試~)
Pizza bar真係一個同朋友吹水,啤啤佢,食好西既好地方!有足夠既卡位同埋大枱,可以留位,價錢每樣大概80-100蚊,同幾個朋友一齊share完全冇問題.
P.S 雖然好多好野食,不過有個菲律賓炸乜乜係大伏泥!
食完有coupon送的話,可以用泥下次食小食.


text:
一早見新聞到話大概下午兩點改 3 號風球,所以我就拿拿林準備,十點半細魔趁未返工送我出機場.
點知去到機場問,佢話我無 standby 紙. 我死守圍欄口. 有位強國阿姨同我講原來人家擒日响機場排隊攞紙. 填完排次序.
我就响候機室比人帶返出嚟之後就無人講我知可以或要去排隊填張 standby 紙. 嚟到先知要填. 如果真係要咁先有位我唔介意配合. 因為我第二朝一早 book 好晒搬屋公司嚟搬屋. 我都急到死. 點會唔排.
嚟到就話係我無紙,咁我話你要紙,你依家比張紙我填吖. 又唔比. 後來佢終於比我入去填咗張紙,又叫我出去等. 一出去,強國阿姨話啱啱有個女仔搵上海啲乘客喎. 於是我又即刻去搵返嗰個女仔. 佢帶我去咗櫃枱辦手續.
點知整咗好耐都話電腦入唔到我資料. 我話,你去第二部機試吓啦. 因為我怕佢試得幾試個位冇埋. 佢走去第二部機試又唔得. 跟住返去自己部機,突然再睇話我張紙係要十二點半先返嚟 check in 㗎喎.
我真係著火. 我話有冇搞錯,擒日我一早就 check 埋 in 响候機室,最後你 cancel 咗我問極你啲職員都無話我知要做咩.
我已經急到死依家話我唔跟次序,仲講到好似我博懵咁. 真係火都起埋. 見個地勤做唔到. 剛好有位較高級嘅哥仔經過,我捉住佢講擒日同剛才嘅情況, 我話依家係你哋無比清晰指示個乘客要做咩. 唔係我無去做. 唔好將啲責任推去我身上. 於是佢就走埋去個機到 unlock 返我啲資料等個地勤再入過.
講真,你估香港第一次打風飛唔到呀?! 候機室個 service center 啲地勤點會唔知要個客做咩?! 淨係識叫我打 hotline.
真係唔發爛渣都攞唔返個機位. 機上因同一對母女媽媽調位才遇上櫃枱前做後補機位的男乘客. 他是 vip,所以好容易就取得機位. 終於可以返到上海. 但人到竟然行李無到. 真係禍不單行. 又要去櫃枱攪一輪手續才回家.
回家又到展開搬屋新一頁.


text:
尋日先寫完慧妍Ball,今日就輪到港姐面試日,
真是夾都無咁啱啊,呵呵~
今年是香港小姐競選40週年紀念,無線表明會大搞(喎),
所以搵來一向諗頭多多的余詠珊揸旗,
而競選形式會像真人騷,先會選40人入圍,
然後每個禮拜踢走一個直至得返12個上決賽舞台!
另外,在外景拍攝方面更會遠赴倫敦取景,
希望藉此吸引更多靚女報名參加,但實則算盤是否如此打得響呢?
據現場採訪的記者所觀察,今年質素都是麻麻,
高度還要是偏矮添!噢賣吉~
情況真是咁壞?一齊睇睇啦!
長腿羨妮 - 樣貌真係幾標緻喎,在無乜包裝下都相當sharp!不過套衫做咩事先,著得端莊些得唔得呀,而家似去完男朋友屋企過夜無衫換,然後求其著咗條仔件褸囉.如果因為咁唔入圍,真是咪鬼喊添呀
長頸Gloria - 蘋果話她似Fiona喎,其實得頸長似啫 (希望談吐唔好似阿Fi咁作狀啦).清純少女look是宅男頭號恩物,但是否無記所愛呢?
拉長馬賽 - 相貌雖然普通,但勝在端莊大方,無話閃閃縮縮,有得package下應該.. 但會唔會係得5呎2吋既呢
馨C乳 - 強國味濃,樣又似整過N次咁,無記未必buy!不過舊年都好多鄉音佳麗入Top15喎,機會仍在啊
人微妍希 - 樣就唔係幾似陳妍希啦,不過份青澀味就幾似.呢個都有望入第二round.. 我估
蝦餃老母 - 側面睇真係有七分似Kelly,不過係爭好遠版.單睇呢幅相,佢條命應該無Kelly咁好啦,入第二round都有些難度
大面法拉 - 嘩,塊面大到成個江蘇餅咁,上鏡好蝕章喎.不過五官尚算ok!咁啦,乍乍臨問下楊秀蕙如何在兩個月內變V字面啦
發夢夢 - 嘩哈哈,真係十足十戴夢夢呀,唔知佢識唔識唱返首戴夢夢既首本名曲呢?講樣算係中上(以呢班參賽者來計),係條花裙娘到無朋友啫
陰濕葉劉 - 講真,選港姐有葉劉既... 口才係有著數呀,但樣似葉劉啦喎.. GOD BLESS YOU
鳳紋身阿嬸 - 咩事?唔係拍蠱惑女喎家陣!不過咁,俾佢入40強會好爆喎,為咗新聞,無記會唔會考慮留多佢一陣呢
髀罅綺夢 - 咁細粒墨都俾記者睇到,好嘢!呢個擺明hea住選啦,著T恤牛仔褲去面試,唔想撈格,NEXT
V殺 - 係咪跟住邵音音個下巴來整架呢
阿婆達 - 呢個朵改得好,只要將佢既膚色變成藍色,真係成隻阿凡達.不過咁,呢位佳麗多了份東方美,你下佢對鳳眼,戚到上太陽穴架
少女朱潔儀 - 最似係下巴,大家都尖到可以吉魚蛋
披肩劉曉慶 - 可能知道電視城冷氣喪凍所以披條巾保暖,但個披法可以時尚少少囉,而家就算係LV都無用
索版陳綺貞 - 呢個我最like喎,樣貌娟好笑容甜美,甫士又擺得唔錯,如果連第二round都唔入就陰功囉


text:
2016年9月7日 星期三
燒腩仔放暑假之文化博物館半天遊
米高嘅兩個星期大假轉眼來到尾聲,但個天依然日日落雨,所以去玩都要諗D室內活動,見咁啱有D嘢想去沙田做,八月時博物館又免費入場,於是帶燒腩仔去文化博物館玩咗半日.
我哋先上樓上參觀,老實講呢D展品對艾菲來講係零吸引(皆因艾菲已經來過N次),但米高就睇得津津有味咁,起初以為燒腩仔會無耐性搞搞震,點知有過上次同爺爺去茶具文物館嘅經驗後,佢竟然識得話畀艾菲聽要慢慢睇,咁米高都有嘗試介紹吓,又叫佢幫手睇吓D展品係咩年份,叫做畀D嘢佢做啦.
行完一圈後我哋就帶咗佢去地下嘅兒童探知館玩,去到艾菲第一時間叫佢入去魚缸到玩,記得上次來時佢唔夠膽入,今次本來都驚驚地話唔入㗎,不過見到有個小朋友入去玩完好似好過癮咁,佢就終於衝破自己心理關口走入去玩.
之後上樓上畀佢認識吓唔同雀鳥嘅資料,然後叫佢砌返隻雀出來,估唔到佢又OK識分頭同翼,唔係亂咁來㗎喎,玩完再落返去睇吓農村生活同教吓佢咩叫考古.
到差不多時間,艾菲就放低佢兩父子喺到玩,自己同BB豆豬去育嬰室到開餐,不得不讚嘅係呢到除咗育嬰室夠大,D staff亦超好人,艾菲都未開口已經估到艾菲想去育嬰室,極速帶艾菲過去,聽到艾菲要餵母乳更加大讚「飲人奶好呀」,仲幫艾菲拉好個簾同閂好門先走,感覺超好呢﹗
餵完BB豆豬,艾菲就返去兒童探知館搵返燒腩仔父子,竟然見到佢哋玩緊飛行棋,明明早兩星期艾菲教燒腩仔玩時佢都唔係好明點玩㗎喎,但米高今次再教已經識玩,所以話呢...有D嘢係要爸爸教好過媽媽教嘅.
玩到大家都肚餓,我哋就走人返過沙田新城市廣場搵食,臨走時燒腩仔話要同李小龍影張相,仲出盡力去學佢踢腳添,不過就踢極都踢唔高隻腳囉,kakaka...
訂閱: 張貼留言 (Atom)


text:
2015年9月28日星期一
Bad Blumau溫泉
酒店最最最平係85歐一人一晚, min要stay兩晚. 咁..無謂啦,所以只係去咗溫泉.
可能好多人慕名而來.酒店唔想太多閒人出入,條路係有大閘閘住.但係我搏大暮,人入我又入. 去酒店影吓相先.
酒店lobby
溫泉渡假酒店嘅範圍模型
酒店唔同嘅建築.
酒店餐廳
溫泉入口.
去嘅時候仲係夏季優惠價38歐全日,包毛巾同浴袍(早知唔使自己帶啦).
更衣室
其中一個廁所
垃圾桶
室內池
室內有好多橋,唔太方便用輪椅人士.
室內池係同戶外嘅連接.另一邊有個池有人工浪.
比較新呢邊係冇連接.要行一段路.
新呢part冇建築物包圍.我唔好意思影人游水,所以只係影得咁多相啫.
最後喺桑拿區hea. 見冇裸男裸女喺附近先偷影咋.
41 則留言:
好正, 絕對値得去歎下温泉!回覆刪除回覆
設計好靚,想到一次回覆刪除回覆
孤寒王老子,人一世物一世,咁想去就應該住一次啦.你又唔使養妻活兒.回覆刪除回覆
你慱大霧已經影左唔少!回覆刪除
呢度好大喎,環境又正,又唔太多人回覆刪除回覆
係呀,呢日唔多人.刪除
王子做咩唔影張浸溫泉自拍照呀回覆刪除回覆
設計好像童話世界一樣.回覆刪除
酒店唔想太多閒人出入,條路係有大閘閘住.但係我……《搏大暮》……回覆刪除
最後喺桑拿區hea. 見冇裸男裸女喺附近先偷影咋……以王子本性,你會搏懵偷影人佢裸照,不過就細膽唔敢放上網啫.回覆
裸男裸女睇咗算啦.影乜鬼.刪除
入住酒店包唔包埋溫泉入場費?回覆刪除回覆
入住酒店包埋溫泉入場費o既.刪除
簡直係個童話世界,色彩悅目,38歐絕對係值得!回覆刪除
D人好似鍾意戶外池多D回覆刪除回覆
好快會係冇太陽嘅季節,個個都爭取曬過夠.刪除
唔o係個度住,有司機車你返歸呀?回覆刪除回覆
御用司機都有去嘛.刪除
連個垃圾桶都靚過人,但其實嗰個係咪回收箱呢?好似有六格咁回覆刪除
我記得百水先生設計嘅apartments,個個單位都唔同,我估間酒店都係間間房都唔同掛?咁最少要住兩晚,可唔可以兩晚住唔同房呢?:p回覆
垃圾分類.刪除
睇酒店website,佢d房冇特別㗎.
好正…謝分享啊!回覆刪除
你咁犀利呀,咁都入到去,冇住咁有冇食個飯先走呀?回覆刪除回覆
其實喺溫泉嗰邊都入到酒店部份.刪除
冇呀


text:
哇,你拗手瓜定拗背脊先!﹙設計對白﹚
爆壹爆
比堅尼拗手瓜
以前每到夏天,都有唔少夜蒲男女搞遊船河,出到海後瘋狂索 K fing頭,無法無天.不過近年差人頻頻打擊呢類迷幻船河,依家已經收斂咗好多.爆哥上星期就參加咗一個喺 facebook上號召嘅船河活動,反而眼睛有另類收穫.
當日大約一百六十人喺西貢碼頭上船,分四艘船一同出發,陣容鼎盛.船一開,各人即時換上性感比堅尼.以為開始嚟料,點知一眾性感少女搞拗手瓜比賽,班靚女為贏比賽又擒高又趴低,完全唔顧儀態.到咗拗手瓜比賽時,其中一名女子三點式上陣,拗到興起時全身發力谷行肌肉,大呼小叫場面搞笑之餘,又夠晒養眼.
搞手同爆哥講,呢類船河活動已搞咗幾年,本來由一班中學及大學同學聚會搞起,點知放上 facebook後愈來愈多人參加,就索性公開,大家一齊玩.搞手仲爆料話,每年嘅船河活動,其實都係年輕人想玩海上派對,好多人諗住識朋友,都成功造就唔少情侶㗎,反而 fing頭船河依家已經少咗好多.
5個女人 5個大籮
早幾日搭東鐵入新界,突然聽到幾把普通話女人聲喺度嘈交.爆哥八卦望吓,原來一名廿幾歲港女,正起勢同一班強國大媽「互片」.原來該女座位旁邊剩番一個空位,兩名疑似強國母女,唔理三七廿一,兩個屁股監硬一齊逼落去,其中一個身形仲好圓潤添,個香港女仔被人逼到唔郁得,即時 O嘴.
港女出聲還擊,話呢個係四人座位,唔可以坐五個人,但兩名強國女一於少理,仲反過來話個女仔冇同情心.講講吓,對面又係五個人逼在四個位嘅強國親友加入圍插,用手指住港女狂鬧.咁樣靠惡打橫來仲得了,終於有其他乘客忍唔住出聲,班強國女先收聲,但最後都唔肯起身,仲死撐一句:「我有很多東西嘛.」
嚇人體液毛巾
瑪麗醫院將衣物交由洗衣場清洗,結果爆出病人感染毛黴菌單嘢,經過專家調查之後,話病毒源頭好大可能係來自洗衣房.單嘢聽落離身,但其實普通人也有機會中招,一班淫業玩家就大爆,社區原來仲有一個病毒溫床,核突兼嘔心!
有人話,呢種病毒分分鐘在舊樓鳳姐之間爆發,有人仲相約爆哥實地去雞蟲性地香檳大廈巡查衞生情況.上到樓,爆哥即見到一個推住手推車嘅男人,將一袋袋物件放喺鳳樓門口,個膠袋上仲有電話添.原來呢堆係嫖客用完嘅毛巾,由洗衣工場逐間鳳樓收集後,再送去洗衣場兜亂大清洗,之後再送返嚟.嘩,一聽就覺得好有問題,各條毛巾一定沾滿各種人嘅體液毛髮,好核突啫.如果消毒唔夠,除咗有毛黴菌外,仲有機會傳染性病添,諗起都得人驚,話時話,如果呢類洗衣工場接埋其他食肆或者酒店生意,咁後果你諗你囉……
爆哥乜料
金融界撈家,穿梭黑白政商界,朋友遍布旺角至中環,每星期都八到唔同料,同《壹》仔讀者過吓癮!


text:
Dec 11, 2012
Tuesday
早幾日
我推住BB車搭地鐵返屋企
遇到好多衰人
推住BB車搭地鐵真係好陰公
1. 一班OL同我掙lift搭
(我唔覺得佢地對腳有問題, 著高跟鞋都可以追lift)
入唔到lift的, 居然大叫
“可唔可以企入d呀?”
(我唔知佢同邊個講, 總之覺得佢好冇禮貌!)
其實, 行去搭扶手電梯, 真係好辛苦咩?
哈, 辛苦就唔好著對幾吋高o既鞋啦
2. o係銅鑼灣站, 一班兩手fing fing o既人
係都要用闊閘機出閘
仲要係佢地出, 我要入, 相反方向
我推住Jayden, 望住佢地, 4,5個人都冇反應
完全唔俾我過
唔通佢地覺得我企o係度睇風景, 而唔係等入閘?
3. 一班強國人打我尖, 搞到我冇得入lift
明明企我後面
但係佢地可以入晒lift
得我推住BB車企o係度, 冇得入
(e樣我反而唔太嬲, 因為預左大陸燦係咁衰)
4. o係九龍站, 一個西裝骨骨o既男人
企o係lift入面, 望住部lift閂門, 冇視我推住架BB車
(唔同佢覺得我隻手有2米長?)
5. o係銅鑼灣站, 有OL o係lift入面, 係咁jip jip聲,
唔知係唔係jip我架BB車阻住佢
感覺不太好受
(註: Jayden架BB車已經係Combi細車, 只可以坐, 冇得訓平o個款)
唉, 香港...
講真丫, 我可以快手快腳推住Jayden去搭扶手電梯
之不過咁, 如果我地一個唔小心, 仆親跌親
我諗冇人會可憐我
只會鬧我點解唔用升降機, 係咪?
係唔係推BB車就唔可以搭地鐵?
係唔係每次等K baba放假先可以出街?
又或者出街一定要搭的士?
點解d人唔可以體諒一下?
唔同通地預左自己冇婚結?
又唔通佢地預左自己冇仔生咗?
預咗第日一定唔會帶BB出街?
或者, 我呀媽話得我啱
“你推BB車, 阻住人搵食lor !!”
但係, 我用BB車推個仔搭地鐵去街, 係我錯咩?
係唔係推BB車搭lift就要俾人打尖? 就要俾人jip?


text:
呢輪都懶去圖書館,連爸爸買果套書劍恩仇錄舊版都睇埋,Bibi果套低b版世界文學名著又俾我KO咗,今回真係要連d私人珍藏英文書都拎埋出黎啦.
終於,呢套哈利波特都出土啦!
當年,我係托人係書展買最初果幾集既,後尾佢每出新既一集,我都照買,諗住總有一日,Bibi會啱睇吖麻.(唉~~,都唔知幾時金庸同哈仔,先召喚到佢黎幫襯呢?)
睇書要講緣份既,只要放係隨手就拎到既位置,難保有一日佢會肯睇架.就好似我小學二年級時,無無聊聊係書架度拎d讀者文摘黎睇一樣之麻.
我原本冇打算自己睇架,我只係睇咗中文版唧.諗住故事入面咁多鬼五馬六既名,實好多我唔識既字詞啦,鬼識睇咩!
原來,我睇第一集既英文版比當年睇中文版流暢得多.或者我一早就打咗底,知道晒d劇情掛.而且最初我係睇簡體字既,又辛苦咗dd,所以依家睇英文版反而覺得唔錯喎.
有段小插曲要提一提:有日我去shopping,俾錢之後,就係袋度拎咗第四集出黎,諗住放咗袋衫入去,先拎返本書.
點知售貨員好奇地問:咦,呢本野咁厚既,聖經黎架?
睇睇下,咦!唔見咗本第五集既鳳凰會密令既?梗係唔識英文既爸爸唔知同我塞咗去邊啦...咁咪斷纜咯!
* * * *
老實講吖,英文一向係我最差既一科黎,或者咁多年黎,睇咗咁多兒童圖書,對我既英文水平,真係有好大幫助都未定.我讀中學果陣,真係冇諗過自己可以睇到英文報紙同睇埋呢d咁厚既英文書架.
原來,只要對得多,就自然會明架啦!縱使係發音,多睇幾次,都會推敲到.我冇學過正式併音架,我一向係用另一套方式去學英文既.我都係用呢套特別既理解方法(我叫呢d做對英文既感覺)去教Bibi既,係學習英文上,佢一路都冇乜問題,亦都好慶幸我係佢細個果陣,用咁既方式引導佢學習,記生字都好似玩唱遊咁,冇壓力.但係,如果你要我整理一套理論出黎話你知呢,我就真係無能為力啦.事關呢d方法,我只懂得融入日常同小朋既交流入面,用講故事同遊戲去表達,所以係要花好多時間既,呢d親子生活,係好值得投資架.


text:
貓貓既眼睛真係要小心啲呀, 事原係其實我隻貓貓佢5個月大既時候, 佢左眼眼角膜有輕微花痕, 唔知係佢玩既時候唔小心整到或係因為敏感而引起, 當時已經帶了佢睇醫生, 之後已經好番.
但係上個月(現在已經1歲), 佢隻左眼再次時不時單眼, 但因為佢睇開個獸醫係灣仔, 咁當晚係urgent所以就只係帶佢去咗旺角一間獸醫診所, 而呢個獸醫只係話佢可玩既時候唔小心整到隻眼, 於是開咗啲藥及眼藥水, 一星期後, 情況未有大改善, 於是返去複診, 今次佢轉另外隻藥, 一星期後都係唔掂, 最後番去灣仔嗰間獸醫.
呢次大鑊, 佢話貓貓左眼眼角膜因為可能佢細個時那條花痕未原原全全好番或有細菌引起, 因此眼角膜自行嘗試自行修補, 因而引起眼角膜表面花痕上增生好多微絲血管, 如果再嚴重啲貓貓隻左眼會盲, 但好彩現在仲係初步階段, 所以可以做手術移除增生的微絲血管. ai~~~~~手術費好貴呀, 超肉赤!!!
所以今次既教訓係, 最好去翻相熟既獸醫診所, 同埋如果你發現貓貓既眼成日單係一邊眼, 咁你就要留意吓啦, 因為一有事就要快啲帶佢睇獸醫啦!!!!!
可憐肥糖糖, 因為手術後要在眼角尾縫了一針, 所以要暫時要做單眼貓3個星期!
雖然係單眼貓, 但依然係頑皮貓, 成日想攪個魚缸!


text:
PT休息三個星期,多了點時間真好,生活唔洗再咁緊張同成日都冇時間做其他野;可以好好休息,分配一下時間,做多d充實同有意義既事,好似尋日幫表姐手湊諾諾啦,多左時間同太陽爸媽食飯啦,又比如...今晚下廚比老公食!(不過其實今個星期係最後一個星期啦, 下星期開始又要重回忙碌疲倦的生活!!)
尋晚已經計劃今晚整咩,亦禁止定太陽哥哥第N次encore花甲,雖然佢好鍾意食,但我真係唔想再煮呢味餸了,想煮下d新野,咁先學到野麻!最後決定整:黃金大虎蝦+豉汁帶子蒸豆腐.
放工閃返屋企預備食材:
咁大個女第一次一手一腳處理腥亨亨既蝦,要剪蝦鬚蝦頭,剝蝦殼,挑蝦腸,成隻手會遺留一陣味;對煮慣餸既人當然小意思,但對於我自己,過去十幾年就算陪媽咪買餸,拎咩都得,係唔會拎濕立立既海鮮類食材,今日覺得自己好偉大呢,脫變一樣!哈哈~~
煮熟咸蛋黃,切好豆腐,豆豉同蒜頭都係自己捽碎架:
煎大虎蝦先,蝦係惠康買既,見佢賣晒廣告話特大虎蝦只係$49.9盒,就撲去買左兩盒,諗住放係冰格看門口,因為樓下街市成日都買唔到!點知打開先得八隻,呢個價錢媽咪平時買到一斤啦,仲係新鮮添呀! 不過佢既好處係冇咩蝦腸,冇咁核突囉!
待用:
7點50分去煲飯,點知聽到有人入屋,嚇一嚇,原來係太陽哥哥!佢平時八點幾先返到架,我都估佢八點半,點知早左咁多;佢話怕我辛苦,早d趕返黎幫我手,搭左貴d既極速小巴;突然覺得自己好幸福,太陽哥哥真扺錫呀!
既然佢返黎幫手,我叫佢幫我放材料係豆腐上面預備蒸,佢仲自己讚自己鋪得靚喎! 諗諗下驚唔夠食,決定炒埋生菜啦,都係太陽哥哥負責搣菜同洗菜!
蒸豆腐既同事,另一邊我就炒菜:
炒完菜就炒蝦:
登~登~~完成!
三餸不過差一湯,比多d時間我練習多d,又或者多d人黎食先三餸一湯啦!
心型飯"殼"今晚都開封了~~
太陽哥哥對我今晚既表現,比左豎起既手指公我呀,話好好味!我自己都好滿意呀,尤其個豆腐,因為未跟媽咪整過學過,只係臨煮前問下媽咪個steps咋!


text:
相信每個朋友都會有衣櫃空間位置唔夠用呢個煩惱,特別如果你係個貪靚嘅人.
其實,衣櫃你係咪真係識得用?收納技巧你又識得幾多?
以下裝修佬為你解決困擾多年嘅問題,唔需要換大樓同大衣櫃,通過整理同科學收納,輕鬆解決衣櫃唔夠用呢個難題.
無櫃門嘅衣櫃要分區收納
無櫃門嘅開放式衣櫥櫃,需要分區收納先可以避免雜亂嘅視覺感,衣物掛架收納冬季大䄛,格仔擱板收納易皺襯衫等,令收納一目了然嘅同時亦不乏美感.
盡用衣櫃每吋空間
不規則獨立衣帽間,可以採取多種收納方法,掛杆,儲物櫃,儲物盒,收納筐等通通可以派上用場,可以係衣櫃入面加張櫈,換衫或查找高處嘅物品方便. 使用頻率唔高嘅衣物收埋 衣櫃內部剩餘空間,可設置一個櫃桶或者係分割盒,放置底衫褲,頸巾,皮帶,領呔等比較零碎但每日要用嘅物件,一目了然,方便取用.
創意衣物收納
對於細面積單位,收納空間利用需要更合理,例如係屋企玄關隔離牆面空間創造出收納區域,利用靚掛物架收納臨時穿著嘅衣帽同手袋,仲可以加放隔板收納經常需要更換嘅手袋.露台兩邊嘅牆面或者靠近落地門嘅牆面都係隱秘可以利用嘅空間,用隔板或者板架做出幾個簡單嘅儲物位置,可以用來放置拖鞋等經常使用嘅零碎物件.
地台床收納
如果屋企有地台床會令你收納更得心應手,隱藏式嘅大床用來收納棉被,衣物,鞋,書籍等綽綽有餘,換季收納更輕鬆.
收納型沙發
係客廳擺放一張可收納型嘅沙發,沙發下面可以存放日用品,換季衣物輕鬆收納其中,有利於保持客廳整齊乾淨.
裝修佬溫馨提示
收納衣物前最好清洗曬後令衣物保持乾燥,很多衣物表面上望落好乾淨,其實已經沾染咗汗漬,污漬或者灰塵等髒肉眼不可見嘅野,未清洗或洗完未乾透就儲藏,時間一耐容易產生霉斑,對人們健康產生危害.
另外收納衣物時最好揀好天嘅時候,減少濕氣入侵.其實收納時,防潮係關鍵.
以下裝修佬分享俾大家衣櫃防霉小技巧:
咖啡渣:兼具吸潮除臭雙重效果,放入紗布袋,絲襪或棉襪中紮緊,就係方便好用嘅小型除濕包.
茶葉:喝完嘅茶葉曬乾,裝入紗布袋,分散各處,唔單止可以去除霉味,仲可以令衣物散發出陣陣清香.
橙皮:曬乾嘅橙皮,唔單止可以當乾燥劑,仲可以防蟲.將一羹花椒或粒狀胡椒籽,乾嘅煙草或乾燥過嘅菊花瓣裝進棉布袋中,放入衣櫃或收納箱,就係天然嘅驅蟲劑同芳香劑.
乾花:曬乾嘅薰衣草,茉莉,桂花,玫瑰花等,均可以有效防止各種害蟲,蟑螂,殺菌防霉,仲可以令衣物留有清爽花香氣味.
舊報紙:係舊報紙外面包上保鮮紙,卷成筒狀固定係衣架上,然後再掛上羊絨同羊毛外套,可以有效除潮.
洗衣粉:將洗衣粉倒入用完嘅除濕盒,或者直接係盒裝洗衣粉上套上保鮮紙,再吉幾個窿,放係需要除濕嘅角落,洗衣粉吸飽水分結塊後可擰去洗衫,相當環保.
保鮮袋:屋企容易受潮嘅物品可以用保鮮袋封存,如果已經受潮可以用微波爐烘乾後再封存.
(以上圖片均來自網路,如有任何版權問題,請與本站聯絡)
裝修佬話你知:秋冬轉季衣物收納技巧(二) (呀J)
https://www.facebook.com/hkdecoman


text:
曾經 pnd係全班,全級,甚至係全校都一齊玩既遊戲,Friend玩,同學玩,老師玩,連女仔都玩!今時今日手機遊戲大行其道,pnd都算係佼佼者,代表作.我無意話其他game唔好玩,但無可否認全盛時期既pnd的確無其他手機遊戲能匹敵,再唔係睇下神抄,淨係食佢條水都發到,你話啦係咪勁先?今時今日,手機遊戲百花齊放,出名既白貓,MS都未必及佢頭兩年一半咁多人玩.例外既係Ingress,呢個都已經唔算係遊戲啦所以我唔會攞佢同pnd比.當時PND火熱程度真係天下無雙,幾多阿Sir分享自己學生上堂借尿遁抽蛋打超金.
上星期偶然down番黎睇,發現d隊長全部都係陌生面孔,一隻隻一批批唔識既神,而我仲係開住隻撒旦,遊戲信息都已經係講緊六七百日前.新神愈出愈誇張愈高倍,今非昔比.當年一隻火埃起手已經係非同凡響,16倍已經係天文數字,當年過宙斯,暗大波,應該有唔少人同我一樣,用根石虹晶加幾石先磨到,反之今時今日簡直係轆過.路西法甫出現,幾多人用幾多石抽呢隻做磨隊隊長,配月光龍等暗寵,帶領玩家衝破一個個關卡.木埃當年三倍都頗受歡迎,令木系9倍隊大行其道.
最後又點少得光埃打撒旦,當時我屬校中少數有光埃的中獎人仕,借重貨同學隻297光埃,衝向撒旦大魔王,全級同學於課室一同圍觀,你一言我一語熱烈討論著,猶如置身街市.仲請轉珠達人替我動手,起手時,全場屏息以待,幾十雙眼睛注視在不足四吋的螢幕上,居然靜得聽到外頭的腳步聲,場面歷歷在目.我諗今時今日無乜一隻手機遊戲做到.
去廁所抽蛋,上堂喺櫃桶轉珠,叫朋友上堂開第隻隊長比你,相信唔少朋友都有呢啲共同回憶.時光飛逝,你已步進社會,展開人生新一頁,遊戲亦慢慢沒落,你同中學同學,朋友既感情又係咪一樣變淡呢?遊戲唔啱玩唔好玩,玩過第隻囉,但同學,朋友唔多,如果你都有諗起你班同你分開左既同學同PND buddy,就算你冇再玩,大家問好下關心下大家都得掛?行出第一步,就用PND做話題啦.
有啲野過左就係過左,留唔住亦變唔返好似以前咁.遊戲係,上一秒係,但友情感情未必係,如果你仲掛住同你一齊PND班朋友,主動搵下佢地啦.
「喂,仲有冇玩pnd啊?啲神勁左好多喎……」


text:
原本想喺鍾樹根辦事處門口影相,不過徐子見話唔好,費事 2百人抹黑佢.點會呢?
爆 Like王
Tree根偷懶輸區選 「港豬」徐子見挑機成功:老人家都有要求!
雨傘運動後第⼀次區選,巴打除咗記得落敗嘅遊蕙禎,另一焦點⼀定係喺柴灣漁灣邨選區擊敗 Tree根嘅48歲政治素⼈徐子見.
漁灣邨為⽼人區,一向係民建聯主場,鍾樹根係呢度派足 21年蛇齋餅糉,竟然被⼀啲政績都冇嘅新丁擊敗, tree根懶佔中累事,不過徐⼦見就話:「佢嘅辦事處只開 5⽇,每⽇只開 5個鐘,啲老⼈家想搵⼈幫都冇,淨係派蛇齋餅糭唔夠㗎,⽼人家都有要求㗎!」 tree根原來輸懶,真係 shame on you囉!
F:《 FACE》 徐:徐子見
F: 48歲做⽪袋出⼊口商人,因咩事就去選區議員?
徐:坦⽩講係上年 928事件,因為有啲畫⾯⾃己記得好清楚,當見到啲後生仔好傷⼼呀,好頹喪坐喺度啲畫⾯,好印喺我腦裏面,有時會問一問⾃己,我係⼀個 48歲嘅人,我會問點解會有呢個畫⾯喺⾹港出現呢?我⾃己都有個仔今年 17歲,感受會好強烈嘅,我會反思,得出嘅⼀個結論係,我呢代四,五⼗歲,當⽇冇去做⼀啲事情,導致今⽇啲後⽣仔要承受呢啲結果.我最後⼀刻先決定參選,係因為⾒到區議會就快截止,有 106個⼈會⾃動當選,我會諗點解香港經歷過雨傘⾰命,仲有咁多⼈⾃動當選,大家都知多數係建制派演員,有壟斷就⼀定唔好㗎喇,所以同朋友傾傾下,不如⾃己試下
F: Tree根喺柴灣漁灣邨咁多年,你點解有信⼼去贏佢?
徐:我諗住輸嚟做囉,當時冇諗過輸贏呢個因素,就算輸都要⾛出嚟,我希望傳遞嘅訊息係⼩市民係咪可以做多啲嘢呢?係咪只得靜坐呢,只係出嚟嗌幾句口號就算呢?因為𠵱家政府做咗好多奇怪嘅事,好唔多唔合理嘅事就想合理化,但⾹港小市民係咪任由宰割呢?大家有⼼有能力嘅係咪可以行多步呢?我去選就係希望傳遞呢個信息.
F:點解居民投票俾你,⽽唔投票俾 Tree根呢?
徐:你可以睇返鍾議員個辦事處個開⼯時間呢,幾神奇㗎,佢哋下晝兩點開,收夜晚七點,開 5⽇,星期六,⽇係休息,即係每星期開會 25個鐘,我覺得區議員嚟講幾奇怪囉,點解星期六,日都唔開㗎呢?夜晚七點其實好多市民都未放⼯,我覺得啲居民想搵個議員幫手,而佢哋搵唔到,所以佢哋求變嘅⼼係好強,所以點解我呢個政治素⼈,冇政績嘅,都可以贏到就係咁解喇.
F:民建聯⽤過咩「嗱喳招」對付你?
徐:佢哋成日都挑釁囉,好似我平時擺開樂軒台⼀個街站拉票,我擺⾜咗三個星期,有一朝,我擺低咗個箍⾏開咗,因為要返去攞枱,到我返嚟嗰陣,反而佢張枱已經霸咗我個位,我就同佢哋助理講;⼩姐呢度我申請咗,但佢哋話都申請咗,咁我話好,大家⼀⿑擺啦,點知佢報警,跟住連埋差⼈一⿑睇圖則,先發現原來佢哋個位根本唔係度,於是佢哋就搬走.我感覺佢哋有啲污糟啦,坦⽩講⼀個廿幾年嘅議員,求其搵⼗件功績出嚟,我已經輸㗎喇!啲選民⼀見到就知投邊個,但事實係佢唔⽤呢個⽅法,反而不停咁抹⿊我.
F:你以前都係咁熱⼼政治?
徐:我哋呢個年紀都係對六四有啲情意結啦,但係 7.1遊⾏都係去過⼀兩次㗎咋,我絕對唔係熱⾎,好參與政治嘅⼈,我完全唔係㗎,我絕對係一隻港豬!
F:驚唔驚 4年後 tree根返嚟挑機?
徐:唔驚,絕對歡迎係好事嚟,有競爭有進步嘛,佢派多啲蛇齋餅糉,我仲覺得開⼼,我派唔到起碼老人家有得收,我唔介意,對⽼人家係好事.
攝影:楊學


text:
2012年11月22日
緊貼追蹤迪士尼主題公園推出最新 Duffy 商品!
呢排我通常都會留意一下美國方面為各個 迪士尼主題公園 Disney Parks 所推出嘅 Duffy 商品;因為好多時佢地推出嘅野 香港迪士尼樂園 都會一齊推出;我地都可以買到,所以更值得留意!不過亦唔排除香港偶然會有獨家商品,之前推出嘅 Duffy Passport 套裝 就係一個好例子.相反,東京迪士尼海洋 嘅商品我就少啲留意,因為 香港迪士尼 冇得買,得個睇字又何必呢.XD
今日就想同大家分享一下之前響 迪士尼主題公園網誌 Disney Parks Blog 睇到嘅 Duffy 商品資料!佢地不時都會發表一啲最新嘅商品推出消息同埋商品預告,去睇下就可以知道未來會推出嘅商品.首先提及嘅,就係 聖誕Duffy 經已推出,香港呢邊都可以買到!大家可以帶佢返屋企一齊過聖誕!
之後,佢地都講到 瘋帽子服飾,小飛俠服飾 會響12月推出,我之前都有寫過文章同大家分享.香港迪士尼 今個月就率先推出咗 瘋帽子服飾,唔知下個月會唔會出埋 小飛俠服飾呢?好期待啊!除此之外,美國方面亦已經推出一套新嘅 Duffy 冬日服飾,包括一件藍色毛衣同埋一頂藍色帽;香港呢邊又會唔會推出呢?設計得幾樸素,Duffy 著起上黎都幾好睇,仲可以幫佢保下暖添!
而最後一樣講嘅,就係一套睡衣,配件都幾多架!有上衣,褲,帽,拖鞋,枕頭,一共五件.整件服飾上面都可以搵到好多圖案:上衣同埋褲就有 米奇,Duffy 圖案,而拖鞋上就有船錨.而值得講嘅係,枕頭上嘅雀仔係來自 東京迪士尼海洋 嘅 TippyBlue;( 原來呢個係佢個名 0_0) 佢平時響 My Friend Duffy 表演中演出,而今次就係首次響其他 迪士尼主題公園 嘅產品上出現!美國兩個 迪士尼渡假區 會響11月23日推出睡衣套裝;睇落都唔錯,如果香港都出嘅話我一定買!
咁即係未來都有機會響 香港迪士尼樂園 見到三套新服飾,但真係唔知香港方面會唔會全部都推出... 希望園方會推出啦,特別都留意到佢地開始積極推廣 Duffy 商品,出多啲新服飾就大家都開心啦!
於 09:58
標籤: 迪士尼樂園商品, Duffy迪士尼小熊
訂閱: 張貼留言 (Atom)


text:
心理專科求診
上週四( 7日),張建聲愁爆到中環一間心理專科診所求診,明眼人一睇都覺得佢神經緊張
真面目
肥出禍 急肥 50磅 惡監躉難抽身 張建聲捱壞:要切脂肪瘤
為咗演活新戲《壹獄壹世界:高登闊少踎監日記》惡霸肥監躉角色,足足用咗 10個月時間谷肥 50磅嘅張建聲,拍完再用 3個月極速打回原形,之後仲為宣傳而踎監 3日,搏到盡!
之不過身體時肥時瘦轉變咁大,精神同身體機能梗係易出事!據知張建聲因為抽離唔到角色搞到精神崩潰,加上食唔安坐唔落容易發脾氣,最終要搵心理醫生打救,同時身體亦捱出毛病.他說:「有粒脂肪瘤喺胸同腹裏面凸咗出嚟,要安排手術切除!」
演「向西仔」為人熟悉嘅張建聲,過去角色多數都屬搞笑類型,相反今次新戲就小試牛刀,除咗要谷肥變大肥佬,仲要扮演十惡不赦肥監躉,最後仲因為入戲太深而難抽身,身體同精神齊響警號,最後搞到要睇心理醫生又安排手術切除脂肪瘤,陰功豬豬!
少年萬梓良
新戲《壹獄壹世界:高登闊少踎監日記》,張建聲唔只谷肥化身 200磅大肥佬,其中惡霸角色亦有好大發揮空間,正如戲中不少打男人同女人嘅暴力場口,鏡頭前「萬梓良」上身,個樣夠晒兇神惡煞,鏡頭後亦搞到身邊唔少人都驚咗佢,仲被封為「少年萬梓良」.
張建聲話:「自己梗係覺得開心佢(萬梓良)嘅戲路冇人可以模仿到,可以接近佢,作為一個演員已經好開心我絕對唔介意接受呢個銜頭,會好好令到佢發揚光大㗎!」
五勞七傷
張建聲身形暴肥暴瘦,精神同心理上都受到煎熬,最後仲搞到精神崩潰,要急搵心理醫生打救.
上週四( 7日),本刊撞見張建聲一臉愁爆到中環心理專科診所求診,他亦承認精神出現問題,他說:「拍完精神上係有啲分別嘅!會好易𤷪同躁底,加上拍完要即減肥,心理同精神上負擔好重,好小事都會對屋企人發脾氣,眼神都比之前變化好大,時不時都會有阿積(戲中角色)嘅影子出現.(醫生點講?)佢建議我多啲同朋友傾偈,唔好做完嘢就返屋企,叫我開懷啲.(暴肥暴瘦有影響?)身體有一個反效果出咗嚟,增肥減肥時間急得滯,有粒脂肪瘤喺胸同腹裏面凸咗出嚟,醫生就話增肥減肥速度太快,身體未必適應到,搞到脂肪會積住係嗰個位,現階段要再畀醫生睇睇,然之後就要安排做個小手術.」為部戲搏成咁,下次要叫老闆蕭定一加片酬
速肥速瘦好傷
一年之間,張建聲經歷暴肥暴瘦嘅過程,不過就搞到自己身體周身病痛,加埋精精上嘅困擾,難怪連佢都話自己減得好唔健康!大家記住咪亂試呀!
餐單
早餐:麥皮, 3隻蛋白
無午餐
晚餐:白烚雞柳 6條
除星期三,日,每天都健身
一小時舉重,一小時帶氧運動


text:
梁思浩
全知言
一人一個最想佢消失於 電視螢幕的大台藝人
香港畸形,一台獨大,來來去去都係嗰啲藝人,老甘草更加只得小貓幾隻,唔好話全知言睇到反眼熄電視,其他觀眾一樣睇到火滾.
呢個 moment,有冇邊個大台藝人,你最想佢消失?
樂易玲
梗係樂易玲「樂大媽」(佢唔係藝人喎?)佢以前都喺邵氏做過藝人㗎!大家見到啦,自從佢入咗大台之後,大台就冇運行喇,佢呢條叫劏豬凳命呀!如果大台炒咗佢,肯定好多藝人免費返大台拍劇.其實觀眾會係最大得益囉!如果樂大媽真係要轉行,我都幫佢諗好喇,轉行做睇相.嗰時佢同我講:「我𠵱家炒你,你唔驚啦,你出面咁多嘢做.」真係畀佢講中,我𠵱家真係好多嘢做喎!我鍾意 TVB㗎,係唔鍾意樂大媽之嘛!
譚耀文
羅蘭姐真係一個好好,超級嘅演員,超級嘅影后.曾經美麗,絕頂性感,現在戲路縱橫,所以我覺得好多電影係等住佢去做嘅,好多好有火嘅老人家角色,媽咪嘅角色,等住佢去幫我哋電影出一分力,去救市.
張文慈
我想係琴姐囉!因為琴姐係一個好好好好嘅藝人,我知道佢身體狀況,呢個年紀,我希望佢享清福,可以好好保養佢嘅身體.
艾威
我希望就唔係消失,而係希望佢退休,安享晚年嘅呢,就係夏萍姐!佢喺螢光幕前表現得非常之活潑生猛,但佢一離開咗個鏡頭,佢係好需要啲後輩去照顧佢.你知道佢又唔係做主角嘅位,好多時會將拍攝嘅場口擺到最後,或者(要佢)一早要返工比嗰啲主角多啲時間休息,咁對佢呢啲老人家嚟講係辛苦咗少少.
街坊大膽鬧
要同行評論同行真係唔係個個敢,大眾市民就冇負擔,花旦小生通通照鬧.
陳女士:「沒女」 Meggie
「沒女」!我覺得好討厭囉,我一見到就想轉台,無論主角,導師都係!首先好負面啦,同埋佢哋好誇張,導師又好惡,覺得好似做戲咁,好假!我淨係睇過第 1集啫,嘩,嗰個 Meggie,真係好唔想睇到佢.
黃爸爸: Bob
阿 Bob就麻麻喇!成日都係見到佢.唉,見到佢嘔呀!口才普通仲有個莊思敏麻麻呀!嗰個節目我個女成日睇㗎,好做作呀!
黃小妹妹:阮兆祥
阮兆祥佢扮女人嗰陣時塊面好圓,好好笑,不過又好核突囉.


text:
千嬅有老公丁子高孖住同台演出,跳都跳得落力啲,咩病痛當堂冇晒
真面目
瘦到病 2歲 Torres源頭 流感千嬅尾場病住撐
上週六( 31日),一連七場《楊千嬅 Let's Begin2015世界巡迴演唱會》完美結束,尾場除咗有林海峰,陳奕迅同梁漢文撐場外,仲有老公扮 dancer突襲,夠晒驚喜.
唱足 7場,剩番唔夠 100磅嘅千嬅繼續豁出去,不過實情有苦自己知!原來去到第六場時,千嬅染上流感,而源頭就係 2歲愛兒 Torres,搞到鼻塞兼聲沙,尾場靠意志頂硬上,所以唔怪得平時鍾意大聲講大聲笑嘅千嬅,連講句嘢都要就住就住
七場演唱會,每晚嘉賓都有驚喜,唔少仲同千嬅傳過不和,好似鄭秀文,容祖兒等,所以事後都有傳話千嬅係借演唱會而泯恩仇,尾場 Wyman黃偉文台上獻花一幕,兩人更加眼濕濕.
林海峰都係以神秘嘉賓身份上台,千嬅見到之後仲爆響口話:「嚇死我喇,我以為你放緊生日假.」 Jan就話:「我好想睇你演唱會,問工作人員有冇飛,工作人員話爆晒,咁我嚟到,就推咗我上嚟.」搞到千嬅笑到見牙唔見眼.
生日要隔離
辛苦操足一年時間,開騷前楊千嬅體重減到得番 100磅,身形史無前例咁 fit,仲好夠氣又跳又唱,去到第三場,同舞王郭富城比舞,體力一樣冇問題.
不過去到第六場,千嬅就被囝囝 Torres傳染流感,後來連老豆都中埋招,搞到千嬅係屋企都要帶住口罩,瞓教都冇得除低,免得傳染埋畀老公丁子高.受流感影響,最後兩場都要食藥,尾場更加病住撐.本週二( 3日)就係千嬅 41歲正日生日,原本想攬住囝囝 Torres過生日,不過睇嚟𠵱家都要繼續隔離,遲啲先有得攬!
‘ 15紅館陽盛陰衰
15年紅館繼續星光熠熠,緊貼千嬅就有老將朱咪咪,不過之後就係資深男歌手嘅天下,有校長譚詠麟 40週年演唱會,仲有安仔婚後第一個演唱會添!


text:
今日大家都唔攰
返到酒店都仲有精神架
我地今晚住Ramada Germany
同樣地 Patrick哥哥細心安排三張床比我地
而我今晚張床好靚呀
係近住窗邊嘅一張小床
今晚有數羊仔糖糖放左喺枕頭上
媽咪上到樓即刻洗士多啤梨
新鮮就新鮮 都始終都係韓國同日本嗰d靚女d啊
洗左頭沖埋澡 換返套公主睡衣落去食飯飯
仲係自助餐形式tim
d甜品都唔錯丫
夏天嚟歐洲玩真係抵好多啊
Don don早抖喇 天咁光去訓覺
真係有趣 哈哈
一早起身
除左有枝靚仔礦泉水
媽咪整好晒d士多啤梨比我食完早餐食
正當我想起身 我聽到白雪公主故事裡面d雀仔叫聲呀!!!!!
好得意啊!
落樓食早餐 daddy想睇嘅店舖都未開...
食飽飽 我去左酒店旁邊嘅超級市場行街街
呢個超級市場都好大啊
跟我嚟 一齊睇下有咩賣?
呢度d酒 都算好平 仲有好多係limited edition呢
仲有新鮮carrot同其他生果賣
睇下後面 好多朱古力同芝士
我地喺度入左好多貨啊 希望返到香港唔會溶晒啦
又逗留左一陣 呢個站少d野睇...
少野睇 但依然係好多朱古力賣
哇! Mentos有香口膠品種 水果味架
但咁鬼貴 冇買嚟試LU
我地嘅長程車戰利品
包薯片非常好味!


text:
嘉頓麵飽就食得多啦! 今日嚟試吓喺深水埗既嘉頓餐廳
喺深井既麵飽工場就要等Hysan 6歲先至可以去喇!
今日喺附近玩完上半場, 喺呢度食番個Tea醫醫個肚先
我哋離遠已經見到好大楝嘉頓廠房
呢度同深井既廠房分別製造唔同既產品
據職員既透露深井廠房主要係造麵飽,餅乾及蛋榚之類
而深水埗呢度就係甜點零食, 好似朱古力手指咁啦
見到呢個廚師頭Logo就知道係嘉頓!
真係由細陪住我哋成長
去到門口有個Reception 姨姨喺度招待
佢問我哋幾多位然後Call上去
不過好攪笑佢哋唔係用Rocky叫上去
反而係打電話上去樓上餐廳既同事話有4位上緊嚟
左手邊有條樓梯可以行上去餐廳
但係因為我哋推住BB車所以去右邊搭Lift
裡面勁少人, 環境好似無記搭出嚟D場景咁!
我哋好快就搵到個靚位坐好
不過芊芊就冇機會食嘢因為佢已經中途瞓著咗
嚟之前我都上網睇過吓嘉頓餐廳既Comment
但係9成都係負評, 不過都要嚟試一試既!
仲有見人哋通常都係門口同呢件藝術品影相
我都唔執輸影埋一份!
Hysan話紅色呢件好似Gorilla
因為下午茶要到2:45(星期日, 平日2:30)先開始所以我影完相番埋去
就啱啱好可以點嘢食喇!
我叫咗呢度推介又幾出名既「康瓦耳餡餅(南瓜免治豬肉)」$45
「芝士香草漢堡牛肉芝麻風車包配薯條」$40
仲有佢今日推介既「芝士吞拿魚厚多士」$38
全部都包埋嘢飲!
嘢食未到既時侯, Hysan又開始畫起畫上嚟
先嚟一杯凍奶茶先
個樣幾靚! 隻玻璃杯身同杯底都好薄
唔會好似D餐廳杯又厚冰又大
飲落真係不錯, 有茶味亦有奶味唔太甜!
先嚟呢個「康瓦耳餡餅(南瓜免治豬肉)」
個樣好似好齋咁! 但係其實都唔差喎
Hysan學習用刀叉切開
一切開裡面D煙就走出嚟
熱騰騰(台灣Mode) 既南瓜豬肉餡都要走埋出嚟啦
我覺得好味道, 尤其係個脆皮!
特別係個角角真係香到無得頂!
之後嚟咗個厚多士個樣平平無奇!
我覺得呢冇咩特別不過不失!
最後呢碟漢堡飽如果$40嚟講都算OK喎
不過薯條就凍冰冰囉....可能炸起一段時間再等埋個飽先上菜
侍應既服務態度都唔差! 呢度仲有得Wifi上網
喺餐廳下面有個售賣店
售賣各款嘉頓麵飽產品
仲可以坐喺度慢慢嘆! 今日真係勁熱所以我哋都匿埋喺度抖一抖
行入少少你會發現有個地方展覽出嘉頓各樣產品
唔知咁多樣你哋又食過幾多?
當然佢哋兩個要同最出名嘅生命麵飽影張相
Hysan問點解咁多個要揀呢個影?
hEEhEE...
裡面有d生產過程嘅文字介紹及圖片
Sorry...我冇咩興趣睇 Skip哂
呢度原來都有d小套餐可以食
牛角酥同蘋果批連嘢飲都唔算太貴
不過太飽食唔落Lu
呢度的確環境好舒適!
原來麵包有咁多款...
我好似剩係食過紅色同埋藍色
呢個牛角酥喺超巿好少見
上次買過一次食覺得幾好食今次再Encore
仲有好多其他產品都未見過
不過真係試唔哂咁多
遲D要逐樣逐樣買番屋企試
最後買咗隻黃色包裝(即係香蕉味)嘅朱古力手指食
係呢度點可以唔同嘉頓個字影番張相
Photo by CANON 5D Mark III, Len | EF 24-70mm f/2.8L IS II USM
(節錄於兩次行程)
呀劍評分: 7分


text:
由於係旅遊旺季, 度度都係旅行團, 撞口撞面唔係香港人就係台灣人, 尤其是當你去到D景點發覺已經有幾團人係度, 人又多, 香港人又出名嘈, 未見其人先聞其聲, 真係幾掃興. 同埋我地以為去到一D無咁出名既地方會遇唔到香港人, 但點知都係遇到. 好似我地係由網走既女滿別機場返番落東京, 以為應該遇唔到自由行架啦, 點知搭去機場同車已經有一家四口自由行香港人. 另一點就係好佩服唔識日文都選擇自由行既人, 即使我識日文都好, 係某D方面有時都好難同D日本人溝通, 尤其是飛機折返果晚, D空姐又唔識英文乜濟, 如果我唔係識D日文, 真係唔知應該要去邊度做D咩. 真係唔明D自由行唔識日文既話, 真係漢字同身體語言就可以搭夠?? 最佩服係果D一家大細, D仔女仲係小學生既家庭都選擇自由行, 唔會覺得麻煩既咩?
另外可能日本人本身自律, 好多景點好似唔買飛入去都得既. 好似時代村咁, 售票處同大門口約數十步路程, 但大門口果度無人查飛, 售票處D人又唔會坐係度昅實入場既人, 所以我覺得唔買飛就咁行入去都無人理. 網走監獄博物館就出口度無人睇無野欄, 真係可以係出口度入去唔買飛都得.
食方面, 我去到北海道最捨得花費既就係食, 係北海道既食飯地方都係我係香港既時候就search佐: 蝦蟹合戰食蟹放題, 二条市場既茶屋食魚生飯, 小樽既魚真食壽司, 甚至係東京食既串家物語, 都係我一早定佐去到一定要食既野. 唔駛講樣樣野都真係好正好好味~~
住方面, 我地係札幌住KEIO PLAZA HOTEL, 間酒店D房好細呀, 同埋呢間酒店比我既感覺麻麻, 下次再有機會去的話都唔好book呢間酒店. 小樽既宏樂園真係好正, 最正既係房裏面既私人露天溫泉, D雪一路係頭頂落落黎, 一路浸溫泉, 一路欣賞房外面既雪景, 真係好正呀. 同埋真係好抵, 又有溫泉又可以係房裏面食飯, 間和室又大, 都係港幣大約$1400/人左右, 真係好值得去呀, 本人極力推介, 有機會既話我想再去住下. 層雲峽我地住層雲閣, 間酒店都OK, 但可惜我果晚無出去浸溫泉. 上到網走我地住D平價酒店, 8000YEN一間twins room, 房間非常細, 但咁既價錢算係咁啦. 落到東京我地就住池袋既HOTEL THEATRE, 價錢都唔平, 我地屈蛇book佐間single room, 但都要8千幾YEN一晚. 但因為係日本屈蛇係犯法, 我又未係日本屈過蛇, 所以都好驚. 雖然我知酒店即使知道你屈蛇都未必會採取咩行動, 但我覺得屈蛇始終都好似唔係咁好哩. 另外最想講既就係間間酒店既房都係非常之熱, 我地已經將房裏面既溫度較到最低(但其實可能根本上就係中央空調, 較唔較都係咁), 但都係非常之熱, 訓覺都唔駛蓋被. 同埋房裏面非常之乾, 每朝起身都覺得喉嚨不適, 好乾涸.
今次去日本都夾到公仔, 但表現就無我以往咁顛咁變態啦, 以前我好多時三次之內就一定將景品到手, 但今次我既功力已經無晒, 好多時都係男友幫我夾上黎既. 同埋我覺得日本既夾公仔機都無以前咁「忠誠」, D鉗都無以前咁好力夾得咁實, 有好多都好似香港咁呃人既, 鉗啱個位但根本唔夠力鉗到上黎, 好失望.
仲有就係行李同手信既問題, 下次去日本我決定唔再幫人買野, 亦都唔會再買咩手信比大家. 今次我地去十一日, 其實淨係自己野都佔佐好多行李箱既空間, 仲要幫其他人買野, 搞到我地返黎除佐每人一個行李喼之外, 仲每人揹住一個大袋, 再手挽住幾個細袋, 非常之狼狽. 兩個喼夾埋差唔多成50KG, 我地個喼仲被繫上「HEAVY」既label, 好彩佢無罰我地超重咋. 同埋旅途之中, 成日要掛住幫人買呢樣買果樣, 都唔可以完全專心去玩去睇自己野; 二來幫人買完野我地又一抽二lung咁挽住D野繼續行程, 都唔可以輕裝上路. 而且買下買下, 發覺幫人買既野同手信仲多過真係屬於自己既東西, 真係覺得有點無奈, 所以我決定下次去日本唔再幫人買野啦!
最後一定要多謝男友送佐好多野比我啦, 有BURBERRY裙啦, 兩個ANGES B袋啦, outlet買既衫啦, KEROPPI啦... 等等. 總括我地既package費用同住宿費膳食費駛費車費旅費, 兩個人十一日大約用佐四萬蚊港幣左右(但未計男友簽卡買野果D數喎~). 咁計法我又覺得唔係太貴咋喎, 因為跟旅行團七日都要萬幾蚊團費一位啦(旺季麻), 我地去十一日每人大約都係花費二萬蚊咋喎, 我覺得幾OK. 不過下個月收到既月結單一定比旅行更加「精彩」...
我此行既日本之旅大約就係咁, 下一次既旅行目的地應該就係年尾既關島.
以下就係我地旅行買既戰利品同手信:
1. 男友買既運動服同埋幫佢班0靚妹買既波襪
2. 我既衫, 袋同裙
3. 唉, 全部都係買比人既手信...
4. 當然全部都係我既KEROPPI
5. 夾公仔得來同買回來既公仔, 有無人睇中? 友情價賣比你~ (叮噹已售)
6. 真係屬於自己既手信... 少得可憐
7. 食得既手信, 大部份都係買比人...